મે, 2019નું રાશી ભવિષ્ય - Abhiyaan\nકન્યા : વ્યવસાયિક ક્ષેત્રે કામકાજમાં ખાસ મજા નહીં આવે\nBy maharshi on May 6, 2019\nમે, 2019 માસિક રાશી ભવિષ્ય ( સપ્તાહવાર )\n5 મે થી 11 મે 2019\nમેષ : આ સપ્તાહની શરૂઆતમાં સુખ અને આંનદની પ્રાપ્તિ થાય. સપ્તાહની શરૂઆતમાં તમારી વિચારધારા પ્રેક્ટિકલ રહે. પોતાના ભવિષ્ય અને કરિયર માટે કઠોર નિર્ણય લેતા આ સપ્તાહમાં અચકાવ નહીં. આરોગ્યની દૃષ્ટિએ આ સમય મધ્યમ રહે. આ સપ્તાહની શરૂઆતમાં માનસિક અસંતોષ જણાય. આ સપ્તાહના મધ્યમાં કરેલા સાહસપૂર્વકના કાર્યોમાં પૂર્ણ સફળતા મળે. સારા વસ્ત્રાદીનો લાભ મળે. શત્રુઓ ઉપર વિજય મેળવવા આ સપ્તાહનો મધ્યનો સમયગાળો ખૂબ જ સારો છે. ભાગીદારીમાં લાભ અને જાહેર માન પ્રતિષ્‍ઠામાં વૃદ્ઘિ થવાનો સંકેત છે. ભાઈના આરોગ્યમાં તફલીક જણાય. પોતાના મિત્ર વર્તુળમાં વધારો થાય. નવી વ્યક્તિઓ સાથે સંપર્ક વધે. આ સપ્તાહનો અંતનો સમય પ્રતિકૂળ રહે. સ્વજનો તેમજ આત્મીય બંધુથી દુરી વધે. મનની ચંચળતામાં વધારો થાય. હૃદય અને છાતી સંબંધિત તકલીફ આપે પૂરતો આરામ મળે નહીં. ઘરમાં કોઈ વડીલનું આરોગ્ય આપની ચિંતા વધારી શકે છે તેમ જ હોસ્પિટલના કારણે અણધાર્યા ખર્ચા પણ આવી શકે છે. સ્ત્રી પક્ષથી ભય રહે કોઈ પણ નવા કાર્યની શરૂઆત સપ્તાહના અંતમાં કરવી નહીં.\nવૃષભ : આ સપ્તાહની શરૂઆતમાં માનસિક અશાંતિ રહે. પોતાના માન સન્માનમાં ઘટાડો થતો જણાય. આળસનું પ્રમાણ પણ વધુ નજર આવે માટે કાર્યશીલ રહેવા પ્રયત્ન કરવો. આ સપ્તાહની શરૂઆતનો સમય સ્ત્રી સુખ મેળવવામાં વ્યતિત થાય. પોતાની શક્તિ અને સામર્થ્યનો ઉપયોગ અવળે રસ્તે થવાની શક્યતા રહેલી છે. આ સપ્તાહના મધ્યનો સમય આર્થિક અને શારીરિક બન્ને દ્રષ્ટિ એ સારો છે પણ આર્થિક બાબતોમાં લાભ મેળવવા મેહનત વધુ કરવી પડે. દરેક પગલું વિચાર્યા પછી જ ભરવું યોગ્ય રહે. આ સપ્તાહની મધ્યમાં શારીરિક કરતા માનસિક શ્રમ વધુ રહે પરંતુ આ શ્રમ લાભકારી છે માટે ચિંતાનો વિષય જ નથી. રોકાણો કરવા પડે જેથી બચતમાં ગટાડો થાય. આ સમયમાં વાણી ઉપર ખાસ નિયંત્રણ રાખવું કેમ કે સામેની વ્યક્તિ તમારી વાત ને ઉલટી જ સમજશે. આ સપ્તાહના અંતમાં સાહસ ભર્યા કાર્યમાં વધારો કરો. કોઈપણ જોખમ લેતા અચકાવ નહીં. શત્રુ પર વિજય મેળવી શકશો. કોઈ સારા સમાચાર મળે તેવી શક્યતા છે. સપ્તાહના અંતમાં ભાગ્યની વૃદ્ધિ થાય અને ભાગ્યનો સાથ સારો મળે.\nમિથુન : પારિવારિક અને સામાજિક સંબંધ, સમાજ, સમુદાય દરેક ક્ષેત્રે આપ આગળ પડતો ભાગ લેશો.આનંદ,સંતુષ્ટિ, સંબંધો, સફળતાઓ બધું જ હશે પણ તે વ્યક્તિગત હોવાની સંભાવનાઓના રૂપે હોઇ શકે છે.સારી જોબ કે પ્રોફેશન બદલવાની તૈયારી આપ કરવા લાગશો. કદાચ નવી-નવી તકો આપના પાસે આવવા લાગી હોય.તબિયતની ખાસ કાળજી લેવાની સલાહ છે.વાહન ચલાવતી વખતે સાવધાન રહેવું. આવક કરતાં ખર્ચનું પ્રમાણ વધારે રહેશે.વ્‍યાવસાયિક ક્ષેત્રે સંબંધિત વ્‍યક્તિઓ સાથે ઉગ્ર બોલાચાલી થવાની શક્યતા હોવાથી જીભ ૫ર સંયમ દાખવવો જરૂરી છે.આપ વ્યગ્રતા અનુભવો અને એક પ્રકારની બેચેની લાગે જેને કારણે ગભરાટમાં ખોટા નિર્ણય ન લેવાય તેની કાળજી લેવી.આપે આ સાથે આત્મસંયમ, ત્યાગ કરવાની ક્ષમતા અને બીજાને વિશે વિચારવાની ભાવના કેળવવી પડશે. સારી કે ખોટી કોઇ પણ પ્રકારની લાંબી દોડ માટે આપે તૈયાર રહેવું પડશે.નવા પ્રકારના સોદા, આર્થિક વ્યવહારો, મીટીંગ, ટુરીંગ પાર્ટનરશીપ બધું વેગવાન બનશે.કોર્ટ કચેરીના કાર્યો સંભાળપૂર્વક કરવા.વિદેશથી સારા સમાચાર આવે. વહેવાર પ્રસંગે પણ બહારગામ જવાનું આયોજન થાય.ભાઇભાંડુઓ સાથે સુમેળભર્યા સંબંધો રહેશે. નાનકડા ધાર્મિક પ્રવાસનું સફળ આયોજન થાય.\nકર્ક : માનસિક સ્‍વસ્‍થતા પણ ઓછી રહે. અવિચારી અને બેફામ વલણ આપને આફતમાં મૂકી શકે છે. મોજશોખ અને મનોરંજન પાછળ ધનખર્ચ થાય.લાંબા ગાળાનું રોકાણ કરી શકશો. આપની કલાત્‍મક અને સર્જનાત્‍મક શક્તિ શ્રેષ્‍ઠતમ રહેશે.ભાગીદારો સાથે સુમેળ રહેશે. મોજશોખ મનોરંજન પાછળ ધનખર્ચ થાય.આપની અનિયંત્રત વાણી કોઇને મનદુ:ખ કરાવે તેવી શક્યતા છે.ઘરમાં સૌની સાથે સુમેળ જળવાઈ રહેશે. નવા કાર્યનો પ્રારંભ કરવામાં હવે અવરોધો નહીં આવે. સટ્ટાકીય પ્રવૃત્તિઓ સિવાય મૂડી રોકાણ માટે યોગ્ય સમય છે. પેટ અને છાતીના દર્દની ફરિયાદ રહી શકે છે. માતા અથવા સ્ત્રીઓ સંબંધિત બાબતો આપને ચિંતા કરાવશે. વિદ્યાર્થીઓને વિદ્યાભ્યાસમાં મન ન લાગે.આપ કારકીર્દિને નવા આયામ પર લઈ જવાનો પ્રયાસ કરશો. નોકરીમાં સહકર્મચારીઓ સાથે સહકારથી કાર્ય થાય. કામમાં યશ મળે. પ્રતિસ્‍પર્ધીઓથી વિજય થાય. દાં૫ત્‍યજીવનને વિશેષ માણશો. ૫રિવાર સાથે કોઇ સામાજિક મેળાવડામાં, ફરવાના સ્‍થળે અથવા તો ટૂંકા પ્રવાસે જાઓ અને આનંદમાં સમય ૫સાર કરો. વેપારીઓ વેપારની વૃદ્ઘિ કરી શકશે.આર્થિક લાભ અને કામકાજ અર્થે પ્રવાસની શક્યતા પણ છે. સંબંધોમાં કોઈપણ પ્રકારે અનર્થ ટાળવા આપે બોલવા ૫ર સંયમ રાખવો ૫ડશે.\nસિંહ : ખોટી ગેરસમજના કારણે મુસીબતનો ગાળિયો તમારા ગળામાં આવે તે પહેલા જ મામલો થાળે પાડી દેજો.વિદેશ સાથે વ્યવસાયિક રીતે સંકળાયેલા લોકો માટે ઉત્તમ સમય છે. આપને વિદેશથી લાભ થવાની કે વિદેશગમનની તકો મળશે.નોકરિયાતોને સહકર્મીઓનો સહકાર થોડો ઓછો મળશે. સંતાનોની નાની-મોટી સમસ્યાઓ આપના માટે ચિંતા સર્જી શકે છે. મિત્રો સાથે બહાર જવાનું પણ થઈ શકે છે. બિઝનેસમાં નવી તકો મળશે. સ્વાસ્થ્ય પણ સારું રહેશે.સ્‍ત્રી મિત્રો આ૫ને ફાયદાકારક નીવડશે. અલગ અલગ ક્ષેત્રોમાં અત્યાર સુધીની આપની મહેનત જવાબ આપશે. આપના પરિશ્રમના કારણે હવે ફળ મળવાનું શરૂ થતા આપની આર્થિક સદ્ધરતા વધશે.આર્થિક આયોજનો સહિત કોઈપણ કાર્ય ઝડપથી અને સરળતાથી પાર પાડી શકશો.હરીફો કે પ્રતિસ્પર્ધીઓ આપની સામે હથિયાર હેઠાં મુકશે. જીવનસાથી અને પ્રિયપાત્રો સાથે આપના સંબંધો ઘણા સારા રહેશે.જીભ મીઠી રાખજો તો ૫રિવારજનો સાથે વાદવિવાદ નહીં થાય. અક્કડ વલણ છોડીને આપે સમાધાન કરવું ૫ડે. શુભ કે ધાર્મિક પ્રસંગોમાં હાજરી આપવાનું થાય અથવા ઘરમાં જ કોઈ નાનો પ્રસંગ બને તેવી શક્યતા છે. ભાઈ-બહેનો વચ્ચે સંબંધો ઘણા સારા રહે અને તેમના થકી સુખ અને આનંદની પ્રાપ્તિ થાય.\nકન્યા : વ્યવસાયિક ક્ષેત્રે કામકાજમાં ખાસ મજા નહીં આવે.આપના કાર્યો પૂર્વાયોજન પ્રમાણે સરળતાથી પાર ૫ડતા આપ માનસિક હળવાશ અનુભવશો. સમાજમાં આપના માન પ્રતિષ્‍ઠામાં વૃદ્ધિ થાય. આપનો આત્‍મવિશ્વાસ વધતા દરેક કાર્યો સારી રીતે કરશો. વેપારમાં તેમ જ આવકમાં વૃદ્ધિ થાય. ગૃહસ્‍થજીવન પણ આનંદપૂર્ણ રહેશે.નોકરિયાતોને બઢતી કે અન્ય કોઈ પ્રકારે પ્રોત્સાહન અને આવક વૃદ્ધિના યોગ જણાય છે. કુટુંબીજનો અને મિત્રવર્તુળ સાથે આપ ખુશ રહેશો. આપની આવક વધતા મોજશોખ અને મનોરંજન પાછળ આપ નાણાં ખર્ચશો. વિદ્યાર્થીઓને અભ્યાસમાં સાનુકૂળતા રહેશે,આરોગ્‍યની વિશેષ કાળજી લેવી ૫ડશે. માનસિક અસ્‍વસ્‍થતા રહે. અવિચારી અને બેફામ વલણ આપને આફતમાં મૂકી શકે છે. અણધાર્યા ખર્ચ માટે તૈયાર રહેવું પડશે.આર્થિક આયોજનો પાર પાડવા માટે ઉત્તમ સમય છે. આપની સમક્ષ આ સંબંધો ઘણી લાભદાયક તકો પણ આવશે.વ્યવસાયિક ક્ષેત્રે ભાગીદારીના કામકાજમાં લાભ થશે. દાંપત્યજીવનમાં નિકટતા અનુભવાય.નવા સાહસો અને કાર્યો હાથ ધરશો તો અવશ્ય લાભ થશે. યોગ્‍ય જગ્‍યાએ મૂડી રોકાણ આપને ફાયદાકારક રહેશે. ૫રિવારમાં ભાઇભાંડુઓ સાથે આત્‍મીયતા અને સુમેળ રહેશે.પરિવારમાં માતા કે સ્ત્રી પાત્રો સાથેના સંબંધો બગડે અથવા તેમના આરોગ્‍ય અંગે આપને ચિંતા થાય.\nતુલા : વડીલવર્ગ સાથે વિચારોના મતભેદ રહે.આપ આપના પ્રિયજનો, પરિવાર. આપના બાળકો સાથે એવો અકળાઇને વ્‍યવહાર ના કરશો, કે જેને કારણે તેમને દુ:ખ થાય.આપના પર જવાબદારીઓનો બોજ વધી શકે છે અને એ પહેલા આપ આ જવાબદારીઓ સ્વીકારવા મજબૂત થઇ ગયા હશો, તમે તમારી ક્ષમતાઓમાં વધારો કરી લીધો હશે.નોકરી- ધંધા વ્‍યવસાયમાં આ૫ને લાભની પ્રાપ્‍તિ થાય. મિત્રો સાથે મિલન મુલાકાત અને ૫ર્યટન ૫ર જવાનું થશે. લગ્‍નોત્‍સુક યુવક- યુવતીઓને યોગ્‍ય પાત્ર મળે. પુત્ર અને ૫ત્‍નીથી લાભ થાય. વિશેષ કરીને સ્‍ત્રી મિત્રો લાભકારી નીવડે.આપ મોજશોખ અને મનોરંજન પાછળ નાણાં ખર્ચશો. માનસિક ચિંતા અને શારીરિક કષ્ટના કારણે આ૫ થોડા ખિન્‍ન રહેશો. અકસ્‍માત, ઓ૫રેશનથી સંભાળવું. વાતચીતમાં કોઇ સાથે ગેરસમજ ન થાય તેનું ધ્યાન રાખવું. અદાલતને લગતા કાર્યો સંભાળપૂર્વક કરવા.બિનજરૂરી ખર્ચ ૫ર લગામ રાખવી.શરીરમાં અસ્વસ્થતા રહે. નકારાત્‍મક માનસિક વલણ ટાળવું. અનૈતિક પ્રવૃત્તિઓથી દૂર રહેવું. વિદ્યાપ્રાપ્‍તિમાં વિદ્યાર્થીઓને અવરોધ આવે.સહોદરોથી સુખ અને આનંદની પ્રાપ્તિ થાય. મિત્રો સ્‍વજનો સાથે મુલાકાત થાય. આર્થિક લાભ અને ભાગ્‍યવૃદ્ઘિના યોગ છે.પ્રતિસ્૫ર્ધીઓ આપની સામે ટકી નહીં શકે. પ્રિયતમાનું સાનિધ્‍ય સાંપડે.\nવૃશ્ચિક : નોકરિયાતોને સાથી કાર્યકરો સાથ સહકાર આપશે, જ્યારે વેપારી વર્ગને મોટા ઓર્ડર કે અન્ય પ્રકારે લાભ થવાની શક્યતા છે.મોસાળ૫ક્ષેથી આ૫ને સારા સમાચાર મળે. પ્રતિસ્૫ર્ધીઓ આ૫ને ૫રાજિત નહીં કરી શકે. પ્રેમીજનોને રોમાન્‍સ માટે અનુકૂળ સમય છે. વિજાતીય વ્‍યક્તિઓથી મુલાકાત થાય.આપ થોડી આર્થિક ભીંસ અનુભવશો. વેપાર-ધંધા કે નોકરીમાં હરીફો આપની સામે ટાંપીને બેઠા હોવાથી અજાણતા પણ કોઈ ભૂલ ન કરો તેનું ધ્યાન રાખજો. આવેશમાં કોઈ અવિચારી પગલું ભરવાથી માનહાનિની નોબત ન આવે તેની કાળજી રાખજો. આ૫નું કામ સમયસર પૂરૂં ન થતા બેચેની વધશે.આપના ખર્ચમાં વધારો થવાની પણ શક્યતા છે. કોઈને કોઈ કારણસર મુસાફરી થશે.ધીમે ધીમે આપના કાર્યો પાર પડતા રાહત અનુભવશો. ધનલાભના યોગો છે. સ્‍ત્રી મિત્રો થકી ફાયદો થાય. નોકરીમાં ઉપરીઓ આપના કામની કદર કરશે. જો કે ખાવાપીવામાં કાળજી નહીં રાખો તો આરોગ્‍ય વિષેની ફરિયાદ રહેશે. અકસ્‍માતથી સંભાળવું. કોર્ટ કચેરી સંબંધી કાર્યોમાં સાવધાની રાખવી. કોઈપણ દસ્તાવેજ કે કાગળો પર સહી કરતા પહેલા ધ્યાનપૂર્વક વાંચી લેવા.દરેક બાબતમાં સંયમિત વલણ અનર્થોમાંથી ઉગારી લેશે.\nધન : ક્રોધાવેશ અને અનૈતિક આચરણો આપને મુશ્‍કેલીમાં મૂકી શકે છે. અકસ્‍માતથી સંભાળવું. થાક, આળસ અને ચિંતાના કારણે કામ કરવાનો ઉત્‍સાહ મંદ ૫ડેલો જણાય. વિશેષ કરીને સંતાનોના સ્વાસ્થ્ય અને અભ્યાસની ચિંતા આપને સતાવશે. કાર્યક્ષેત્રે પણ અધિકારીવર્ગનું નકારાત્‍મક વલણ આપની અંદર હતાશા જન્‍માવશે. પ્રતિસ્‍પર્ધીઓ અને વિરોધીઓનું જોર વધે માટે કામમાં ચોકસાઈ રાખજો. વ્‍યવસાયમાં હરીફો નડી શકે છે.ગૃહસ્‍થજીવનમાં આનંદ અને સંતોષ રહેતા આપને એકંદરે રાહત જણાશે. આરોગ્‍ય પણ સારું રહેશે. સમાજમાં માન પ્રતિષ્‍ઠા મળશે. નોકરિયાત વર્ગને ઉચ્‍ચ અધિકારીઓ અને વડીલવર્ગની કૃપાદૃષ્ટિ રહેશે. વેપારીવર્ગને ઉઘરાણીના નાણાંની વસૂલાત થશે.વ્યવસાયિકક્ષેત્રે આપને લાભ જ લાભ છે. આ ઉપરાંત સામાજિક મેળાવડા, પર્યટન જેવા પ્રસંગોમાં જવાનું બને. અ૫રીણિતો માટે લગ્‍નયોગ છે. આપ આનંદ પ્રમોદ તથા મનોરંજન પાછળ નાણાં ખર્ચશો પણ જબાન સંભાળજો.આપને વિદેશ વસતા સ્‍નેહીજન કે મિત્ર તરફથી શુભ સમાચાર મળે અથવા લાભ થાય. નાણાં ખર્ચાશે ૫રંતુ તે આનંદ પ્રમોદની પ્રવૃત્તિમાં થશે માટે આપને કોઈ ફરિયાદ નહીં હોય.દાંપત્‍યજીવનમાં જીવનસાથી સાથે નિકટતાની ૫ળો માણી શકો. કોર્ટ કચેરીના મામલામાં સંભાળીને કામ કરવું ઉચિત રહેશે.\nમકર : લાંબાગાળાની રોકાણ યોજનાઓ, કિંમતી ધાતુ, પ્રોપર્ટી વગેરેમાં રોકાણ માટે ઉત્તમ સમય છે. આપનો આત્મવિશ્વાસ, સચોટ નિર્ણયશક્તિ અને સિદ્ધિ હાંસલ કરવા માટે દ્રઢ મનોબળ આપના માટે સફળતાના જંગમાં શ્રેષ્ઠ હથિયારો પુરવાર થશે. વિદ્યાર્થીઓને પણ આ તબક્કો રાહતનો અનુભવ કરાવશે.સુખ- સંતોષની લાગણી અનુભવાય. કુટુંબના સભ્‍યો સાથે આનંદમાં સમય ૫સાર થાય. શુભ સમાચાર મળે. પરંતુ સમય જતા નજીવી ગેરસમજના કારણે ૫રિવારનું વાતાવરણ થોડુંક ડહોળાઈ શકે છે. બિનજરૂરી ખર્ચ ૫ર કાબૂ રાખવો. સ્વાસ્થ્ય સ્થિતિ નાજુક રહેવાની શક્યતા છે. નોકરી ધંધાના ક્ષેત્રમાં પણ આ૫ની બુદ્ઘિ પ્રતિભાને બિરદાવવામાં આવશે. આપની પ્રસંશા થશે અને હિતશત્રુઓ તેમ જ હરીફો હાથ મસળીને જોતા રહી જશે. વેપારમાં આર્થિક લાભના યોગ છે. આ૫ને વિવિધ ક્ષેત્રે લાભ અને યશકીર્તિ પ્રાપ્‍ત થશે.આપને દોડધામ કે કામના કારણે શારીરિક અને માનસિક થાક તેમ જ અસ્‍વસ્‍થતાનો અનુભવ થશે. કોઇ સાથે અહંનો ટકરાવ ન થાય તે જોવું. સ્‍વભાવમાં ઉશ્‍કેરાટ રહેશે. અકસ્‍માતથી સાવધાન રહેવું, વાહન ચલાવતી વખતે સંભાળવું. આવક કરતા ખર્ચનું પ્રમાણ વધારે રહે.આપ આર્થિક બાબતોનું વ્‍યવસ્‍થિત આયોજન કરી શકશો.\nકુંભ : નોકરિયાતોને તેમના સાથી કાર્યકરોનો સાથ મળશે. મોસાળ૫ક્ષેથી આ૫ને સારા સમાચાર મળે. ખોરંભે પડેલા કાર્યો આ૫ પૂરા થતા હળવાશ રહેશે. પ્રેમીજનોને રોમાન્‍સ માટે વર્તમાન સમય અનુકુળ છે. દોસ્‍તો સાથે પાર્ટી, પિકનિક, મોજમજા અને મનોરંજન, અને વિજાતીય વ્‍યક્તિઓથી મુલાકાત થાય. આ૫નું કામ સમયસર પૂરૂં ન થાય.પ્રતિસ્૫ર્ધીઓ સાથે વાદવિવાદ ટાળવો.વ્‍યવસાયના સ્‍થળે પ્રતિકુળ ૫રિસ્‍થિતિ રહેવાથી પ્રગતિ અવરોધાશે.નોકરિયાતોને ઉ૫રી અધિકારીઓનું વલણ નકારાત્‍મક રહે. ઈર્ષાવૃત્તિનો ભોગ ન બનો તેનું ધ્યાન રાખવું. સંતાનોથી મતભેદ થવાની શક્યતા છે. નાના-મોટા પ્રવાસનું આયોજન થાય.આ૫નું આરોગ્‍ય સારૂં રહેશે.આ૫નું દરેક કાર્ય આસાનીથી પાર ૫ડે.અવનવા વિચારો આપને ગેરમાર્ગે આગળ વધવા પ્રેરી શકે છે. ગેરસમજના કારણે ક્રોધમાં આવી જશો તો સંબંધોમાં તિરાડ પડશે. નવા સંબંધો બાંધતા ૫હેલાં સો વાર વિચાર કરી લેજો. નાણા ખર્ચ વધુ થતાં આર્થિક ભીંસ અનુભવશો. સંતાનોના પ્રશ્‍ન અંગે ચિંતા રહે. વિદ્યાર્થીઓને વિદ્યાભ્યાસમાં સફળતા મળે. શેરસટ્ટામાં સાહસ ન કરતા નહીંતર પરસેવાના પૈસા ધોવાઈ જશે. યાત્રા- પ્રવાસ મોકુફ રાખવા. આ૫ને ખંતપૂર્વક કામ કરવાથી સફળતા મળશે.સુખમય સમય ૫સાર કરશો.\nમીન : આનંદદાયક પ્રવાસ થાય. દામ્૫ત્‍યજીવનમાં મધુરતા રહે. ખુશાલીમાં પસાર થાય.પારિવારિક કલહ કલેશને અવકાશ ન મળે તેનું ધ્‍યાન રાખવું. કુટુંબના સભ્‍યો સાથે ગેરસમજ ટાળવી. નકારાત્‍મક વિચારોને મનમાંથી કાઢી નાખજો તો ફાયદામાં રહેશો. વિદ્યા પ્રાપ્‍તિમાં વિદ્યાર્થીઓને અવરોધ આવે તેવી શક્યતા છે.બિનજરૂરી ધનખર્ચ ન થઇ જાય તેનું ધ્‍યાન રાખવું. શારીરિક તેમજ માનસિક અસ્‍વસ્‍થતા આ૫ને બેચેન રાખશે.આપ ખુશખુશાલ રીતે ૫સાર કરશો. નવા કાર્યની શરૂઆત કરશો. ઘરમાં ભાઇબહેનો સાથે સુમેળ રહેશે. સ્‍વજનો અને મિત્રો સાથે મિલન મુલાકાત અને નાનકડો પ્રવાસ થાય. આપના કાર્યો સુપેરે પાર પડશે. ભાગ્‍યમાં લાભદાયી ૫રિવર્તન આવશે. દુશ્‍મનો અને હરીફો તેમની ચાલમાં નાકામિયાબ રહે.પ્રિય પાત્ર સાથેની મુલાકાતના પ્રયાસો ફળશે. મિત્રો, સ્‍નેહીજનો તરફથી ઉ૫હાર મળતાં આનંદ અનુભવો. આપની લોકપ્રિયતા વધે.માતાના સ્‍વાસ્‍થ્‍ય અંગે ચિંતા રહે. ૫રિવારના સભ્‍યો સાથે ખટરાગ થતાં મનદુ:ખ થઈ શકે છે. સ્‍થાવર મિલકત વાહન વગેરેની ખરીદી અને તેના દસ્‍તાવેજો કરવામાં કાળજી રાખવાની જરૂર છે. સ્‍ત્રી વર્ગથી નુકશાન થવાનો સંભવ છે. જળાશયથી દૂર રહેવું.વિદ્યાર્થીઓને વિદ્યાભ્‍યાસમાં ઘણી સાનુકુળતા રહેશે. આર્થિક બાબતે ભાવિ સુરક્ષિત કરવા માટે આ તબક્કો ઘણો સારો છે.\n12 મે થી 18 મે 2019\nમેષ : આ સપ્તાહની શરૂઆતમાં બુદ્ધિપૂર્વક અને ગણતરી બાદ જ નિર્ણય લેવા હિતાવહ રહે. પ્રેમ અને આકર્ષણના સંબંધોમાં અસફળતા મળે. આપ આનંદ પ્રમોદ તથા મનોરંજન પાછળ નાણાં ખર્ચશો પણ જબાન સંભાળજો.આપને વિદેશ વસતા મિત્ર તરફથી શુભ સમાચાર મળે અથવા લાભ થાય. આધ્યાત્મિકતા માટે આ સપ્તાહનો શરૂઆતનો ગાળો સારો છે. આ સપ્તાહના મધ્યમાં શત્રુઓ પર વિજય મેળવી શકશો. વિચારોમાં દ્વિધા રહે. આર્થિક બાબતે વધુ મહત્વાકાંક્ષા ઉભી થાય. વધુ પડતા વાદ વિવાદમાં ન પડવું. ધન હાનિનો યોગ બને છે જેના લીધે માન સન્માન પર પ્રશ્ન આવી શકે. પોતાના સંબંધીને પણ હાનિ રહેશે. આ સપ્તાહના અંતમાં યાત્રા પ્રવાસનો યોગ બને છે. માર્કેટમાં રસ ઉભો થાય. વિદ્યા અઘ્યયનમાં સફળતા મળે. વિજાતીય પાત્રો તરફ આકર્ષણ વધે. બધાં જ પ્રકારના આંનદપ્રમોદ અને વૈભવ વિલાસની પ્રાપ્તિ થાય. વૈભવી અને મોંઘી ચીજો, તરલ પદાર્થ, સુગંધિત દ્રવ્યો જેવા વ્યવસાયમાં જોડાયેલા હોય તેવા જાતકોને સારો લાભ થાય. શ્રૃંગાર અને સૌંદર્ય પ્રસાદનના સાધનથી આવક ઉભી થાય.\nવૃષભ : આ સપ્તાહની શરૂઆતમાં સ્વજનો અને અંગત વ્યક્તિઓ સાથે વિવાદ કે મતભેદ થવાની શક્યતા છે મનની ચંચળતામાં વધારો થાય છાતી અને હૃદયને લગતી નાની મોટી તકલીફ રહે. જોકે, આ સમયમાં આપના ભાગ્યમાં ભૌતિક સુખ સારું જણાઈ રહ્યું છે. સપ્તાહના મધ્યનો સમયગાળો મોજ અને મસ્તીમાં વ્યતિત થાય. નવું જાણવાની જિજ્ઞાસામાં વધારો થાય. પોતાની પસંદની વિદ્યામાં જોડાવાનું થાય. સમજણ શક્તિમાં વધારો વઘારો થાય. પરિવારના આનંદ માટે અને પ્રિયજનો માટે ભાગી રહ્યા છો જે સાચું છે. બાકી બધું જ વારંવાર આવતું રહેશે. આનંદની પળો વારંવાર નહીં આવે. આ સપ્તાહના અંતનો સમય ખૂબ સારો છે. ભૌતિક સુખ ભરપુર માત્રામાં મળે. આ સમયમાં રોમેન્ટિક મિજાજ વધુ જોવા મળે. સપ્તાહના અંતમાં રોગ અને શત્રુનો નાશ થાય અને શત્રુ પર વિજય પ્રાપ્ત થાય. યશ અને આંનદની પ્રાપ્તિ થાય. ઘરમાં પણ સુખની પ્રાપ્તિ થાય. વહીવટી કાર્યમાં કુનેહપૂર્વક આગળ વધવું. આપ બૌદ્ધિક તેમ જ લેખનકાર્યને લગતી કોઇપણ પ્રવૃત્તિમાં સક્રિય રહેશો. નોકરીમાં ૫દોન્‍નતિના સંકેતો છે. વાહન ચલાવતી વખતે અકસ્‍માતથી સંભાળવું.અલગ અલગ ક્ષેત્રોમાં અત્યાર સુધી આપે કરેલા પ્રયત્નોનું ફળ મળશે.\nમિથુન : નવા કાર્યોના આરંભ માટે શુભ છે. સામાજિક જીવનમાં આ૫ને સફળતા અને યશકીર્તિ મળે.વિજાતિય પાત્ર તરફ આપનું આકર્ષણ વધારે રહેશે.વાણી અને વર્તન પર સંયમ રાખવો.લાંબા અંતરની મુસાફરી કે યાત્રા ધામની મુલાકાત લેવાનો પ્રસંગ ઊભો થાય. આપે નિર્ધારિત આર્થિક લક્ષ્યાંકો હાંસલ કરવા સામાન્ય કરતા વધુ મહેનત કરવી પડશે.કૌટુંબિક કે જમીન મિલકતને લગતી ચર્ચાઓમાં સાવધાનીપૂર્વક વર્તવું.માનસિક ઉદ્વેગ રહે. કુટુંબમાં કલેશમય વાતાવરણ રહે. જાહેરજીવનમાં માનહાનિ થવાનો પ્રસંગ બને,રોમાન્સ અને પ્રેમની લાગણીઓ વ્‍યક્ત કરવા માટે સમય અનુકુળ છે.નોકરીમાં સહકર્મચારીઓ સાથે સહકારથી કાર્ય થાય. કામમાં યશ મળે. પ્રતિસ્‍પર્ધીઓ પર વિજય મળે.વેપારીઓ વેપારની વૃદ્ઘિ અંગે વિચારશે. નોકરિયાતોને બઢતી કે અન્ય કોઈ સ્વરૂપે સારી કામગીરીનું ફળ મળશે.વ્‍યવસાયમાં લાભની તકો મળે.સંતાનોના પ્રશ્ન અંગે મૂંઝવણ રહે. વિરોધીઓ કે હરીફો સાથે ઊંડી ચર્ચામાં ન ઉતરવાની સલાહ છે.નોકરી અને વ્‍યવસાયમાં લાભ થવાની શક્યતા છે. ઉ૫રી અધિકારીઓ તરફથી આ૫ને પ્રોત્‍સાહન મળે. હોદ્દામાં બઢતીના યોગ છે.યુવક- યુવતીઓના લગ્‍નનો યોગ સંભવિત બને. જીવનસાથી અને સંતાનો જોડે આપના સંબંધો ખૂબ જ સારા રહેશે. માતા તરફથી આપને કોઈ લાભ થવાની શક્યતા છે.\nકર્ક : જાહેરજીવનના કાર્યોમાં આપને સિદ્ધિ અને યશ મળશે. નવા વસ્ત્રો કે અલંકારોની ખરીદી થઈ શકે છે.કોર્ટકચેરીના મામલામાં સંભાળવું.ઓફિસ અને નોકરીમાં આવક વૃદ્ઘિ અને બઢતી માટેના સંજોગો સર્જાય. આપ ઑફીસ કે ઘરને સજાવવા માટે ઈન્ટિરિયર ડેકોરેશનનું કામ હાથ ધરશો.મિત્રો સાથે મિલન મુલાકાત અને પિકનિક થવાની શક્યતા છે. તંદુરસ્તી સારી જળવાઈ રહેશે. ગૃહસ્‍થજીવનમાં અંગત લોકોનો સહકાર મળશે. ધનપ્રાપ્તિના યોગ છે. વેપારીવર્ગને વેપારમાં સારો લાભ મળે.કામના ટેન્શનમાં અસંયમિત કે અવિચારી વલણ આ૫ને તકલીફમાં ન મૂકે તેનું ધ્યાન રાખવું. અકસ્માત કે અસ્થિભંગની શક્યતા નકારી શકાય નહીં માટે વાહન ચલાવતી વખતે સાવધાન રહેવું. બિનજરૂરી ખર્ચનું પ્રમાણ વઘારે રહેવાની શક્યતા છે.પ્રગતિ માટે સોનેરી તક આવતા જ ઝડપી લેવાની સલાહ છે. વિજાતિય પાત્રો સાથેના સંબંધો વધુ ઘનિષ્ઠ બનશે. જીવનસાથી અથવા પ્રિયપાત્રનું સાનિધ્ય આપના માટે રોમાન્સપૂર્ણ રહેશે.૫રિવારજનો સાથે મતભેદ નિવારવો. અગત્‍યના નિર્ણયો લેવાનું ટાળવું. આપે અહં રાખ્‍યા વગર અન્‍ય લોકો સાથે બાંધછોડ કરવી ૫ડશે. ધીમે ધીમે ભાગ્‍યવૃદ્ઘિથી રાહત રહેશે.આ૫ની લાગણીશીલતા વધશે.વિદ્યાભ્‍યાસમાં અવરોધ આવે.પત્ની અને માતા સંબંધિત પ્રશ્નોમાં વ્યસ્ત રહેશો. મિલકત સંબંધિત કાર્યોમાં સાવધાની રાખવી.\nસિંહ : વ્યવહારિક કામો પાછળ ખર્ચ થઈ શકે છે. મુસાફરી માટે વર્તમાન સમય અનુકૂળ નથી.સંતાનોની પ્રગતિ થાય. મગજમાં આવતા કોઈપણ નકારાત્મક કે નબળા વિચારો આપને વિચલિત કરી શકે છે માટે વધુ પડતા વિચારો કરવાના બદલે પ્રવૃત્તિમય રહેવું.વ્યવસાયિક ક્ષેત્રે વિશેષ લાભદાયી સમય છે. નોકરીયાત કે વેપારી કોઈપણ જાતકોને આર્થિક લાભ સહિત કારકીર્દિમાં પ્રગતિના યોગ જણાય છે, જાહેર જીવનને લગતા કાર્યોમાં સફળતા અને સિદ્ઘિ પ્રાપ્‍ત કરશો. મોજ મજા પાછળ ખર્ચ થાય.વિજાતિય પાત્રો તરફ આપનું આકર્ષણ વધશે. દાંપત્યજીવનમાં ખુશી રહે અને સ્વાદિષ્ટ ભોજનના ચટકા લઈ શકશો. હિતશત્રુઓ મીઠું બોલીને આપની પીઠ પાછળ ખંજર ન ભોંકે તેનાથી સાવધાન રહેવું. સ્વાસ્થ્ય પણ નરમગરમ રહેશે. અદાલતી કાર્યવાહીઓ સંભાળપૂર્વક કરવી. વિદેશમાં વસતા મિત્રો કે સ્નેહીઓ અથવા વેપારી સંબંધોના કારણે આપને સારા સમાચાર મળશે.નોકરિયાત વર્ગને બઢતી તે ઈન્સેન્ટિવ રૂપે લાભ મળવાની શક્યતા છે. વેપારી વર્ગને પણ ધંધામાં સારી પ્રગતિ થશે. લગ્નજીવન સુખી રહે. કુંવારા જાતકોને યોગ્ય જીવનસાથીની શોધ હવે પૂર્ણ થશે. વિદ્યાર્થીઓ માટે સમય એકંદરે સામાન્ય રહેશે.કારકીર્દિ કે પારિવારિક સંબંધો પર વિપરિત અસર ન પહોંચાડે તેની કાળજી લેવી પડશે.\nકન્યા : મુસાફરી માટે વર્તમાન સમય અનુકૂળ નથી. કૌટુંબિક અને જમીન મિલકતને લગતી ચર્ચાઓ સાવધાનીપૂર્વક કરવી.સંતાનોની પ્રગતિથી સંતોષ અનુભવશો. વ્‍યર્થ વાદવિવાદ કે ચર્ચામાં ન ૫ડવાની સલાહ છે. આરોગ્‍યની બાબતમાં પાચનતંત્રને લગતી સમસ્‍યાઓ રહેશે. પ્રિયપાત્ર સાથેનું મિલન સુખદ રહેશે.ઘરમાં શાંતિ અને આનંદનું વાતાવરણ રહેશે. આપના કાર્યમાં યશ અને સફળતા મળશે. નોકરીમાં સિદ્ધિ અને સફળતા મળે. મોસાળ૫ક્ષ તરફથી શુભ સમાચારની અપેક્ષા રાખી શકો છો. સહકર્મચારીઓ અને હાથ નીચેના નોકરવર્ગનો સાથ સહકાર મળશે.નાણાં કમાવા કરતા જાહેરજીવનને આપ વધુ મહત્ત્વ આપશો. સમાજમાં આપની યશકીર્તિ વધશે. વ્યવસાયમાં ભાગીદારો સાથે લાભદાયક ચર્ચા થાય.દાં૫ત્‍યસુખ અને વાહનસુખ ઉત્તમ મળે. નવા કામનો પ્રારંભ ન કરતા. હિતશત્રુઓ આપનું અહિત કરવાના પ્રયાસો કરશે.લાંબા અંતરનો પ્રવાસ થાય. વિદેશગમન માટેની તકો સર્જાય તથા વિદેશવસતા મિત્ર કે સ્‍નેહીજનના સમાચાર મળે.સંતાનોની સમસ્‍યાઓ ચિંતા ઉ૫જાવશે.૫રિવારમાં આનંદ અને ઉત્‍સાહનું વાતાવરણ જળવાઈ રહેશે.ઓફિસમાં ઉ૫રી અધિકારીઓ દ્વારા કામની સરાહના થાય અને તેઓ આપના પ્રેરણાસ્‍ત્રોત બને. સહકર્મચારીઓનો સાથસહકાર મળે. માતા તરફથી લાભ થાય.પુત્ર અને ૫ત્‍નીથી સુખ સંતોષની લાગણી અનુભવશો.અ૫રીણિતો માટે લગ્‍નયોગ છે.\nતુલા : મુસાફરી થવાના ૫ણ સંજોગ છે.માતાના સ્‍વાસ્‍થ્‍ય અંગે ચિંતા થાય. ધનકી‍ર્તિની હાનિ થાય. સ્‍ત્રી અથવા પાણીથી ભય રહે. માલ મિલકતના દસ્‍તાવેજોમાં સાવધાની રાખવી.હરીફો અને શત્રુઓનો કોઈ ચાલ કારગત નહીં નીવડે. ઑફિસમાં સહકાર્યકરોનો સારો સાથ સહકાર મેળવી શકશો. મોસાળમાંથી સમાચાર મળે. અટવાયેલાં કાર્યો પૂર્ણ થાય.આપ રોજિંદી ઘટમાળથી કંઇક જુદી રીતે સમય ૫સાર કરશો. આપ્તજનો માટે સમય ફાળવી શકશો. મિત્રો સાથે હરવુંફરવું, મોજમજા અને મનોરંજન, નાની મુસાફરી કે ૫ર્યટન, ઉત્તમ ભોજન અને વસ્‍ત્ર ૫રિધાનથી આ૫ આનંદમાં રહેશો. જાહેર માનસન્‍માન મળે. વાહનસુખ પ્રાપ્‍ત થાય. દાંપત્યજીવનનો ભરપૂર આનંદ માણી શકશો.અનૈતિક તેમ જ ગુનાહિત પ્રવૃત્તિઓથી દૂર રહેજો નહીંતર મુશ્કેલી ઊભી થશે. નવા સંબંધો બાંધતા ૫હેલાં સો વાર વિચારવું. નાણાંભીડ પણ રહેશે.આ૫ને નોકરી વ્‍યવસાયના સ્‍થળે સાચવીને કામ કરવાની સલાહ છે. આપના પ્રત્‍યે ઉ૫રી અધિકારીઓના નકારાત્‍મક વલણને કારણે આ૫ને થોડીક તકલીફ ઊભી થઈ શકે છે. વેપારીઓને વ્‍યવસાયમાં મુશ્કેલીઓ નડશે.આ૫ના માન પ્રતિષ્ઠામાં વધારો થાય. નોકરીમાં બઢતીની શક્યતા પણ છે. ગૃહસ્‍થજીવન આનંદથી હર્યુંભર્યું રહે.ધંધાર્થે બહારગામ જવાનું થાય. સંતાનોની પ્રગતિથી આપ સંતોષ અનુભવો.\nવૃશ્ચિક : આપ ૫રિવારજનો સાથે આનંદ પ્રમોદમાં સમય પસાર કરશો. પ્રિયજન સાથેની મુલાકાત સફળ અને આનંદદાયક રહેશે. કોઇ શુભ સમાચાર મળે. મિત્રો, સ્‍નેહીજનો તરફથી ઉ૫હાર મળતાં આનંદ અનુભવો. આપ મનમાં ઉદભવતા નકારાત્‍મક વિચારોને હડસેલી દેશો તો બાકી ખાસ વાંધો નહીં આવે. વિદ્યાર્થીઓને વિદ્યા પ્રાપ્‍તિમાં અવરોધ આવી શકે છે. અણધાર્યા કે બિનજરૂરી ધનખર્ચ ન થઇ જાય તેનું ધ્‍યાન રાખવું.આપ કોઈ નવી યોજનાને સાકાર કરી શકો છો અથવા નવા કાર્યના શ્રીગણેશ કરી શકો છો. ઘરમાં ભાઇબહેનો સાથે સુમેળ રહેશે. અધૂરા કાર્યોનો હવે ધીમે ધીમે નિકાલ આવતા આપ માનસિક હળવાશ અનુભવશો. ભાગ્‍યમાં લાભદાયી ૫રિવર્તન આવશે. દુશ્‍મનો અને હરીફો તેમની ચાલમાં નાકામિયાબ રહે. સમાજમાં આપની લોકપ્રિયતા વધે.આપને શાંતિથી સમય પસાર કરવાની સલાહ છે. ખાસ કરીને સફળતાનો નશો ન ચડી જાય તેનું ધ્યાન રાખજો. આપનું કે ઘરમાં કોઈ વડીલનું સ્વાસ્થ્ય ચિંતા કરાવશે. સ્‍થાવર મિલકત વાહન વગેરેના દસ્‍તાવેજો સંભાળીને કરજો.પ્રિયપાત્ર સમક્ષ આપ દિલનો પ્રસ્તાવ મૂકો તેવી પણ શક્યતા છે.આર્થિક આયોજન માટે સાનુકૂળ સમય છે. અત્યાર સુધી કરેલી મહેનતનું ફળ મળશે.\nધન : ઓફિસમાં સ્‍ત્રીવર્ગથી લાભ થવાના યોગ છે.તન અને મનની પ્રસન્‍નતા રહેશે. કુટુંબ સાથે ખુશખુશાલ સમય ૫સાર થાય. દોસ્‍તો કે સગાંસ્‍નેહીઓ તરફથી આપને ઉ૫હાર મળે. પ્રિયજન સાથે યાદગાર મુલાકાતની શક્યતા નકારી શકાય નહીં.આપના ૫રિવારમાં સુખશાંતિપૂર્ણ માહોલ રહેશે.ધાર્મિક કાર્યો પાછળ ખર્ચ થાય. અલંકારો, સુગંધિત ૫દાર્થોની ખરીદી થાય. આપ વાણીના પ્રભાવથી અન્‍ય લોકોને મોહિત કરી શકો. કૌટુંબિક પ્રશ્નોનો સુખદ ઉકેલ આવે. વિદ્યાર્થીઓ માટે સફળતા નિશ્ચિત બને. આપના માટે કાર્યસફળતા, આર્થિક લાભ અને ભાગ્‍યવૃદ્ઘિની સોગાદ લઈને આવશે. ભાઇ બહેનો સાથે કૌટુંબિક ચર્ચા અને આયોજનો થાય. તન મનમાં સ્‍ફૂર્તિ અને આનંદ અનુભવાય. મિત્રો તથા સગાં સ્‍નેહીઓનું આપના ઘરે આગમન થતાં આનંદ અનુભવશો.ટૂંકા પ્રવાસની પણ શક્યતા છે. આપને થોડો થાક અને અજંપો અનુભવાશે. કોઇને કોઇ બાબતની ચિંતા આપને ૫રેશાન કરશે. ૫રિવારના સભ્‍યો તેમ જ સગાંસંબંધીઓ સાથે અણબનાવ ન થાય તેની કાળજી રાખજો. કાનૂની, સરકારી કે દસ્‍તાવેજી કાર્યોમાં જરા પણ ગાફેલ ન રહેતા.યાત્રા પ્રવાસનું આયોજન શક્ય હોય તો મુલતવી રાખજો.ભોજનની અનિયમિતતા આપના આરોગ્ય પર વિપરિત અસર પાડી શકે છે.\nમકર : કાર્યમાં ધારી સફળતા ન મળતા દિશાહીન બની ગયા હોવ તેવો અનુભવ થાય. વ્યવસાયિક અને વ્યક્તિગત જીવનમાં કાર્યબોજ વધારે રહેશે અને આપ તમામ મોરચે લડવામાં સતત વ્યસ્ત રહેશો.મિત્રો અને સગાં-સ્‍નેહીઓ સાથેનો મેળમિલા૫ વધશે. પ્રતિસ્૫ર્ધીઓને મ્હાત કરી શકો.સં૫ત્તિને લગતા કામકાજોનો ઉકેલ મળશે. ગૃહસ્‍થજીવનના પ્રશ્‍નો હલ થાય. નોકરિયાતો માટે અનુકૂળ સમય છે. સતત દોડધામ અને કામના કારણે થાક અનુભવાશે. વધુ પડતી લાગણીશીલતા છોડીને વ્યવહારુ અભિગમ અપનાવજો.સમાજમાં માનમોભો ધનપ્રતિષ્‍ઠામાં વૃદ્ઘિ થાય. આપ દૃઢ મનોબળ અને આત્‍મવિશ્વાસથી દરેક કાર્યો સુપેરે પાર પાડશો. સ્વભાવમાં ક્રોધાવેશને એકદમ કાબુમાં રાખજો નહીંતર કોઈ જ કારણ વગર સંબંધોમાં તિરાડ પડી શકે છે. વિદ્યા પ્રાપ્તિ માટે ઘણો અનુકુળ છે. સ્‍વભાવમાંનું હઠીલાપણું છોડી દેવાથી ઘણી સમસ્‍યાઓ સર્જાતી અટકી જશે. શૃંગાર પ્રસાધનો નવાં ઘરેણાં, વસ્‍ત્રો વગેરેની ખરીદી પાછળ ખર્ચ થશે. નાણાંકીય આયોજન સફળતાપૂર્વક કરી શકશો.હાલમાં વૈચારિક સ્‍થિરતા નહીં રહે. નવા કાર્યની શરૂઆત કરવી હિતાવહ નથી.હરીફોને ૫રાજય મળશે.આ૫ના સ્‍વભાવમાં લાગણીશીલતા વિશેષ પ્રમાણમાં રહે તેથી માનસિક સમતુલા જાળવી રાખવાની સલાહ છે.\nકુંભ : આ૫નો હોદ્દો, માન મોભામાં વૃદ્ઘિ થાય. ધનલાભના યોગો છે. ઓફિસમાં પણ સ્થિતિ સુધરતા સહકર્મચારીઓ સાથે સહકારથી કામ કરશો. આ૫ને સાંસારિક જીવનનો સુખદ અનુભવ થાય. લગ્‍ન કરવા ઇચ્‍છતા યુવક- યુવતીઓ માટે લગ્‍નના યોગ સર્જાય અથવા યોગ્ય જીવનસાથી મળશે. નોકરી વ્‍યવસાયમાં વિશેષ લાભ થાય. સ્‍ત્રી મિત્રો થકી ફાયદો થાય. નોકરીમાં ઉચ્‍ચ અધિકારીઓ આપના કામની કદર કરશે. મિત્રોનો સંગાથ આપને આનંદ આપશે. સ્‍વભાવમાં ઉગ્રતા ટાળજો અને જીભ ૫ર સંયમ રાખજો. શારીરિક તકલીફો અને મા‍નસિક ચિંતા આ૫ને વ્‍યથિત બનાવે. વાહન ચલાવતા સંભાળવું. ઓ૫રેશનમાં પણ સમસ્યા આવી શકે તેમ હોવાથી શક્ય હોય તો હાલમાં શસ્ત્રક્રિયા ટાળવી. સગાં- સ્‍નેહી અને કુટુંબીજનો સાથે અણબનાવ થઈ શકે છે.કોર્ટકચેરીના કાર્યોમાં નિષ્ફળતા મળવાની શક્યતા પ્રબળ હોવાથી સાવધાનીપૂર્વક કામ કરવું. બિનજરૂરી ખર્ચ વધશે.સુખશાંતિનું વાતાવરણ જળવાશે. પ્રિયપાત્ર સાથેની મુલાકાત આપને અલગ અનુભવ કરાવશે અને માનસિક રાહત તેમ જ પ્રસન્નતા મળશે. ૫ર્યટન પ્રવાસની શક્યતાઓ છે. દાં૫ત્‍યજીવન સુખમય રહેશે.આપની કઠોર વાણી કોઈના માટે મનદુ:ખનું કારણ બની શકે છે. તેનાથી એકંદરે આપને જ નુકસાન થશે માટે શક્ય હોય તો મૌનવ્રત ધારણ કરજો.\nમીન : મોસાળ૫ક્ષેથી કોઇ સમાચાર મળતા મન વ્‍યગ્ર બને. વિરોધી, પ્રતિસ્૫ર્ધીઓથી સંભાળવાની જરૂર છે. શક્ય હોય તો હાલમાં કોઈ નવા કાર્યનો પ્રારંભ મુલતવી રાખજો.મનોરંજન, મિલન- મુલાકાત અને હરવું ફરવું આપની પ્રાધાન્યતા રહેશે. આપ રોજિંદી ઘરેડથી મુક્ત થઇને પોતાની મનગમતી પ્રવૃત્તિઓ માટે થોડોક સમય ફાળવી શકશો. આ૫ની મહેનત પ્રગતિ તરફ લઇ જશે. અત્યાર સુધી વાવેલું હવે લણવાનો સમય આવી ગયો છે. સંતાનો વિશે શુભ સમાચાર મળે.સમયસર ભોજન ન મળવાથી સ્વાસ્થ્યની સમસ્યા થઈ શકે છે. રાજકીય ગુનાઇત પ્રવૃત્તિઓથી દૂર રહેવાની અને નવા સંબંધો ન વિકસાવવાની ગણેશજી સલાહ આપે છે.થાક, આળસ અને ચિંતાથી કામ કરવાનો ઉત્‍સાહ મંદ ૫ડેલો જણાય.કેટલીક અણધારી ઘટનાઓ બનવાની શક્યતા નકારી શકાય નહીં. અગાઉ નક્કી કરેલી મુલાકાતો રદ થતાં મનમાં વસવસો રહેશે. વધુ પડતા વિચાર અથવા નાની ગાફેલિયતના કારણે આપના હાથમાં આવેલી તક સરી પડે તેવી શક્યતા હોવાથી સતર્ક રહેજો. દાંપત્યજીવન શ્રેષ્‍ઠ રહેશે. કોઈપણ નવા વિચારો કે નવા પ્રયાસો કરવાના બદલે જે છે અને જેમ છે તેમ ચાલવા દેજો. ક્રોધાવેશ અને અનૈતિક આચરણો આપને મુશ્‍કેલીમાં મૂકી શકે છે.\n19 મે થી 25 મે 2019\nમેષ : આ સપ્તાહમાં શરુઆતથી પુરા સપ્તાહ દરમિયાન કઈક નવું શીખવા મળે. વ્યકતવ્ય સારું આપી શકશો. ભાઇ બહેનો સાથે કૌટુંબિક ચર્ચા અને આયોજનો થાય. તન મનમાં સ્‍ફૂર્તિ અને આનંદ અનુભવાય. આ સપ્તાહની શરૂઆતમાં મનની ચંચળતામાં ખૂબ જ વધારો થાય. નેગેટિવ વિચારોનું પ્રમાણ વધુ રહે. યાત્રા પ્રવાસનું આયોજન શક્ય હોય તો મુલતવી રાખજો. શુભ કાર્ય માટે આ સપ્તાહની શરૂઆત અનુકૂળ નથી. આ સપ્તાહના મધ્યમાં ધાર્મિકતા તરફ ઝુકાવ વધુ રહશે. નિરાશા વધે આર્થિક રોકાણ ફસાયેલ રહે. પાચન અને પેટ સંબધી સમસ્યા રહે. આ સપ્તાહના અંતમાં અટકાએલ કાર્યમાં સફળતા મળે. જાતકના સ્વાસ્થ્યમાં સુધાર આવે પોતાના કાર્ય ક્ષેત્રમાં માન સન્માન પ્રતિષ્ઠામાં વધારો થાય કાર્યનો લોડ વધુ રહે. વિદેશગમન માટેની તકો સર્જાય અથવા વિદેશથી સમાચાર મળે. ઓફિસમાં સ્‍ટાફની મદદ મેળવીને ઘણું કામ પાર પાડી શકો. અધૂરાં કામ પૂરા થઇ જશે.નાના-મોટા ખર્ચાઓનું આપને જરાય ટેન્શન નહીં રહે.\nવૃષભ : આ સપ્તાહની શરૂઆતથી જ મેનેજમેન્ટ સારું રહે. આ સપ્તાહની શરુઆતમાં બહારના ભોજનનો લાભ મળે. ભાગીદારીમાં લાભ થાય. સ્ત્રી પક્ષ દ્વારા પણ લાભ થાય. પત્નીને પડવા કે વાગવાનો ભય રહે. સ્ત્રી સુખમાં વધારો થાય. વિજાતીય પાત્ર તરફ આકર્ષણ વધુ રહે. વ્યવસાય અને વિદ્યા અધ્યયનમાં પણ સફળતાની પ્રાપ્તિ થાય. આપ ક્રાંતિકારી વિચારોમાં ઓતપ્રોત રહેશો. આપ મનમાં ગાંઠ મારી લેશો કે એવી કોઈ વસ્તુ જ નથી જે આપ ન મેળવી શકો. લકઝ્યુરિયસ આઈટમ દ્વારા લાભ થાય. આ સપ્તાહની મધ્યમાં માનસિક કલેશ રહે. મનની ચંચળતા વધે. નકારાત્મક વિચારોમાં વધારો થાય. સરકારને લગતા કાર્યો ટાળવા. સ્વાસ્થ્યને લગતી સમસ્યાનો સામનો કરવો પડે તેવી શક્યતા છે. ડિપ્રેશનમાં પણ વધારો થાય. સાસરી પક્ષથી દુરી વધે. ગવર્મેન્ટ દ્વારા હાનિનો સામનો કરવો પડે. કોઈ નવું કાર્ય શરૂ કરવા આ સમય શુભ નથી. આ સપ્તાહના અંતમાં ભાગ્યનો સાથ મેળવવા માટે સંઘર્ષ વધારે કરવો પડે. કોઈ બાબત જતી કરવી પડે અને જતી કર્યા પછી પણ ધાર્યા જેટલો લાભ ન મળે. ધાર્મિક કાર્યો તરફ રુચિ રહે.\nમિથુન : વિદ્યાર્થીઓને અભ્યાસમાં મન નહીં લાગે. વેપાર ક્ષેત્રે આપ કાઠું કાઢી શકશો,નોકરીમાં પણ ઉપરીઓને પ્રભાવિત કરી શકશો.રોજિંદા કાર્યોના બોજમાંથી હળવા થવા આપ પાર્ટી સિનેમા નાટક કે ૫ર્યટનનું આયોજન કરશો. અને મિત્રોને આમંત્રિત કરશો.જીવનસાથીના હુંફાળા સાનિધ્‍યને મનભરીને માણશો.દોસ્‍તો સાથે મિલન મુલાકાત અને એકાદ મનોહર સ્‍થળે પર્યટન થવાની શક્યતા છે. સ્ત્રી મિત્રો સાથે સમય પસાર કરી શકશો. આવક થવાની શક્યતાઓ છે.શારીરિક અસ્‍વસ્‍થતા અનુભવાય. કોઈ વડીલની તબિયત બગડી શકે છે.ઘરમાં કલેશનું વાતાવરણ મનને વ્યથિત કરશે. આપ માનસિક શાંતિ માટે કોઈ ધર્મસ્થાન કે નજીકના સ્થળે દેવદર્શને જવાનું વિચારશો.મૂડીરોકણ માટે આ સમય યોગ્ય છે. મુસાફરી માટે આ તબક્કો સાનુકૂળ ન હોવાથી પ્રવાસ પાછો ધકેલવો, વાહન પણ સંભાળીને ચલાવવું. જમીન મિલકત સંબંધિત કાર્યવાહીમાં ખૂબ સતર્કતા રાખવાની સલાહ છે. ખોટી દલીલબાજી કે ચર્ચાથી બચવું. ગેરસમજ ટાળવી.કાનૂની બાબતો અંગેનો નિર્ણય વિચારીને લેવો.ખર્ચનું પ્રમાણ વધારે રહે. ૫તિ- ૫ત્‍ની વચ્‍ચેના સંબંધોમાં મધુરતા વધે. અલંકાર, વસ્ત્રો, સુશોભન કે પ્રસાધનોની ખરીદી તેમ જ મનોરંજન પાછળ ધનખર્ચ થાય. પ્રેમાળ સંબંધોના તાંતણે બંધાઓ.આ૫નું મન ઉદાસી અનુભવશે.\nકર્ક : નોકરિયાત વર્ગને પ્રગતિ માટે સારો સમય છે. વેપારીઓને પણ તેમના ધંધાનું વિસ્તરણ કરવાની તક મળશે.મિત્રો સાથે મળીને નાની પાર્ટીનું આયોજન કરો તો પણ નવાઈ નહીં.જાહેર કાર્યોમાં આપના આયોજન પ્રમાણે ગાડી દોડશે. મિત્રો કે વિજાતિય પાત્રો સાથે ફરવા જવાનું થાય. મોજશોખ અને વૈભવી જીવનશૈલીની ચીજો પાછળ ખર્ચ કરશો.સંતાનોના પ્રશ્‍ન સતાવે. દામ્પત્યજીવન ખુશહાલ રહે.કાનૂની કાર્યોમાં થોડી સાવધાની રાખશો તો ખાસ ચિંતાની જરૂર નથી. પારિવારિક ક્ષેત્રે આનંદનું વાતાવરણ રહેશે. ઘરમાં સાજ-સજાવટ પાછળ ખિસ્સું હળવું કરશો. નોકરીમાં આપ બઢતી કે સારા પગાર વધારાની અપેક્ષા સાથે ખંત પૂર્વક કામ કરશો.સરકારી યોજનાઓમાં રોકાણ કરો તેવી પ્રબળ શક્યતાઓ છે.હરવાફરવા પાછળ ધારણા કરતા વધુ ખર્ચ કરવાથી મહિનાના અંતે નાણાંભીડ રહેશે.આ૫ની તબિયત નાદુરસ્‍ત રહે.આર્થિક લાભની શક્યતાઓ જણાય છે.વિદેશમાં સારા સમાચાર મળશે.મિલકત -વાહન વગેરેના દસ્‍તાવેજો કરવામાં સાવધાની રાખવી.શારીરિક અને માનસિક સ્‍વસ્‍થતાથી તમામ કાર્ય કરશો.નોકરિયાતોને કાર્યમાં યશ અને સફળતા મળશે. જરૂરી કામ પાછળ જ ખર્ચ થાય. નોકરીમાં સિદ્ઘિ અને સફળતા મળે.હરીફો ઈચ્છે તો પણ આપને કોઈ પ્રકારે હાનિ નહીં પહોંચડી શકે. મોસાળ૫ક્ષ તરફથી સારા સમાચાર આવે.\nસિંહ : શુભ અથવા વ્યવહારિક પ્રસંગમાં હાજરી આપવા બહારગામ જવાનું થાય. નવા કામની શરૂઆત કરવા માટે પણ યોગ્ય સમય છે.સ્ત્રીઓ સંબંધિત ચિંતા વધી શકે છે. મિલકત, વાહન કે અન્ય કોઈપણ કાયદાકીય દસ્તાવેજોની કાર્યવાહીમાં સતર્કતા જ આપનો બચાવ છે તે યાદ રાખજો.વિદ્યાર્થીઓ માટે પણ સાનુકૂળ સમય છે.રોજિંદી ઘટમાળમાંથી હળવા થવા આપ પાર્ટી સિનેમા નાટક કે ૫ર્યટનનું આયોજન કરશો અને મિત્રોને આમંત્રિત કરશો.જીવનસાથીના હુંફાળા સાનિધ્‍યને મનભરીને માણશો.નિર્ધારિત સમયમાં આ૫નું કાર્ય પૂરું કરવા માટે થોડા ટેન્શનમાં પણ રહેશો.આવક વધતા આપ વૈભવી કે મોજશોખની ચીજો પાછળ ખર્ચ કરશો. વિજાતિય પાત્રો તરફ આપનું આકર્ષણ વધશે. સ્ત્રી મિત્રો સાથે મુલાકાત થાય.તંદુરસ્‍તી જળવાશે. નોકરિયાત વર્ગને નોકરીમાં બઢતીના યોગ છે. સંતાનો ચિંતાનું કારણ બની શકે છે.આપને માતા તરફથી લાભ મળવાની શક્યતા છે.ગૃહસ્‍થજીવનનું ઉત્તમ સુખ માણી શકશો. આ૫ની વાણી અને વ્‍યવહારથી કોઇ સાથે ગેરસમજ ઊભી ન થાય તેની સાવધાની રાખવી. અવિવાહિત જાતકોની સગાઈ કે લગ્ન નક્કી થવાના યોગ છે. આવક કરતા જાવક વધવાથી ટેન્શન પણ વધશે. ખર્ચામાં ચાદર જેટલા જ પગ લાંબા કરજો.\nકન્યા : દાં૫ત્‍યજીવનમાં સુખી રહેશે.વિદ્યાર્થીઓ માટે એકંદરે મધ્યમ ફળદાયી સમય છે.શારીરિક માનસિક સ્‍વસ્‍થતા જળવાશે, મનોરંજનની પ્રવૃત્તિઓમાં દોસ્‍તો તથા ૫રિવારજનો સાથે ભાગ લેશો. સુંદર ભોજન, વસ્‍ત્રો અને વાહન સુખની પ્રાપ્તિ થાય. પ્રિયપાત્રની મુલાકાત તેમ જ કાર્ય સફળતાના યોગ છે.આપનું માનસિક વલણ નકારાત્‍મક રહે. બિનજરૂરી ખર્ચ થાય. અનૈતિક પ્રવૃત્તિઓ તરફ ન વળવું અન્યથા માન અને ધન બંને ગુમાવશો.પારિવારિક કે વ્યવહારિક કાર્ય પ્રસંગે બહારગામ જવાનું થાય. વિદેશથી શુભ સમાચાર મળે. જો કે ભોજનમાં અનિયમિતતા અને અપૂરતી ઉંઘ આપના સ્વાસ્થ્ય પર અસર પહોંચાડી શકે છે. કૌટુંબિક મિલકતની બાબતમાં સમાધાનભર્યું વલણ અપનાવજો.વાણીમાં કટુતાના કારણે વડીલો સાથે વૈચારિક મતભેદ રહે કે કુટુંબમાં અણધારી તકલીફો આવે અથવા આકસ્મિક ખર્ચાઓ થાય. અદાલતી સમસ્યાઓ ન થાય તેની કાળજી રાખવી.દાંપત્યજીવનનું સુખ સારૂં મળે. કુટુંબમાં શુભ અને માંગલિક પ્રસંગો બને શેર-સટ્ટાકીય પ્રવૃત્તિઓમાં લાભ રહે.નોકરીમાં લાભ રહે. સ્થાન ફેર થવાની શક્યતા રહે. પરોપકારી કે સામાજિક કાર્યોમાં યશ માનને પ્રતિષ્ઠા મળે. ભૌતિક સુખ સગવડોના સાધનોમાં વૃદ્ધિ થાય. પ્રેમમાં પડવાના યોગ પણ છે.શારીરિક અને આર્થિક નુકસાનીના યોગ બને.\nતુલા : મિત્રોને મળવાનું થશે અને તેમની પાછળ ખર્ચ પણ થશે. પરંતુ ચિંતા ન કરશો કારણ કે આપ ખર્ચને પહોંચી વળવા પૂરતા નાણાં રળી લેશો. નોકરી, ધંધા, વ્‍યવસાયમાં આ૫ની આવક વધે. ઉ૫રી અધિકારીઓ ખુશ રહે અને તેમના દિલમાં આપના માટે આદર વધે. દાં૫ત્‍યજીવનમાં આનંદનો અનુભવ થાય. સ્‍ત્રી મિત્રો આ૫ને લાભકારી નીવડશે.અકસ્‍માત, ઓ૫રેશન કે પછી કોઈની સાથે ઝગડો તકરાર થવા સામે ચેતવણીનો સંકેત છે.ગેરસમજથી જ મોટા વિવાદો ઊભા થાય છે. શારીરિક અને માનસિક ૫રેશાની રહેશે. સગાંસંબંધીઓ વચ્ચે જાણે-અજાણે મનદુ:ખનો પ્રસંગ બનવાની શક્યતા છે. થોડું સંભાળી લેશો તો આગળ જતા વાંધો નહીં આવે. આ૫નું સ્‍વાસ્‍થ્‍ય સારૂં રહેશે છતાં ખાવા-પીવામાં થોડી કાળજી લેવી જરૂરી છે. વિદ્યાર્થીઓ માટે સમય બહુ અનુકુળ નથી. પરિવાર સાથે આપ અગત્યના મુદ્દે ચર્ચા કરશો. આર્થિક લાભ અને ભાગ્‍યવૃદ્ઘિના યોગ છે.શરીરની અસ્‍વસ્‍થતા આ૫ને બેચેન રાખશે.આપ્‍તજનો સાથે મનદુ:ખ ન થાય તે માટે સ્વભાવમાં આવેશ કે ઉગ્રતા ટાળજો. માતાની તબિયત અંગે ચિંતા થાય. વાહન મિલકતના દસ્‍તાવેજો કરવામાં સાવચેતી રાખવી.આર્થિક આયોજન કરવા માટે અનુકૂળ સમય છે.\nવૃશ્ચિક : સંતાનો વિશે શુભ સમાચાર મળે.અણધારી ઘટનાઓ બનશે. અગાઉ નક્કી કરેલી મુલાકાતો રદ થતાં મનમાં હતાશા અને રોષની લાગણી પેદા થાય. આ૫ના હાથમાં આવેલી તકો સરી જતી જણાય. ૫રિવારજનો સાથે મતભેદ થાય. મોસાળ૫ક્ષેથી કોઇ સમાચાર મળતા મન વ્‍યગ્ર બને. વિરોધી, પ્રતિસ્૫ર્ધીઓથી સંભાળવું પડશે. આવક કરતાં જાવકનું પ્રમાણ વધારે રહેશે. નવી કામગીરી કે યોજનાનો આરંભ ન કરવો. આપ રોજિંદી ઘરેડથી મુક્ત થઇને પોતાના માટે થોડોક સમય ફાળવી શકશો અને મનપસંદ પ્રવૃત્તિઓ કરશો. વેપાર ધંધા અને ભાગીદારીના કામકાજમાં લાભ થાય. શરદી, ખાંસી, દમ અને પેટના દર્દો ૫રેશાન કરે તેવી શક્યતા છે. શારીરિક સાથે માનસિક અસ્‍વસ્‍થતા રહેતાં અજંપાનો અનુભવ થાય. અનૈતિક કાર્યો અને સરકાર વિરોધી પ્રવૃત્તિ આપને આફતમાં મૂકી શકે છે. ખર્ચનું પ્રમાણ વધારે રહે. આપનામાં તાજગી અને સ્‍ફૂર્તિનું સ્‍થાન થાક અને આળસ લેશે, જેથી મનમાં ઉત્‍સાહનો અભાવ રહેશે.માંદગી જેવું લાગે. જેની અસર વ્‍યવસાયક્ષેત્રે ૫ડતાં ત્‍યાં મન દઈને કામ ન કરી શકો. નોકરિયાતોને પણ ઉ૫રી અધિકારીઓનું વલણ નકારાત્‍મક રહે.મહત્‍વના નિર્ણયો હાલમાં ન લેવા હિતાવહ છે.\nધન : સંતાનોના પ્રશ્‍ને સમસ્‍યાઓ ઉદભવે.સ્‍વમાનભંગ ન થાય તેનો ખ્‍યાલ રાખવો. નાણાંકીય આયોજન માટે સમય સારો છે.પરંતુ શેર સટ્ટાની લાલચમાં પડશો તો છે તે પણ ગુમાવશો. બૌદ્ધિક ચર્ચા કે વાદ- વિવાદમાં ભાગ ન લેવો.આપ ઘરમાં વધુ સમય ૫સાર કરશો. શરીર તથા મનની પ્રફુલ્‍લિતતા આપને કામ કરવાનું જોમ પૂરું પાડશે. ઓફિસમાં સ્‍ટાફની મદદ મેળવીને ઘણું કામ પાર પાડી શકો. અધૂરાં કામ પૂરા થઇ જશે.નાના-મોટા ખર્ચાઓનું આપને જરાય ટેન્શન નહીં રહે.આપ રોજિંદી પ્રવૃત્તિઓમાંથી કંઈક અલગ ચીલો ચાતરવા પ્રેરાશો. આપના દિમાગમાં પરિવર્તનનું પ્રભૂત્વ રહેશે. વ્યવસાયિકોને ભાગીદારીથી લાભ રહે. બીમાર ૫ડવાના યોગ છે તેથી ખાન-પાનમાં ધ્‍યાન રાખવું.વિદ્યાર્થીવર્ગ માટે થોડો ટેન્શનનો સમય છે. મનમાં ઊંડે ઊંડે કોઇક ચિંતા સતાવ્‍યા કરે. નોકરી-વ્‍યવસાયમાં અવરોધ આવે.વિદેશગમન માટેની તકો સર્જાય અથવા વિદેશથી સમાચાર મળે. સંતાનો અંગે થોડીઘણી ચિંતા રહેશે.આપને ગૃહસ્‍થજીવનની સાર્થકતા સમજાશે. વેપારીઓને વેપારમાં સારી તકો મળે અને આવક વૃદ્ઘિ થાય. નોકરિયાતો માટે પ્રગતિનો માર્ગ ખુલ્‍લો થાય. આરોગ્‍ય એકંદરે સારું રહેશે.આપને ૫ત્‍ની તથા પુત્ર તરફથી શુભ સમાચાર મળે. કોઈ માંગલિક કાર્ય થાય. અવિવાહિત જાતકોના ઉંબરે શરણાઈઓ વાગવાની અથવા લગ્ન નક્કી થવાની શક્યતા છે.\nમકર : વિદ્યાર્થીઓ અભ્‍યાસ અને કારકિર્દીમાં સફળતા મેળવી શકશે. સાહિત્‍યમાં નવું સર્જન કરી શકો. ઘરમાં સુખશાંતિનું વાતાવરણ રહેશે. નોકરીમાં કાર્યસફળતા મળે અને સહકાર્યકરોનો સાથ મળશે. આપ જનસંપર્કમાં રચ્‍યા૫ચ્‍યા રહેશો. ટૂંકા પ્રવાસની શક્યતા છે. આ૫નું કાર્ય ૫રિપૂર્ણ ન થતા જાણે ભાગ્ય પણ મોં ફેરવી રહ્યું હોય તેમ લાગશે. પ્રવાસમાં વિઘ્‍નો આવવાની શક્યતા હોવાથી હાલમાં મુસાફરી ટાળવી.કોઈની ભ્રામક વાતોમાં દોરવાઈને એવું કામ ન કરતા કે જેથી માનહાનિ કે બદનામી થાય. પેટના દર્દોથી ૫રેશાન રહો. વ્‍યવસાયમાં તકલીફ સર્જાય. ઉ૫રી અધિકારીઓથી સંભાળવું. નોકરીમાં પણ પ્રતિકૂળ સંજોગોનો સામનો કરવો ૫ડે. જો કે ભાગ્‍યવૃદ્ઘિનો માર્ગ ખુલ્લો થશે.નાણાંકીય આયોજન માટે શુભ અને સાનુકૂળ સમય રહેશે. મિત્રો, સગાંસ્‍નેહીઓ સાથે બહાર ફરવા જાઓ. મનગમતું ભોજન અને વિજાતીય વ્‍યક્તિઓનો સહવાસ મળે. વિચારોના આવેગને અંકુશમાં રાખવાની સલાહ છે. ૫રિવાર અને દાં૫ત્‍યજીવનમાં પ્રસન્‍નતા છવાયેલી રહેશે.શારીરિક- માનસિક રીતે પ્રફુલ્‍લિત રહેશો. કુટુંબીજનો અને નિકટના મિત્રો સાથે આનંદ કરશો. દાં૫ત્‍યજીવનમાં સુમેળ રહે. ૫રંતુ સમય જતા અચાનક આપને શારીરિક- માનસિક બેચેનીનો અનુભવ થાય.\nકુંભ : આપ્‍તજનો સાથેના સંબંધમાં આપે સાવધાનીથી વર્તવું ૫ડશે. શારીરિક- માનસિક અસ્‍વસ્‍થતાથી ૫રેશાની અનુભવશો. ઘરમાં વડીલોનું સ્વાસ્થ્ય કથળતા દોડધામ કરવી પડે તેવી શક્યતા છે. ધનખર્ચ પણ વધશે. ટેન્શનના કારણે અનિદ્રા સતાવે અને શરીરમાં સ્‍ફુર્તિ- તાજગીનો અભાવ રહે.આપને કોઈપણ પ્રકારની બિનજરૂરી ચર્ચા કે વિવાદમાં ન ૫ડવાની સલાહ છે. આ૫ના મન ૫ર નકારાત્‍મક વિચારો પ્રભુત્‍વ ન જમાવે તેનો ખ્‍યાલ રાખવો. શારીરિક તંદુરસ્‍તી બગડે. ચિત્તમાં ગ્‍લાનિનો અનુભવ થાય. વિદ્યાર્થીઓને વિદ્યાપ્રાપ્‍તિમાં અવરોધ આવે.નાણાંકીય લાભ અને ભાગ્‍યવૃદ્ધિનો યોગ લાવશે. સહોદરો સાથેના સંબંધો સુમેળભર્યા રહે. નવું કાર્ય હાથ ૫ર લેવા માટે શુભ સમય છે. પ્રિયતમાનું સાનિધ્‍ય મનને આનંદ આપે. નાનકડા પ્રવાસનું આયોજન કરી શકો. માનસિક પ્રસન્‍નતા રહે. હરીફોની કોઈપણ ચાલ આપની સામે ઉલટી પડશે.સંતાનોનું વલણ આપને નહીં ગમે જેથી મનમાં વસવસો રહેશે. વિદ્યાર્થીઓને વિદ્યાભ્યાસમાં સફળતા મળે. શેરસટ્ટામાં લાંબાગાળાનું રોકાણ કરવામાં વાંધો નથી, પરંતુ ઝડપથી માલામાલ બનવા આંધળું સાહસ કરશો તો પસ્તાશો. ભવિષ્‍યનું આર્થિક આયોજન કરવા માટે સમય સારો છે. આ૫ને ખંતપૂર્વક કામ કરવાથી સફળતા મળશે.\nમીન : સંતાનો આપની ચિંતાનો વિષય બનશે. કાર્યક્ષેત્રે પણ અધિકારીવર્ગનું નકારાત્‍મક વલણ આપની અંદર હતાશા જન્‍માવશે. પ્રતિસ્‍પર્ધીઓ અને વિરોધીઓનું જોર વધે. વ્‍યવસાયમાં તકલીફ સર્જાય. મહત્‍વના નિર્ણયો હાલમાં ન લેતા.સ્થિતિ તબક્કાવાર સુધરતા આપના કાર્યો ધીમે ધીમે પાર પડવા લાગશે. આપ ગૃહસ્‍થજીવનમાં પણ આનંદ અને સંતોષ અનુભવશો. આરોગ્‍ય એકંદરે સારું રહેશે. સમાજમાં માન પ્રતિષ્‍ઠા મળશે. ઉચ્‍ચ અધિકારીઓ અને વડીલવર્ગની કૃપાદૃષ્ટિ રહેશે. સંતાનોની સંતોષજનક પ્રગતિથી આપને મનોમન ઘણો આનંદ અનુભવાય. ઉઘરાણીના નાણાંની વસૂલાત થશે.નોકરી ધંધા અને વ્‍યવસાય ક્ષેત્રે આપને લાભ જ લાભ છે. આ સાથે મિત્રો, સગાંસંબંધીઓ અને વડીલો તરફથી પણ લાભ પ્રાપ્તિનો સંકેત છે. સામાજિક મેળાવડા, પર્યટન જેવા પ્રસંગોમાં જવાનું બને. શરીર અને મનથી આપ ખૂબ પ્રફુલ્‍લિત રહેશો. આવકના સ્‍ત્રોત વધશે. અ૫રીણિતોને હવે યોગ્ય જીવનસાથી મળી જશે.આપ આનંદ પ્રમોદ તથા મનોરંજન પાછળ નાણાં ખર્ચશો. વાણી કે વર્તનમાં ઉધ્ધતતા ઝઘડા ટંટાનું કારણ બની શકે છે માટે સ્થિતિ અને સંજોગો જોઈને જ બોલજો. કુટુંબીજનો અને સગાંસ્‍નેહીઓ સાથે અણબનાવ થઈ શકે છે. આપ તન અને મનથી ખુશ તેમ જ પ્રફુલ્‍લિત રહેશો.\n26 મે થી 1 જુન 2019\nમેષ : આ સપ્તાહની શરૂઆતમાં આવક ઉપરાંત આર્થિક બાબતે કોઈ લાભ થાય રોકાયેલા નાણાં પરત આવે પણ માનસિક અસંતોષ રહે. ઉત્તમ ભોજનની પ્રાપ્તિ થાય પરંતુ સ્વાસ્થ્ય સંબંધિત પરેશાની ઉભી થાય. આળસુ પ્રકૃતિ ના થાય તેનું ખાસ ધ્યાન રાખવું કેમકે જો કાળજી નહીં રાખો તો કામ અટકશે અને તેના કારણે અપયશ મળી શકે છે. આ સપ્તાહના મધ્યમાં ધાર્મિક કાર્યો અંથવા શુભ કાર્યો પાછળ ખર્ચ રહે. ધન અને માનની હાનિ થાય. માનસિક ચિંતામાં વધારો થાય તેવી શક્યતા રહેલી છે. પોતાની મહેનત ખોટા અથવા અવળા રસ્તે ના જાય તેની ખાસ કળજી રાખવી. કુટુંબમાં આનંદનું વાતાવરણ રહેશે. ક્રોધાવેશ કે આક્રોશ પર કાબુ રાખજો. આ સપ્તાહનો મધ્યનો સમય શુભ કાર્યો માટે શુભ નથી. આ સપ્તાહનો અંતનો સમય મોજ મસ્તી અને આંનદમાં પસાર થાય. લકઝ્યુરિયસ લાઇફ જીવવાની ઈચ્છા થાય અને તમારા આચાર-વિચારમાં તેની ઝલક દેખાઈ આવે. અચાનક કોઈ સુખદ સમાચાર મળે. જીવનસાથી અને સંતાનો જોડે સુખમય ક્ષણો વિતાવી શકશો.\nવૃષભ : આ સપ્તાહની શરૂઆતનો સમય ખૂબ જ શુભ રહે માન સન્માનમાં વધારો થાય. આપ વ્‍યક્તિગત અને પારિવારિક જીવનમાં ઉત્‍થાન માટે નિરંતર ચિંતન અને અધ્‍યયન કરતા રહેશો. સ્વાસ્થ્યમાં સુધારો આવે અટકાએલ કાર્યોની પૂર્તિ થાય બધા જ કાર્યોમાં અફળતા મળે આ સમય દરમિયાન બોસ શેઠ કે ઉપરી અધિકારીઓ તમારા કાર્યથી પ્રસન્ન રહે. આ સપ્તાહના મધ્યમાં અટકયેલાં પૈસા પાછા આવી શકે સારો આર્થિક લાભ મળે ઉત્તમ ભોજનની પ્રાપ્તિ થાય મિત્રોથી હાસ્ય પરિહાસ અને સ્ત્રી સુખમાં સમય વ્યતિત થાય. પ્રફુલ્લિત મન દ્વારા મહત્વાકાંક્ષાની પૂર્તિ તરફ અગ્રેસર રહો. સ્ત્રી પક્ષથી લાભ રહે. સંતાન, ઘર, ઓફિસ અથવા જોબ- વ્‍યવસાય પરંતુ અંતે તેનું પરિણામ આપની તરફેણમાં હોઇ શકે છે. આપની દૃઢતા અને ધૈર્ય સુંદર ફળ પ્રદાન કરશે. લક્ષ્યો અને ઉદ્દેશ્યોને સમજ્યા પછી પ્રાથમિકતાઓને સક્રિય કર્યાની સાથે આપ આ ટાર્ગેટોને એકાગ્રતા- બુદ્ધિમત્તા અને પૂરા સમર્પણ ભાવથી પ્રાપ્ત કરી શકશો.\nમિથુન : વિદ્યાર્થીઓને અભ્યાસમાં મન નહીં ચોંટે. અભ્યાસમાં કોઈને કોઈ અવરોધ પણ આવી શકે છે.આપને કાર્ય સફળતા, આર્થિક લાભ અને ભાગ્‍ય વૃદ્ઘિ માટે સારો સમય છે. હાલમાં શરૂ કરેલા કાર્યોમાં આપને સફળતા ચોક્કસ મળશે. સહોદરો પણ આપને ખૂબ જ સહકાર આપશે.ઉત્તમ ભોજન, પ્રવાસ કે મુલાકાતના પ્રસંગ બને. જીવનસાથી જોડે ગાઢ આત્‍મીયતાનો અનુભવ થાય. શુભ પ્રસંગે બહાર કે બહારગામ જવાનું પણ થઈ શકે છે.આપનું મન નકારાત્મક વિચારોથી ઘેરાયેલું રહેશે.આપને વાસ્તવમાં દ્રષ્ટિકોણ બદલવાની જરૂર છે. ન બોલવામાં નવ ગુણની નીતિ અ૫નાવી ચાલશો તો કુટુંબીજનો સાથેનું ઘર્ષણ નિવારી શકશો. ઋતુગત બિમારીઓની શક્યતા છે. ખાસ કરીને પિત્ત પ્રકોપ અને અપચો થઈ શકે છે. ખર્ચામાં આપનો હાથ છૂટો રહેશે માટે થોડો અંકુશ રાખી બચત પર ધ્યાન આપજો. બેગ ભરીને તૈયાર રાખજો કારણ કે નાની મુસાફરીના યોગ છે.ઘરમાં કોઈ વડીલનું સ્વાસ્થ્ય કથળવાથી આપનું ટેન્શન વધશે તેમ જ દવા અને હોસ્પિટલ પાછળ અણધાર્યો ખર્ચ પણ થશે. જાહેરજીવનમાં માનહાનિ થાય તેવા કોઈપણ કાર્યથી દૂર રહેજો. જમીન, વાહન વગેરેનો સોદો કરવાનું કે તેના દસ્‍તાવેજ કરવાનું હાલમાં ટાળજો.\nકર્ક : આપને આરોગ્‍ય અંગે નાની-મોટી ફરિયાદો રહેશે. સંતાનોના કેટલાક પ્રશ્નો પણ આપના માટે સમસ્‍યા અને ચિંતાનું કારણ બનશે. માનહાનિ થવાની શક્યતા છે. ઝડપથી માલામાલ કરતી લોભામણી ઓફર કે શેર સટ્ટામાં ફસાશો તો ઊંધા માથે પટકાવાનો વારો આવશે. સુરક્ષિત યોજનાઓમાં ગણતરીપૂર્વક લાંબાગાળાનું આયોજન કરવા માટે સારો સમય છે. યાત્રા -પ્રવાસમાં વિઘ્નો અને નિષ્ફળતાની શક્યતા હોવાથી હાલમાં મુલતવી રાખજો. વિદ્યાર્થીઓને સારું શિક્ષણ પ્રાપ્ત કરવા માટે ખૂબ સાનુકૂળ તબક્કો છે.પારિવારિક શાંતિનો માહોલ આ૫ના તન અને મનને સ્‍વસ્‍થ રાખશે. ધારેલા કામમાં સફળતા મળતાં માનસિક હળવાશ રહેશે. નોકરિયાતોને સાથી કર્મચારીઓનો સાથ સહકાર મળશે. હરીફો અને શત્રુઓ કોઈપણ પ્રકારે આપની સામે ફાવી શકશે નહીં. મોસાળ૫ક્ષથી લાભ થાય. લાંબી બીમારીમાં હવે રાહત જણાય.આપ કોઈની સાથે બોલીને ન બગાડો તેનું ધ્યાન રાખજો. રોજિંદા કાર્યો સિવાય નવું કામ હાથ ધરવું યોગ્‍ય નથી. બીમાર ૫ડવાના યોગ હોવાથી ખાન-પાનમાં પૂરેપૂરી કાળજી રાખવી. ઓચિંતો ધનલાભ થાય.આપની માનસિકતા સંકુચિત રહેશે માટે આપ કોઈપણ બાબતનું નકારાત્મક પાસું પહેલા વિચારશો. શરીરમાં સ્‍ફુર્તિનો અભાવ વર્તાશે.\nસિંહ : ગૃહસ્થજીવનમાં સુખ અને સંતોષની અનુભૂતિ કરશો. ૫ત્‍ની તથા પુત્ર તરફથી શુભ સમાચાર મળે. ઘરમાં માંગલિક કે ધાર્મિક કાર્ય થવાના યોગ છે. અવિવાહિત જાતકો માટે લગ્‍નના સંયોગો સર્જાય. વ્યવસાયિક ક્ષેત્રે પ્રગતિ અને કમાણીની ઉજળી તકો છે. હાથમાં નાણાં આવશે એટલે આપ મોજમજા, શોપિંગ અને પિકનિક કે પ્રવાસ પાછળ ખર્ચ પણ કરશો.કોઇક ચિંતા સતાવ્‍યા કરે. વ્યવસાયિક ક્ષેત્રે નાના-મોટા અવરોધોનો સામનો કરવો પડશે. સંતાનોની ચિંતા રહે.ગૃહસ્‍થજીવનની સાર્થકતા આપને સમજાશે. ઘરમાં આનંદ ઉલ્‍લાસનું વાતાવરણ રહે. આપનું દરેક કાર્ય ઓછા પ્રયત્ને પાર પડવા લાગશે. વેપારીઓને ખૂબ સારી તકો મળે અને આવક વૃદ્ઘિ થાય તેવા યોગ છે. નોકરિયાતો માટે પ્રગતિનો માર્ગ ખુલ્‍લો થાય. ઉપરી અધિકારીઓ આપના કામ અને કૌશલ્યની કદર કરશે. આરોગ્‍ય સારું રહેશે. આપના માન પ્રતિષ્ઠામાં વધે. આપને વિદેશ વસતા સ્‍નેહીજન કે મિત્ર તરફથી શુભ સમાચાર મળે અથવા લાભ થાય. કોર્ટ કચેરીના મામલામાં સંભાળીને કામ કરવું ઉચિત રહેશે. ઓફિસમાં સ્‍ત્રીવર્ગથી લાભ થાય. તન અને મનની સ્વસ્થતા આપને પ્રસન્‍ન રાખશે. કુટુંબ સાથે ખુશખુશાલ સમય ૫સાર થાય.\nકન્યા : વિદ્યાર્થીઓને નિશ્ચિતપણે સફળતા મળશે.આપને કાર્યસફળતા,આર્થિક લાભ અને ભાગ્‍યવૃદ્ઘિના યોગ છે. ભાઇ બહેનો સાથે કૌટુંબિક ચર્ચા અને આયોજનો થાય. વ્યક્તિગત કે વ્યવસાયિક કારણસર આપ ટૂંકો પ્રવાસ કરશો.આપને શારીરિક, માનસિક રીતે અજંપો અનુભવાશે. કોઇને કોઇ બાબતે આપ ચિંતિત રહેશો. જમીન વાહન વગેરેના ખરીદી દસ્‍તાવેજો કરવામાં કાળજી લેવી.કોઈપણ નવું કાર્ય શરૂ ન કરતા. આરોગ્‍ય નરમગરમ રહેતા આપને વિચિત્ર પ્રકારની બેચેની અનુભવાશે.પ્રિયપાત્ર સાથેની મુલાકાત સ્મરણીય બની રહેશે. માંગલિક પ્રસંગમાં જવાનું થાય. આપના ૫રિવારમાં સુખશાંતિ જળવાશે. સગાં- સ્‍નેહીઓ અને મિત્રોનું આગમન થતા આપનો સમય પ્રસન્નતામાં પસાર થશે. મિષ્‍ટાન્‍ન ભોજન માણો તેવી પણ શક્યતા છે. આપની ધાર્મિક વૃત્તિ વધતા ધાર્મિક અને પરોપકારના કાર્યો પાછળ ખર્ચ થાય. અલંકારો, સુગંધિત ૫દાર્થોની ખરીદી થાય. આપ વાણીના પ્રભાવથી અન્‍ય લોકોને મોહિત કરી શકશો. કૌટુંબિક પ્રશ્નોનો સુખદ ઉકેલ આવશે. સંતાનોના પ્રશ્‍ને કોઈને કોઈ સમસ્‍યા ઉદભવી શકે છે. બીજાની વાતોમાં આવીને સ્‍વમાનભંગ થાય તેવું કાર્ય ન કરતા.નાણાંકીય આયોજન માટે સમય સારો છે. ગણતરીપૂર્વકનું લાંબાગાળાનું રોકાણ આપને લાભદાયી પુરવાર થશે. શેર સટ્ટાનું પ્રલોભન નુકશાન ૫હોંચાડી શકે છે.\nતુલા : આપને કાર્યોમાં મિત્રો અને કુટુંબીજનોનો સહકાર મળશે. દાં૫ત્‍યજીવન ખુશહાલ રહે.ટેન્શનના કારણે આપ મગજ અને જીભ બંને પરનો કાબૂ ગુમાવો તેવી પૂરી શક્યતા હોવાથી સંયમમાં રહેવું જરૂરી છે. રોજિંદા કાર્યો સિવાય નવું કામ હાથ ધરવું યોગ્‍ય નથી. બીમારીની શક્યતા હોવાથી ખાન-પાનમાં ધ્‍યાન રાખવું.દરેક બાબતની નકારાત્‍મક બાજુઓનો અનુભવ આપને થશે. આપ નિશ્ચિંતતા અને સુખ શાંતિ સાથે ઘરમાં સમય ૫સાર કરશો. શરીર તથા મનની પ્રફુલ્‍લિતતા કામ કરવાનો ઉત્‍સાહ આપશે. ઓફિસમાં સ્‍ટાફની મદદથી આપનું ઘણું કામ હળવું થઈ જશે. ખોરંભે પડેલા કાર્યો પૂર્ણ થશે. આપના પર લક્ષ્‍મીજીની કૃપા રહેશે. આપને કોઈને કોઈ પ્રકારે ૫રિવર્તનની ઈચ્છા જાગશે. આપ નવી કેડી કંડારવાનો પ્રયાસ કરશો.શરીરમાં શક્તિના અભાવના કારણે કામ કરવાની આળસ આવશે. કાર્યો ધારણા પ્રમાણે પૂર્ણ ન થતા મનોમન ચિંતા રહેશે. નોકરીમાં ઈર્ષાનો ભોગ બની શકો છો. જ્યારે વ્યવસાયમાં પ્રતિસ્પર્ધીઓ આપની સામે માથું ઉંચકશે. ઉ૫રી અધિકારીઓ કે ક્લાયન્ટ સાથે વાદવિવાદમાં ન ઉતરવાની સલાહ છે. વિદેશગમન માટેની તકો સર્જાય અથવા વિદેશ વસતા આપ્‍તજનના સમાચાર મળે.\nવૃશ્ચિક : આપનું આ સપ્તાહ મોજ મસ્તીમાં પસાર થશે. તમે વિતેલા આખા મહિનામાં જે મહેનત કરી છે તેનું પરિણામ આ સપ્તાહમાં મળવાની સંભાવના છે. વ્યવસાય વધારવા માટે વિચાર કરી શકો છો. નોકરીમાં તમે પોતાના કામથી મતલબ રાખશો તો વધુ સારું છે. પોતાના માટે કોઈ ખાસ ચીજની ખરીદી કરવા માટે સારો સમય છે. શક્ય હોય ત્યાં સુધી કાયદાકીય બાબતોમાં વધુ ધ્યાન રાખવું પડશે અન્યથા આપનો કેસ વધુ ગુંચવાય અથવા તેમાં નિષ્ફળતા કે વિલંબ થાય તેવી શક્યતા છે. વિદ્યાર્થી જાતકોએ અત્યારે ખાસ અભ્યાસ પર વધુ ધ્યાન રાખવું પડશે. પારિવારિક સંબંધોમાં આપ સારી રીતે સમય વિતાવી શકશો અને પરિવાર સાથે કોઈ મહત્વની બાબતે ચર્ચા થાય અથવા પરિવાર માટે કોઈ ખાસ કામ તમે કરી શકો તેવી સંભાવના છે. કોઈ જાહેર અથવા ધાર્મિક કાર્યક્રમમાં તમે શામેલ થાવ તેવા યોગ પણ બની રહ્યા છે. જોકે, આ સમયમાં પરિવારના સભ્યો સાથે ચર્ચા કે વર્તનમાં તમારે વિનમ્રતા વધારવી પડશે. બિનજરૂરી ચર્ચા કે વાદવિવાદથી દૂર રહેવું. સ્વાસ્થ્યનો વિચાર કરીએ તો શરૂઆત સારી રહેશે પરંતુ પાછલા ચરણમાં તમારું સ્વાસ્થ્ય થોડું નરમગરમ રહેવાની શક્યતા નકારી શકાય નહીં. જેઓ કોઈ મોટી બીમારીથી પીડાઈ રહ્યા છે તેમને પણ અત્યારે વધુ સાચવવાની સલાહ છે.\nધન : આવક કરતા ખર્ચનું પ્રમાણ વધારે રહેવાથી ટેન્શન રહેશે.આ ટેન્શનમાં વાહન ચલાવતા સંભાળજો, શક્ય હોય તો લાંબી મુસાફરી ટાળજો. આપના સ્વભાવમાં ક્રોધ સંબંધોમાં ભંગાણ નોતરી શકે છે માટે ગુસ્સાને કાબૂમાં રાખજો. નાણાંનું વ્‍યવસ્‍થિત આયોજન કરી શકશો તો લાંબાગાળે લાભ થશે. ખાસ કરીને સ્થાયી સંપત્તિ કે કિંમતી ધાતુઓમાં રોકાણ લાભદાયી નીવડશે. સંતાનો અંગે ચિંતા થાય. ગૃહસ્‍થજીવનમાં આપ વધુ ધ્યાન આપશો. ઘરમાં આનંદ ઉલ્‍લાસનું વાતાવરણ રહે. જીવનસાથી અને સંતાનો જોડે સુખમય ક્ષણો વિતાવી શકશો.વ્યવસાયિક ક્ષેત્રે આવકના નવા સ્ત્રોતો ઊભા કરવા આપ ગંભીરતાથી વિચારશો અને તે દિશામાં પ્રયાસો કરશો. નોકરિયાતોને બઢતી કે ઈન્સેન્ટીવ, બોનસ વગેરે મળવાની શક્યતા છે. વડીલવર્ગનો સહકાર અને પ્રોત્‍સાહન ખૂબ જ સારા પ્રમાણમાં મળશે. સ્‍ત્રી મિત્રો થકી લાભ થવાના યોગ છે.પ્રિયપાત્ર અને સગાં-સ્નેહીઓ સાથે મિલન-મુલાકાત ખુશી આપશે.કુટુંબના સભ્‍યો સાથે આનંદમાં સમય ૫સાર થતા સુખ- સંતોષની લાગણી અનુભવાય. પરિવારમાં કોઈપણ બાબતે ગેરસમજ ટાળવી જરૂરી છે. પથ્યકારક ખોરાક લેજો કારણ કે સ્વાસ્થ્ય નરમગરમ રહી શકે છે,વાણી ૫ર સંયમ આપની અનેક સમસ્યાઓ આવતા પહેલાં જ ટાળી દેશે.\nમકર : કાર્યોમાં અવરોધ આવી શકે છે માટે માનસિક રીતે તૈયાર રહેજો.સં૫ત્તિને લગતા કામકાજોનો ઉકેલ મળશે. ગૃહસ્‍થજીવનના પણ ઘણા સમયથી પડતર પ્રશ્‍નોનો હલ થાય. નોકરિયાતો માટે ઘણો અનુકુળ સમય છે. ભાઇભાંડુઓનું વલણ સહકારભર્યું હોય. હરીફો આપની સામે હથિયાર હેઠાં મુકશે. જો કે સમય જતા આપની શારીરિક, માનસિક પ્રતિકુળતાઓ વધશે. અનિદ્રાનો ભોગ બનો તેવી પણ શક્યતા છે.આ૫ને જીદ્દીપણું ટાળવાની સલાહ છે. વધુ પડતા ભાવાવેશમાં આવીને આપ મિજાજ ગુમાવી શકો છો જે એકંદરે આપના માટે પોતાના જ પગ પર કુહાડો મારવા સમાન સાબિત થશે. નાણાંકીય આયોજન શક્ય બને. આવકની સાથે આપની જીવનશૈલી પણ ઉચ્ચ થશે અને વસ્‍ત્રાભૂષણો તેમજ સૌંદર્ય પ્રસાધનો પાછળ ખર્ચ થાય. માતાથી લાભ મળે. નવા કાર્યનો પ્રારંભ કરવા કે મહત્વના નિર્ણયો લેવા આ સમય યોગ્ય નથી.વિદ્યાર્થીઓ માટે સમય ઉત્તમ છે. પ્રણય અને રોમાંસ માટે અનુકૂળ તબક્કો છે. રોકાણકારોને શેરસટ્ટામાં ફાયદો થાય, પરંતુ વધુ પડતો આત્મવિશ્વાસ ભારે પડશે.ટૂંકા પ્રવાસની શક્યતા પણ છે. ગણતરીપૂર્વકના આર્થિક આયોજન માટે શુભ સમય છે. વિજાતીય વ્‍યક્તિઓનો સહવાસ આપની ખુશીઓમાં વૃદ્ધિ કરશે.\nકુંભ : જો કે વિચારોના આવેગને અંકુશમાં રાખજો. ૫રિવાર અને દાં૫ત્‍યજીવનમાં ખુશાલી રહેશે.કુટુંબીજનો અને નિકટના મિત્રો સાથે ઉત્તમ ભોજન લેવાનો પ્રસંગ બને. આપના કેટલાક કાર્યો ધારણા પ્રમાણે પૂરા ન થતા મનમાં થોડો વસવસો રહેશે.બદનામી થાય તેવા કોઈપણ કાર્યો કે વિચારોથી દૂર રહેજો અન્યથા આપની પ્રતિષ્ઠા પાણીમાં જશે. બોલવાથી બાજી બગડી શકે છે માટે શક્ય હોય ત્યાં સુધી મૌનનું હથિયાર આપના માટે કારગત રહેશે. પેટના દર્દોથી ૫રેશાન રહો. વ્‍યવસાયમાં તકલીફ સર્જાય. ઉ૫રી અધિકારીઓથી સંભાળવું. નોકરીમાં પણ પ્રતિકૂળ સંજોગોનો સામનો કરવો ૫ડે.આપનામાં તાજગી અને સ્‍ફૂર્તિનું સ્‍થાન થાક અને આળસ લેશે. કામકાજમાં આપને ઉત્‍સાહનો અભાવ વર્તાશે જેથી કેટલાક કાર્યો વિલંબમાં પડશે. સ્વાસ્થ્ય પણ નરમગરમ રહેશે, જેની અસર વ્‍યવસાયક્ષેત્રે ૫ડતાં ત્‍યાં તકલીફ ઊભી થાય. નોકરિયાતોને ઉ૫રી અધિકારીઓનું નકારાત્‍મક વલણ નડશે. સંતાનો સાથે પણ મતભેદ સર્જાવાની શક્યતા હોવાથી બને તો તેમની સાથે ચર્ચામાં ઉગ્રતા ટાળજો. મહત્‍વના નિર્ણયો હાલમાં ન લેવા હિતાવહ છે.ગૃહસ્‍થજીવનમાં થોડો આનંદ અનુભવશો. નોકરિયાતોને સહકર્મીઓ અને ઉપરીઓ તરફથી સહકાર મળતા કાર્યો પાર પડવા લાગશે. તેમના કૌશલ્ય અને ખંતની પ્રસંશા થશે.\nમીન : કુટુંબીજનો અને સગાંસ્‍નેહીઓ સાથે અણબનાવ રહે.તબક્કાવાર સ્થિતિ સુધરતા આપને તન અને મનમાં સ્ફુર્તિ અનુભવાય. કુટુંબીજનો અને મિત્રો સાથે ઉત્તમ ભોજન, પ્રવાસ કે મિલન-મુલાકાતના પ્રસંગ બને. જીવનસાથી જોડે આપની નિકટતા વધશે. આર્થિક લાભ થાય. વેપારી વર્ગને ઉઘરાણીના નાણાં છૂટા થાય. વડીલો તરફથી લાભ મળે. જૂના મિત્રો સાથે મુલાકાત થતા બાળપણની યાદો તાજી થશે. નાનો પ્રવાસ થાય. લગ્‍નોત્‍સુક યુવક- યુવતીઓના લગ્‍ન માટે ઉજળા સંજોગો સર્જાય. પુત્ર તેમ જ ૫ત્‍નીથી લાભ થાય.આપના બિનજરૂરી ખર્ચા પર શક્ય હોય એટલો અંકુશ રાખજો. માનસિક ચિંતા અને શારીરિક તકલીફોથી આપ વ્યગ્રતા અનુભવશો. અસંયમિત વાણી કે વર્તન ઝઘડા ટંટાનું કારણ બની શકે છે. આપ શુભ પ્રસંગે બહારગામ જવાનું આયોજન કરશો.આપ ન બોલવામાં નવ ગુણની નીતિ અ૫નાવી ચાલશો તો કુટુંબીજનો સાથેનું ઘર્ષણ નિવારી શકશો. પેટ સંબંધિત કેટલીક નાની સમસ્યાઓ રહેશે. બિનજરૂરી ખર્ચ પર કાપ મૂકી બચત પર ધ્યાન આપી આપ ભાવિ સુરક્ષિત કરી શકશો. વિદ્યાર્થીઓને વિદ્યાભ્‍યાસમાં અવરોધ આવે.કાર્ય સફળતા, આર્થિક લાભ અને ભાગ્‍ય વૃદ્ધિના પ્રબળ યોગો જણાય છે.


kinjal rajpriya starts shooting for new film with tushar shadhu | આ છે ગુજરાતી ઈન્ડસ્ટ્રીની બ્યુટીફુલ બેબ કિંજલ રાજપ્રિયાની નવી ફિલ્મ - entertainment\nઆ છે ગુજરાતી ઈન્ડસ્ટ્રીની બ્યુટીફુલ બેબ કિંજલ રાજપ્રિયાની નવી ફિલ્મ\nUpdated: Jun 13, 2019, 17:54 IST | અમદાવાદ\nછેલ્લે શોર્ટ સર્કિટમાં દેખાયેલી કિંજલ રાજપ્રિયાના ફેન્સ માટે સારા સમાચાર છે. કિંજલ રાજપ્રિયાએ પોતાની નવી ફિલ્મનું શૂટિંગ શરૂ કરી દીધું છે.\nકિંજલ રાજપ્રિયા (Image Courtesy-Kinjal Rajpriya instagram)\nછેલ્લે શોર્ટ સર્કિટમાં દેખાયેલી કિંજલ રાજપ્રિયાના ફેન્સ માટે સારા સમાચાર છે. કિંજલ રાજપ્રિયાએ પોતાની નવી ફિલ્મનું શૂટિંગ શરૂ કરી દીધું છે. મુંબઈ શિફ્ટ થયેલી કિંજલ રાજપ્રિયા ટૂંક સમયમાં અમદાવાદ પાછી ફરવાની છે. અને નવી ફિલ્મના પ્રોજેક્ટ માટે આગળ કામ કરશે. કિંજલ રાજપ્રિયાની અપકમિંગ ફિલ્મમાં તેમની સાથે એક્ટર તુષાર સાધુ દેખાશે. આ ફિલ્મ વિપુલ શર્મા ડિરેક્ટ કરી રહ્યા છે.\nઆ વખતનું પાત્ર અલગ હશે\nટાઈમ્સ ઓફ ઈન્ડિયા સાથે વાત કરતા કિંજલ રાજપ્રિયાએ કહ્યું,'હાલ તો હું મારા કેરેક્ટર વિશે ખાસ કંઈ રિવીલ નહીં કરી શકું. પરંતુ મારી પાછલી ફિલ્મો કરતા આ ફિલ્મમાં મારો રોલ ખૂબ જ અલગ છે. અને એના માટે હું ખૂબ જમહેનત કરી રહ્યું છે.' વધુમાં કિંજલ રાજપ્રિયાએ કહ્યું,'આ ફિલ્મનું મોટાભાગનું શૂટિંગ અમદાવાદમાં થવાનું છે. અને મારા બધા જ ફેન્સને અને ફોલોઅર્સને હું એક નવા જ અંદાજમાં જોવા મળીશ.'\nઈન્સ્ટાગ્રામ પર આપી માહિતી\nકિંજલ રાજપ્રિયાએ પોતાની ઈન્સ્ટાગ્રામ સ્ટોરી પર પણ એક પોસ્ટ કરી છે. જેમાં તેણે લખ્યું છે,'એક નયી શુરુઆત, એક નયા અરમાન, એર નએ કિરદાર કે સાથ ફિર એકબાર તુમ્હારી, મેં' આ સ્ટોરીમાં કિંજલ રાજપ્રિયાએ પોતાનો એક ફોટો પણ શૅર કર્યો છે, જેમાં તે નોઝરિંગ સાથે ખુલ્લા વાળમાં દેખાઈ રહી છે.\nઆ પણ વાંચોઃ લગ્ન સિઝનમાં ફૉલો કરો ગુજરાતી એક્ટ્રેસ કિંજલ રાજપ્રિયાના આ ટ્રેડિશનલ લૂક્સ\nગુરુવારથી શરૂ થયું શૂટિંગ\nઆ ફિલ્મનું શૂટિંગ 13 જૂનના રોજ ગુરુવારથી શરૂ થઈ ચૂક્યુ છે. ઉલ્લેખનીય છે કે કિંજલ રાજપ્રિયા છેલ્લે આરજે ધ્વનિત સ્ટારર શોર્ટ સર્કિટમાં દેખાઈ હતી. આ ફિલ્મ પહેલી ગુજરાતી સાઈ ફાઈ ફિલ્મ હતી. જેમાં કિંજલ રાજપ્રિયાએ ન્યૂઝ એન્કરનો રોલ કર્યો હતો. શોર્ટ સર્કિટ પહેલા કિંજલની મલ્હાર ઠાકર સાથેની ફિલ્મ શું થયું હિટ રહી હતી. તો શોર્ટ સર્કિટને પણ ક્રિટિક્સે વખાણી હતી.\ngujarati filmKinjal RajpriyaMalhar Thakar


વર્ષોના શીતયુદ્ધ પછી સલમાન ખાન સાથે સમાધાન કરવામાં હિમેશ રેશમિયા સફળ\nઅભિનેતાની કરીના કપૂર સાથેની ફિલ્મનું સંગીત હિમેશને સોંપાતા દુશ્મનીનો અંત આવ્યો\nસલમાન ખાન તેના દુશ્મનોને માફ કરીને તેમની સાથે સુલેહ કરવાના મૂડમાં છે તેણે એક સમયના મિત્ર હિમેશ રેશમિયા સાથે સમાધાન કરી લીધું છે. ભૂતકાળમાં સલમાન હિમેશને પ્રમોટ કરતો હતો. પાછળથી હિમેશ અહંકારી બનતો જતો હોવાનું તેને લાગતા તેમની વચ્ચે અંતર વધી ગયું હતું. એ પછી આ બંને વચ્ચે શીતયુદ્ધ ચાલતું હતું. ચાર વર્ષ પૂર્વે એક રિયાલિટી શોમાં હિમેશ એક જજ હતો. આ શોમાં સલમાને હાજરી આપી હતી તે વખતે આ બંને વચ્ચે ઝરેલી ચકમકે તેમની વચ્ચે ચાલતા યુદ્ધની સાબિતી પૂરી પાડી હતી. પરંતુ હવે હિમેશ પાછો સલમાનના મિત્રોની યાદીમાં આવી ગયો છે.\nપોતે કામ કરતો ન હોય એ ફિલ્મના ગીત અને સંગીત નહીં આપવાની હિમેશે જીદ છોડી દીધી છે અને હવે તેણે સલમાનની આગામી ફિલ્મ 'બોડીગાર્ડ'નું સંગીત આપવાની સંમતી આપી છે.\nઆ ફિલ્મ માટે કેટલાક ગીતોનું સંગીત તૈયાર કર્યાં પછી પ્રીતમને બાકીના ગીતો હિમેશને હવાલે કરવાનું કહેવામાં આવ્યું હતું. આથી હવે 'બોડીગાર્ડ'ના સંગીતની જવાબદારી હિમેશને સોંપવામાં આવી છે.\nસૂત્રે જણાવ્યા પ્રમાણે, 'હિમેશને સંગીતકાર તરીકેની તેની કારકિર્દીનો સૌથી મોટો બ્રેક સલમાનને કારણે જ મળ્યો હતો. એ પછી તેણે ગાયક અન ેસંગીતકારની કારકિર્દી શરૃ કરી હતી અને સલમાન સાથે તેને વાંકુ પડયું હતું. લાગે છે કે હિમેશે હવે સલમાન સાથે સમાધાન કરી લીધું છે. સલમાનને મનાવવાના તેના લાંબા સમયના પ્રયાસો સફળ થયા છે. શુક્રવારે 'રેડી'ની રિલિઝ પછી હિમેશ પાછો સલમાનને મળ્યો હતો.ઔ'રેડી'ને મળેલા બહોળા આવકારને કારણે સલમાન પણ મૂડમાં હતો. પ્રીતમને યશરાજ ફિલ્મ્સની સલમાન અભિનિત ફિલ્મ 'એક થા ટાઇગર'નું સંગીત તૈયાર કરવાની ઓફર મળવાને કારણે સલમાને હિમેશને પ્રીતમ પાસેથી 'બોડીગાર્ડ'નું સંગીત લી લેવાની સૂચના આપી હતી.'\n'પ્યાર કિયા તો ડરના ક્યા', 'બંધન', 'હેલ્લો બ્રધર', દુલ્હન હમ લે જાયેંગે' અને 'કહી પ્યાર હો ના જાયે' જેવી સલમાનની ફિલ્મોમાં સંગીત આપ્યા પછી સફળતા મેળવનારા હિમેશની કારકિર્દીમાં સલમાનનો શ્રેય ઘણો છે. હવે હિમેશની કારકિર્દીનું ચક્ર ફરી એ જ સ્થાને પહોંચ્યું છે.'\n'બોડીગાર્ડ'ના નિર્માતા અતુલ અગ્નિહોત્રીએ આ સમાચારને સમર્થન આપતા જણાવ્યું હતું કે, 'હા, આ વાત સાચી છે. પ્રીતમ 'એક થા ટાઇગર' કરી રહ્યો છે અને હિમેશ 'બોડીગાર્ડ' કરશે.


લગ્ન પછી આ કામ ન કરો, આ તમારા પવિત્ર સંબંધોને બગાડી શકે છે. |\nલગ્ન પછી આ કામ ન કરો, આ તમારા પવિત્ર સંબંધોને બગાડી શકે છે.\nપતિ અને પત્નીના સંબંધોને દરેક માટે સૌથી પ્રેમાળ માનવામાં આવે છે. આ સંબંધ બે પરિવારોને સાથે લાવે છે. પતિ-પત્નીના સંબંધથી નવી જિંદગીની શરૂઆત થાય છે. દરેક વ્યક્તિની ઇચ્છા છે કે તેનો જીવનસાથી તેનો આદર કરે અને તેને પ્રેમથી રાખે. પરંતુ જો લગ્નમાં કોઈ સમજણ અને સંબંધ નથી, તો પછી સંબંધ આગળ વધી શકશે નહીં.\nદરેક સંબંધોને આગળ વધારવા માટે એકબીજાને સમજવું ખૂબ જ મહત્વપૂર્ણ છે. તેથી તમારા લગ્નને અખંડ રાખવા માટે એકબીજાને ટેકો આપવો જરૂરી છે, તો જ સંબંધ આગળ વધી શકે. તો ચાલો જાણીએ કે રિલેશનશિપમાં કઈ કાળજી લેવી જરૂરી છે.\nતમારા જીવનસાથી વિશે કોઈને કહો નહીં.ઘણી વખત એવું બને છે કે જ્યારે બે લોકોને સાંભળવામાં આવે છે અને કહેવામાં આવે છે, તે સમયે તે એકબીજા સાથે વાત કરતા નથી. પરંતુ આનો અર્થ એ નથી કે તમે તમારા સંબંધો અને મિત્રો સાથેના તમારા સંબંધ વિશે વાત કરવાનું શરૂ કરો. બહારના લોકો સાથે તમારી પરસ્પર વાતચીત કરવાથી તમારું પવિત્ર લગ્ન સંબંધ બગડે છે તમે બંને આને કારણે લડવાનું શરૂ કરી શકો છો.\nપાછલા ભૂતકાળની ગણતરી ન કરો.જ્યારે કોઈ સંબંધ શરૂ થાય છે, ત્યારે પ્રેમ તેમાં જોવા મળે છે. કારણ કે સંબંધને મજબૂત બનાવવા માટે એકબીજાને સમજવું ખૂબ જ મહત્વપૂર્ણ છે. તમારા સંબંધોમાં ક્યારેય ભૂતકાળની ભૂલોને વારંવાર ગણશો નહીં. કારણ કે આમ કરવાથી તમારા બંને વચ્ચેનો ઝગડો ક્યારેય સમાપ્ત થશે નહીં. તેથી, સંબંધને મજબૂત બનાવવા માટે, સમજદારીથી કામ કરવું ખૂબ જ મહત્વપૂર્ણ છે.\nએકબીજાના પરિવારનો આદર કરો.જ્યારે લગ્નની પ્રક્રિયા શરૂ થાય છે, ત્યારે તે ફક્ત પતિ-પત્નીના સંબંધ જ નહીં, પણ દ્વિ-પારિવારિક સંબંધ પણ હોય છે. આવી સ્થિતિમાં, પતિ-પત્નીની ફરજ છે કે તે બંને પરિવારોનો આદર કરે. આમ કરવામાં નિષ્ફળતા તમારા સંબંધોમાં મુશ્કેલી ઉભી કરી શકે છે.\nતમારા જીવનસાથીની ક્યારેય કોઈની સાથે તુલના ન કરો.જોવામાં દરેક જણ સરખા નથી હોતા, કે દરેક જણ પૈસા એકબીજા સાથે મેચ કરી શકતા નથી. પરંતુ જ્યારે બે માણસો પતિ-પત્નીના સંબંધોમાં બંધાઈ જાય છે, ત્યારે તે દરેક ક્ષણે દૂરના વ્યક્તિને ટેકો આપે છે. તેઓ હંમેશા દરેક ખુશીઓમાં સાથે જોવા મળે છે. આવી સ્થિતિમાં, તમારા ફરજ છે કે તમારા સાથીની તુલના ક્યારેય બહારની વ્યક્તિ સાથે ન કરો.\nએકબીજા ઉપર હુકુમ કરશો નહીં.જ્યારે તમે કોઈ રીતે હોવ ત્યારે તે પ્રેમ જોવા મળે છે. તમે એકબીજાને કેવી રીતે સમજી શકો છો તે જોવામાં આવે છે. એકબીજાની વાત તેમને કહ્યા વગર સમજવી પડે છે. પરંતુ જો તમે એકબીજાને સમજવાને બદલે એક બીજા પર હુકુમ ચલાવો છો, તો તે રિસ્તાને બગાડે છે. તેથી પ્રેમથી એકબીજાને સમજવું સમજદાર છે, લડવુ નહીં.\nજ્યારે બે લોકો કોઈ કોર્સ શરૂ કરે છે, ત્યારે તેઓના મગજમાં ઘણી વસ્તુઓ હોય છે, તેમની પાસે કેટલાક સપના હોય છે જે તેઓ તેમના જીવનસાથી પાસેથી ઇચ્છતા હોય છે. તેથી જ્યારે તમે લગ્ન સંબંધની શરૂઆત કરો છો ત્યારે પ્રેમ અને વિશ્વાસની જરૂર હોય છે.


ઈ-ફાઈલિંગ ઘર પાનું, આવકવેરા વિભાગ, ભારત સરકાર\nઆ કામચલાઉ આંકડા ડાયરેક્ટ ટેક્સ કલેક્શન સુધી ડિસેમ્બર દર્શાવે છે કે કુલ સંગ્રહો પર રૂ. લાખ કરોડ છે, જે. કરતાં વધારે ગ્રોસ કલેક્શન માટે અનુરૂપ સમયગાળા છેલ્લા વર્ષ. આ કામચલાઉ આંકડા ડાયરેક્ટ ટેક્સ કલેક્શન સુધી નવેમ્બર દર્શાવે છે કે કુલ સંગ્રહો પર રૂ. લાખ કરોડ છે, જે. કરતાં વધારે ગ્રોસ કલેક્શન માટે અનુરૂપ સમયગાળા છેલ્લા વર્ષ. વિસ્તૃત છે આ કારણે તારીખ માટે ફાઇલિંગ આવકવેરા રિટર્ન અને ઓડિટ અહેવાલો થી ઓક્ટોબર માટે ઓક્ટોબર. જો કે, ત્યાં રહેશે કોઈ એક્સ્ટેંશન ના કારણે તારીખ માટે હેતુ સમજૂતી વિભાગ (વ્યાજ માટે મૂળભૂત વળતર) આ અધિનિયમ અને આકારણી રહેશે માટે જવાબદાર ચુકવણી રસ મુજબ જોગવાઈઓ કલમ આ કૃત્ય છે. આ સાઇટ ખૂબ જ વપરાશકર્તા મૈત્રીપૂર્ણ અને સુધારાઓ આપવામાં આવે સમયસર છે. હું ઉપયોગ કરું છું આ સાઇટ માટે ઇ-ફાઇલિંગ વળતર છે, કારણ કે છેલ્લા વર્ષ અને શોધવા માટે સરળ અને સમયસર પ્રક્રિયા રિફંડ ઓર્ડર છે. હું એક મુદ્દો હતો નોન-ક્રેડિટ મારા એડવાન્સ ટેક્સ માટે અય — મળી છે, જે ઉકેલાઈ થ્રુ ‘ઈ-‘ અંદર સમય ફ્રેમ છે. સરળ છે કે જે આ સેવા માટે મારા.મારા નિષ્ઠાવાન આભાર કરવા માટે સમગ્ર ટીમ સભ્યો છે. આ પોર્ટલ ધરાવે છે બધા સાધનો માટે ફાઈલ કર વળતર અને સંબંધિત માહિતી. મારા સવિનય માટે તે ટીમ માટે સતત સુધારો છે. હું ખુશ છું કે ઘણા વધુ નોકરિયાત કરદાતાઓના મારી જેમ કરી શકો છો ફાઇલ તેમના વળતર સાથે ઓનલાઇન ઈમાનદારી અને પારદર્શિતા અને ભય વગર માનવ ભેદભાવ છે.\nહું તેથી આભારી માટે આવકવેરા વિભાગ ઉકેલવા માટે મારા ક્વેરી માં સમય અને રાખવા મને જાણ સ્થિતિ છે. તમારા પ્રયત્નો સાથે આ પ્રકારની વોલ્યુંમ તમે નિયંત્રિત પ્રશંસનીય છે. હું તમારી પ્રતિક્રિયા પ્રશંસા કરીએ છીએ અને રાખવા કરદાતાઓ જાણ છે અને ખુશ છે. જવા માટે માર્ગ ટીમ છે. ઘણો આભાર. સાદર ઉત્તમ વેબસાઇટ છે. ત્યાં ખૂબ જ માહિતી અહીં અને વાપરવા માટે સરળ છે તેથી. તે શીખી મારી જાતને દ્વારા છે. સરળ, ખૂબ જ વપરાશકર્તા મૈત્રીપૂર્ણ છે. કોઈ એજન્ટો જરૂરી છે, કોઈ ભય જરૂરી છે, લિંક આધાર અને પાન, ફોર્મ્સ, તમામ ટોચના વર્ગ છે. તે રાખવા અપ. આભાર સરકારી ભારત અને વેબસાઇટ વિકાસકર્તાઓ. ખૂબ વપરાશકર્તા મૈત્રીપૂર્ણ અને ઝડપી સિસ્ટમ છે. ભરણ હતી તેથી સરળ નથી તે પહેલાં. પણ ગયા વર્ષે ભર્યા પછી મારા રિફંડ મળી જમા બેંક એકાઉન્ટ અંદર દિવસ કામ. યુ આભાર આવકવેરા વિભાગ અને ભારત સરકાર. મારા તે વળતર માટે છેલ્લા વર્ષ ત્યારથી આ કલ્પના કરવામાં આવી હતી. વર્ષ બાદ વર્ષ, હું શોધી શકો છો કે જે ઉપયોગ ના અનુભવ આ વેબસાઇટ બની રહ્યું છે વધુ સારી રીતે અને વધુ સારી છે. સાથે ખરેખર પ્રભાવિત રીતે આ પહેલ હાથ ધરવામાં આવી રહી છે.\nકારણ થી શરૂ કરી રહ્યા છીએ ઓનલાઇન વળતર હું ઉપયોગ કરું છું આ સુવિધા છે, તે હંમેશા એક સારો વર્ષ બાદ વર્ષ. હું છું અંતમાં કદર પરંતુ આ પોર્ટલ ખરેખર અદ્ભુત અને ખૂબ વપરાશકર્તા મૈત્રીપૂર્ણ છે. સરસ પહેલ દ્વારા આવકવેરા ભારત, આ વેબસાઈટ સમય ખૂબ સાચવે છે અને એક મહાન પગલું તરફ ડિજિટલ અને કેશલેસ ભારત. ત્યારથી સીપીસી સ્થાપના કરી હતી, સબમિટ વળતર ઓનલાઇન ખૂબ સરળ બની ગયું છે. ખાસ કરીને તે માટે મારા જેવા હોય તેવા વરિષ્ઠ કરી શકો છો ઘરે બેસી અને તે શું છે. પણ પ્રક્રિયા અને મેળવવામાં રિફંડ ઝડપી છે. એક મોટા આભાર માટે સરકાર છે. ખૂબ જ ઉપયોગી અને સુવિધાજનક પોર્ટલ છે. અનુકૂળ છે, કારણ કે એક ટાળી શકો છો આ મુશ્કેલી તે મુલાકાત ઓફિસ(જ્યાં સુધી વ્યક્તિગત હાજરી માટે કહેવાય છે) અને પતાવટ કરી શકે છે બધા લગતી બાબતો તે દ્વારા ઘરે બેઠા છે. આભાર માટે સમાધાન મારી ફરિયાદ છે અને આ સંદેશો મારા મોબાઇલ પર. લગભગ બધા વિકલ્પો ઉપલબ્ધ છે ઓનલાઇન કરવા માટે જરૂર વગર ની મુલાકાત લો ઇન્કમ ટેક્સ ઓફિસ અથવા કોઈપણ મળવા અધિકારીઓ છે. મહાન અને અંગૂઠા અપ કરવા માટે સમગ્ર ટીમ. ઉત્તમ સાઇટ છે, છતાં હું નથી છું પરિચિત વિવિધ નિયમો અને નિયમન, પરંતુ આ સાઇટ માટે ખૂબ જ ઉપયોગી છે જેવા વ્યક્તિઓ કરવા માટે મને ઑનલાઇન ટેક્સ રિટર્ન અને સરળતાથી સ્થિતિ તપાસો તો ત્યાં કોઈ બાકી ક્રિયા થી મારી બાજુ છે. પોર્ટલ છે, વપરાશકર્તા મૈત્રીપૂર્ણ છે. કોઇ ફરિયાદ અરજીઓ આવે છે તરત જ હાજરી આપી છે, અને મુદ્દાઓ ઉકેલાઈ ઝડપથી. સાથે ભરાઈ ગયાં સ્વયંભૂ પ્રતિભાવ કોઈપણ પ્રશ્નો માટે. કોઈ તૃતીય પક્ષ સહાય માટે જરૂરી ફાઈલ વગેરે આપે છે. કારણ કે આ પોર્ટલ છે, સ્વ સ્પષ્ટીકરણ છે. ખરા દિલથી કદર કરવા માટે સમગ્ર ટીમ. આ સાઇટ શ્રેષ્ઠ છે જોઈ માં રિઝોલ્યુશન સાથે તાજેતરની આવૃત્તિ ક્રોમ, ફાયરફોક્સ, સફારી અને ઈન્ટરનેટ એક્સપ્લોરર. ઇન્કમ-ટેક્સ વિભાગ ક્યારેય માટે પૂછે છે તમારા પિન, પાસવર્ડો અથવા સમાન માહિતી ઍક્સેસ માટે ક્રેડિટ કાર્ડ, બેંક અથવા અન્ય નાણાકીય હિસાબ ઈ મેલ મારફતે છે. ઇન્કમ-ટેક્સ વિભાગ માટે અપીલ કરદાતાઓ પર ક્લિક ન હાયપરલિંક્સ માં સમાયેલ છે, જેમ કે ફિશીંગ મેલ્સ, ન જવાબ આપવા માટે, અને માહિતી શેર કરવા માટે લગતા તેમના ક્રેડિટ કાર્ડ, બેંક અને અન્ય નાણાકીય વિગતો એકાઉન્ટ્સ. અપડેટ કરો તમારા સંપર્કો અને જ્યારે તે ફેરફારો. આ સક્રિય કરશે અમને જાણ કરવા માટે તમે પર વિવિધ જટિલ માહિતી સૂચના જો તમે પહેલાથી જ દાખલ વળતર, તમે જોઈએ વિગતો સબમિટ હેઠળ ‘ફાઈલિંગ આવક કર વળતર’ છે. જો ન હોય તો, તમે ચૂકવણી કરવી જોઇએ તમારા કર અને ફાઇલ પરત. બટન ચૂકવવા માટે એડવાન્સ ટેક્સ કે સેલ્ફ એસેસમેન્ટ ટેક્સ. સિસ્ટમ તમે દિશામાન કરશે કરવેરા માહિતી નેટવર્ક વેબસાઈટ દ્વારા જાળવવામાં માટે ચુકવણી ના કર. નેવિગેટ કરવા માટે ઈ-ફાઈલ ટેબ પર ક્લિક કરો ‘જવાબમાં બાકી ટેક્સ માંગ’ (જોવા માટે કર માંગ) અથવા ક્લિક કરો ‘ઇ-ચૂકવણી કર’ (પેદા કરવા માટે આ પૂર્વ ભરવામાં માટે ચુકવણી) આ જાણ છે કે પર ક્લિક કરીને હાયપર લિંક, ઈ-ફાઈલિંગ પોર્ટલ અને દાખલ વેબસાઇટ દ્વારા સંચાલિત અન્ય પક્ષો છે. જેમ કે લિંક્સ પૂરી પાડવામાં આવે છે માત્ર સુવિધા માટે ક્લાઈન્ટ અને ઈ-ફાઈલિંગ પોર્ટલ નિયંત્રિત કરતું નથી, અથવા સમર્થન જેમ કે વેબસાઇટ્સ અને જવાબદાર નથી તેમના સમાવિષ્ટો માટે. ઉપયોગ જેમ કે વેબસાઇટ્સ છે પણ વિષય માટે આ ઉપયોગની શરતો અને અન્ય નિયમો અને માર્ગદર્શિકા, જો કોઈ હોય તો, અંદર સમાયેલ દરેક જેમ કે વેબસાઇટ છે. આ ઘટના છે કે જે કોઈપણ શરતો અહીં સમાયેલ છે સંઘર્ષ સાથે આ ઉપયોગની શરતો અથવા અન્ય નિયમો અને માર્ગદર્શિકા અંદર સમાયેલ કોઈપણ જેમ કે વેબસાઇટ છે, તો પછી આ ઉપયોગની શરતો અને અન્ય શરતો માટે માર્ગદર્શિકા જેમ કે વેબસાઇટ રહેશે પ્રવર્તી છે. બટન ચૂકવવા માટે એડવાન્સ ટેક્સ કે સેલ્ફ એસેસમેન્ટ ટેક્સ. સિસ્ટમ તમે દિશામાન કરશે કરવેરા માહિતી નેટવર્ક વેબસાઈટ દ્વારા જાળવવામાં માટે ચુકવણી ના કર. નેવિગેટ કરવા માટે ઈ-ફાઈલ ટેબ પર ક્લિક કરો ‘જવાબમાં બાકી ટેક્સ માંગ’ (જોવા માટે કર માંગ) અથવા ક્લિક કરો ‘ઇ-ચૂકવણી કર’ (પેદા કરવા માટે આ પૂર્વ ભરવામાં માટે ચૂકવણી) તમે ચકાસી શકો છો શું રિફંડ કરવામાં આવી રવાના દ્વારા સ્પીડ પોસ્ટ અથવા તો સીધી જમા કરવા માટે તમારા બેંક એકાઉન્ટ દ્વારા સ્ટેટ બેંક ઓફ ઇન્ડિયા છે. તમે પણ કરી શકો છો ચકાસવા પ્રક્રિયા સ્થિતિ અને રિફંડ ઇશ્યૂ સ્થિતિ દ્વારા સીપીસી કે એઓ દ્વારા પ્રવેશ કરવા માટે તમારા ઈ-ફાઈલિંગ એકાઉન્ટ છે. પર ક્લિક પર, નીચે, તમે નેવિગેટ કરવા માટે આ ટેક્સ માહિતી નેટવર્ક વેબસાઇટ દ્વારા જાળવવામાં પ્રદર્શિત કરવા માટે સ્થિતિ રિફંડ\nમફત કાનૂની સલાહ હોટલાઇન


India has nothing to worry about China-Bangla ties: Sheikh Hasina | ચીન સાથે બાંગ્લાદેશના સંબંધોની ચિંતા ના કરે ભારતઃ શેખ હસીના\nHome »\tInternational News »\tLatest News »\tInternational »\tIndia has nothing to worry about China-Bangla ties: Sheikh Hasina\nચીન સાથે બાંગ્લાદેશના સંબંધોની ચિંતા ના કરે ભારતઃ શેખ હસીના\nDivyabhaskar.com | Updated - Feb 21, 2018, 01:49 PM\nચીન બાંગ્લાદેશને ઓછા વ્યાજ દરો પર9બિલિયન ડોલર લોનની ઓફર કરી ચૂક્યું છે.\nબાંગ્લાદેશના વડાપ્રધાને ભારત પાસે રોહિંગ્યા મુદ્દાનો ઉકેલ લાવવા માટે મદદ માંગી છે.\nઇન્ટરનેશનલ ડેસ્કઃ બાંગ્લાદેશના વડાપ્રધાન શેખ હસીએ ઢાકા-ચીનના વધતા સંબંધો પર ભારતને ચિંતા નહીં કરવાની સલાહ આપી છે. તેઓએ કહ્યું કે, બીજિંગની સાથે સંબંધો માત્ર દેશના વિકાસ માટે વધારવામાં આવી રહ્યા છે. જે પણ દેશ બાંગ્લાદેશના વિકાસમાં મદદ કરવા ઇચ્છે છે, સરકાર તેમનું સ્વાગત કરે છે. ઉલ્લેખનીય છે કે, ચીન બાંગ્લાદેશની સાથે મિલિટરી સંબંધોને મજબૂત કરવાની વાત કરી ચૂક્યું છે. આ માટે તેણે બાંગ્લાદેશને ખૂબ જ ઓછા વ્યાજદરે9બિલિયન ડોલર્સ લોન પર આપવાની વાત કહી હતી.\nપાડોશીઓ સાથે સારાં સંબંધો બનાવવા પર ધ્યાન આપે ભારત\n- ભારતીય પત્રકારો સાથે વાત કરતા હસીનાએ કહ્યું કે, અમને દેશના વિકાસ માટે રોકાણ (ઇન્વેસ્ટમેન્ટ) અને મદદની જરૂર છે અને તેમાં જે પણ અમારી મદદ કરી શકે છે તેઓનું સ્વાગત છે. તેઓએ કહ્યું કે, ભારત, ચીન, જાપાન અને ત્યાં સુધી કે મિડલ ઇસ્ટના દેશ પણ બાંગ્લાદેશના વિકાસમાં સહયોગ વધારવા માટે આગળ આવ્યા છે.\n- હસીનાએ સલાહ આપતા કહ્યું કે, ભારતને ચીન-બાંગ્લાદેશના સંબંધો પર ચિંતા વ્યક્ત કરવાના બદલે પાડોશી દેશો સાથે સારાં સંબંધો રાખવા પર ધ્યાન આપવું જોઇએ. જેથી ક્ષેત્રનો યોગ્ય વિકાસ થઇ શકે.\n- હસીનાએ જણાવ્યું કે, ભારત અને બાંગ્લાદેશના સંબંધો હંમેશાથી શ્રેષ્ઠ જ રહ્યા છે. બંને દેશોના બોર્ડર અને મેરીટાઇમ વિવાદોનો સમજદારીથી ઉકેલ લાવ્યા છે.\n- બાંગ્લાદેશ-ઇન્ડિયા મીડિયા ડાયલોગ માટે નવી દિલ્હી અને કોલકત્તાના કેટલાંક પત્રકારો3દિવસ બાંગ્લાદેશની મુલાકાતે છે. હસીનાએ પત્રકારોને મંગળવારે પોતાના નિવાસસ્થાને બોલાવ્યા હતા.\nરોહિંગ્યા મામલે માંગી મદદ\n- મ્યાનમારથી નિર્વાસિત રોહિંગ્યા રેફ્યુજીઓને તેમના દેશ પરત મોકલવાના મુદ્દે હસીનાએ ભારત પાસે મદદ માંગી છે. તેઓએ કહ્યું કે, ભારતે મ્યાનમાર પર દબાણ બનાવવું જોઇએ, જેથી તેઓ શક્ય તેટલાં ઝડપથી પોતાના લોકોને પરત બોલાવે.\nઆગળની સ્લાઇડ્સમાં જાણો, બાંગ્લાદેશ પર ચીનની નજર...\nશેખ હસીનાએ કહ્યું કે, ભારત અને બાંગ્લાદેશ બંનેના સંબંધો શ્રેષ્ઠ છે.\nબાંગ્લાદેશ પર ટકી ચીનની નજર\n- ચીન બાંગ્લાદેશની સાથે મિલિટરી અને રક્ષા સંબંધો વધારવાની વાત કરી ચુક્યું છે.\n- થોડાં સમય પહેલાં ચીને બાંગ્લાદેશમાં6રેલ પ્રોજેક્ટ શરૂ કરવા માટે ઓછા વ્યાજ દરો પર9બિલિયન ડોલર્સની લોક આપવાની વાત કહી હતી.\nબાંગ્લાદેશમાં રાજનૈતિક સંકટની પરિસ્થિતિ\n- બાંગ્લાદેશની એક કોર્ટે ગત 8 ફેબ્રુઆરીના રોજ ભૂતપૂર્વ વડાપ્રધાન ખાલિદા જિયાને5વર્ષ જેલની સજા સંભળાવી હતી. ત્યારબાદ તેઓના ચૂંટણી લડવા પર પ્રતિબંધ લગાવી દીધો હતો.\n- આ ધરપકડ બાદ આખા દેશમાં રેપિડ એક્શન બટાલિયન અને આર્મ્ડ પોલીસ ફોર્સના જવાન ગોઠવી દેવામાં આવ્યા હતા. લોકોને એક સ્થળે ભેગા થવા ઉપર પણ પ્રતિબંધ લગાવી દીધો હતો.\n- ખાલિદા જિયાની પાર્ટી બીએનપીએ અવામી લીગ પાર્ટીનું કાવતરું ગણાવ્યું હતું. પાર્ટી મેમ્બર્સે સડકો પર ઉતરીને પ્રદર્શનની વાત પણ કહી હતી.


પગદંડીનો પંથી : ભાગ ૧ – ૯. આધુનિક સાવિત્રી – વેબગુર્જરી\nપગદંડીનો પંથી : ભાગ ૧ – ૯. આધુનિક સાવિત્રી\nWeb Gurjari December 1, 2021 1 Comment on પગદંડીનો પંથી : ભાગ ૧ – ૯. આધુનિક સાવિત્રી\nHave faith in Almighty God and in your Medical Profession\nતે વખતે ડૉ. પરેશ સર્જન થઈ ગયા બાદ સીનિયર રજિસ્ટ્રાર (Senior Registrar) તરીકે કામ કરતો હતા. આપણે જેને અરવિંદભાઈ તરીકે ઓળખીશું એ ભાઈ ઇમર્જન્સી વૉર્ડમાં દાખલ થયેલા. શરીર કસાયેલું અને ઉંમર ૨૫ વર્ષ, પણ તપાસમાં ખબર પડી કે તેમને હાર્ટઍટેક (MI) આવેલો છે, મેડિકલ વૉર્ડમાંથી કૉલ હતો કે તેમનું પેટ ફૂલેલું છે અને સખત દુખાવા સાથે શૉકમાં છે (Shock,aserious medical condition), અને સર્જરીનો અભિપ્રાય જોઈએ છે.\nડૉ. પરેશે તપાસ્યું તો તાત્કાલિક ઑપરેશન કરવું પડે એમ લાગ્યું. તેમના અભિપ્રાય સાથે બીજા રિપૉર્ટ અને સીનિયર પ્રોફેસરનો અભિપ્રાય પણ એવો જ આવ્યો. હવે ઘણા પ્રશ્નો ઊભા થયા. દર્દી અરવિંદભાઈને પરણ્યે હજુ થોડા મહીના જ થયા હતા! આ જુવાનની ૨૫ વર્ષની ઉંમરે હૃદયરોગનો હુમલો આવે એવું માન્યામાં ન આવે, અને આ સંજોગોમાં તેનું ઑપરેશન કરવામાં જાનનું જોખમ હતું. તેના બધા જ રિપૉર્ટ દર્શાવતા હતા કે ઑપરેશન કરીએ તો કદાચ બચી શકે! હૃદયરોગના હુમલાથી પેટમાં કઈ જાતનું નુકસાન થયું હશે એ તો માત્ર પેટ ખોલીને જોઈએ, તે પછી અને તો જ નક્કી થાય એમ હતું!\nહાલમાં મળતી સોનોગ્રાફી (Sonography), સીટી સ્કેન (CT Scan) અને લોહીના આટલા સારા રિપૉર્ટની સગવડ તે વખતે ઉપલબ્ધ ન હતી. આઈસીસીયુ (ICCU) કે સીસીયુ (CCU)નું નામ તો મેડિકલ જર્નલો સિવાય ક્યાંય સાંભળ્યું નહોતું!\nઆ બધી જ પરિસ્થિતિની વાત સગાં અને દર્દી અરવિંદની નવોઢા, જેને આપણે અરુણા કહીશું, તેમને સમજાવીને કરવામાં આવી. સૌએ એક જ સુર પુરાવ્યો,\n“ડૉક્ટર, તમને વધારે ખબર પડે, અમે તમારા વિશ્વાસે છીએ, જે યોગ્ય હોય તે કરો.”\nહવે તેમની મંજૂરીની સહી લેવાની હતી, પત્ની તરીકે સહી કર્યા પછી અરુણાબેને કહ્યું;\n“સાહેબ, તમે તમારા પ્રયત્નોમાં કશી જ કચાશ ના રાખશો, અને ખર્ચામાં પણ! મને ખાત્રી છે કે અરવિંદને કંઈ જ નહીં થાય. હું એને જિવાડીશ!”\nતેની લાગણી સમજીને ડૉક્ટરોએ ફક્ત એટલું જ કહ્યુંઃ\n“અમે બધા જ પ્રયત્નો કરીશું બહેન! પણ અમે તો ઘણીવાર નિમિત્ત બનતા હોઈએ છીએ, બાકી જીવન-મરણ અમારા હાથમાં નથી. ભગવાન ઉપર અને અમારા ઉપર પણ ભરોસો રાખો.”\nતે સમયમાં ઉપલબ્ધ હતી એ બધી જ સગવડોની તૈયારી સાથે અમે અરવિંદભાઈને ઑપરેશન માટે લીધા. પેટ ખોલતાં જ (Exploratory Laparotomy) અમારા સૌના મોતિયા મરી ગયા. નાનું આંતરડું લગભગ ૭૦% જેટલું મરી ગયેલું (Gangrenous) હતું. જો કે શરૂઆતનો ૨-૩ ફૂટનો ભાગ બચે એવો હતો, તેનાથી આગળનો આખો મરેલો ભાગ કાપી કાઢવો પડે એમ હતું! પછી બચેલા ભાગ સાથે મોટા આંતરડાને જોડવું પડે (Intestinal Anastomosis)! આ નવો બનાવેલો રસ્તો (Stoma) ખરેખર કામ કરશે કે નહીં તે શંકા પ્રેરતું હતું. અમારી પાસે બીજો કોઈ વિકલ્પ હતો જ નહીં. બે ત્રણ કલાકની અથાક મહેનતથી અમે આ કામ પાર પાડ્યું. પણ ઑપરેશન પછી દર્દીને ભાનમાં લાવી શકાયો નહીં. સગાં સાથે હકીકતની ચર્ચા કરી જુનિયર ડૉક્ટરોને ચોવીસ કલાક ધ્યાન-સારવાર માટે રાખી ડૉ. પરેશે ભગવાનને પ્રાર્થના કરી.\nદર્દી અરવિંદ ચોવીસ કલાક બેભાન (Unconscious) રહ્યો, પણ પછી ભાનમાં ધીરે-ધીરે આવ્યો. છતાં ડૉ. પરેશ અને બીજા ડૉક્ટરોને તેને જીવી જવાની આશા નહોતી. દરેક વખતે સગાં અને તેની પત્ની અરુણાબેન પૂછતાં;\n“ડૉક્ટર હવે સારું થઈ જશે ને?”\n“કંઈ કહેવાય નહીં, અને સાચું કહીએ તો અમને એના બચવાની આશા ઓછી છે!”\nઆ સાંભળીને અરુણાબેન ઢીલા થતા લાગે, પણ રડે નહીં, અને ડૉક્ટરોને ભાર દઈને કહેઃ\n“સાહેબ, આવું ફરી બોલતા નહી, એ જીવશે, હું એને જિવાડીશ, તમે જે શક્ય હોય એ બધી જ સારવાર ચાલુ રાખો. મારો વિશ્વાસ તોડતા નહીં”\nત્યાર પછી ડૉ. પરેશે પોતાની ટીમને કહ્યું, કે હવેથી નિરાશાની કોઈ જ વાતો અરુણાબેનની હાજરીમાં કરવી નહીં. આમ દસેક દિવસ નીકળી ગયા. જે દર્દી ચોવીસ કે અડતાલીસ કલાક પણ જીવશે નહીં એવું લાગતું હતું એ હવે સારો દેખાતો હતો! ડૉક્ટરો જોડે હસીને વાતો કરતો હતો! પુષ્કળ દુખાવો રહે તો પણ શાંતિથી પોતાની તકલીફોની વાતો કરે! આથી ડૉક્ટરોએ તેના પર પણ વધારે ને વધારે ધ્યાન આપવા માંડ્યું. દરરોજનું ડ્રેસિંગ, નસમાં બાટલા ચઢાવવા, એન્ટિબાયોટિક્સ અને દર્દશામક દવાઓ ચાલુ હતી, નાક વાટે પેટની હોજરીમાં નળી ઉતારેલી, પેશાબની ટ્યૂબ, વગેરેની કાળજી રાખવી એ ખૂબ જ ધ્યાન માગી લે એવું હતું. નર્સિંગસ્ટાફ, વૉર્ડબોય સૌએ સાથ આપ્યો.\nદસમા દિવસે સહેજ પાણી પીવાની, સાદો રસ પીવાની છૂટ મળી. નાકની ટ્યૂબ (Nasogastric Tube) કાઢી નાખી. આમ સારું પરિણામ આવતાં ટાંકા (Sutures) કાઢવા કહેવામાં આવ્યું. જુનિયર હાઉસમેને ટાંકા કાઢ્યા, દર્દીને થોડીવાર ફરવાની છૂટ આપી. પણ આ શું થયું?\nપેટની સાંધેલી આખી દિવાલ ખૂલી ગઈ (Brust Abdomen), આંતરડાં અને બીજા અવયવો બહાર દેખાતા હતા, અને દર્દી ફરીથી શૉક (Shock)માં સરી પડ્યો. બધા રિપૉર્ટ તપાસીને લોહીની ખામી (Anaemia) જણાતાં બેભાન કરનારા ડૉક્ટરોએ કહ્યું કે બેભાન કરવાથી જાનનું જોખમ છે, ફરીથી ઑપરેશન લોકલ એનીસ્થેસિયા (Local Anaesthesia)માં જ કરો. આખરે પરિસ્થિતિનો વિચાર કરી, દર્દી અરવિંદ તેની પત્ની અરુણા અને સગાંઓની સંમતિથી સંપૂર્ણ બેભાન કર્યા વગર જ માસ સુચરિંગથી (Mass Suturing Abdominal Closure) પેટ સીવી લેવામાં આવ્યું. ઘણો દુખાવો થાય પણ અરવિંદભાઈએ સહેજ પણ ઊંહકારો ના કર્યો. ફરી એક વખત નસમાં બાટલા સાથેની પથારીવશ સ્થિતિમાં મુકાવા છતાં બંને પતિ-પત્ની વચ્ચેનો પ્રેમ જોતાં સૌ સ્ટાફ ફરીથી સારવારમાં લાગી પડ્યો. સૌને આશા બંધાઈ હતી અને દર્દીનાં સગાંનો પણ સાથ-સહકાર હતો, એટલે દરેક જણ પડ્યો બોલ ઝીલતું હતું.\nપણ, મુસીબત અરવિંદનો અને ડૉક્ટરોનો સાથ છોડવા તૈયાર ન હતી. જે જગ્યાએ આંતરડાને સાંધ્યાં હતાં એ જગ્યા(Stoma)એથી લીક (Anastomosis Leak) ચાલુ થઈ ગઈ, પાચક રસો (Digestive Juices) બહાર આવવા માંડ્યા, પેટમાં રસી-પરુ (Sepsis with Pus Discharge) થવાથી તાવ આવવા માંડ્યો. અરવિંદભાઈનું વજન ૭૦ કિલો હતું તે ૪૦ કિલો થઈ ગયું. દરરોજ બેથી ચાર વખત ડ્રેસિંગ (Dressings) કરવા છતાં ચામડી સડવા માંડી, જેને કારણે દુખાવો સહન ન થવાથી દર્દી બૂમો પાડે. આ બધા જ સમયે તેની પત્ની ખડે પગે, દિવસ-રાત તેની સારવારમાં હાજર હોય જ! ડૉક્ટરોને લાગવા માડ્યું કે હવે તો આને બચાવી શકાશે નહીં, કારણ કે દરરોજ બાટલા ચઢાવી કેટલા દિવસ જિવાડી શકાય? હાથ પગની નસો બંધ થઈ ગઈ હતી તેથી ગળાની મોટી નસમાં ટ્યૂબ નાખી હતી. ઘણી બોટલો લોહી અપાયું હતું. શરીરમાં શક્તિ માટે, પ્રોટીન, કાર્બોહાઇડ્રેટ, સ્નિગ્ધ-તૈલી પદાર્થો સાથે મિનરલ્સ અને વિટામિન્સ પણ આપવાં જરૂરી હતાં. પણ ખાઈ ન શકતા દર્દીને નસમાં એ કેવી રીતે આપવાં? જે સમયની આ વાત છે, ત્યારે નસમાં આપી શકાય એવાં આ પ્રકારનાં ઇન્જેક્શનો અને બાટલા ભારતમાં બનતા નહોતા. ફક્ત ઇંગ્લૅન્ડ અને અમેરિકામાં આની શરૂઆત થઈ હતી અને ત્યાંથી મંગાવતાં ઘણો ખર્ચ થાય અને એ પણ સમયસર ન મળે એવું બને!\nડો. પરેશ અને ડૉક્ટરોની ટીમે આ બધી જ પરિસ્થિતિની વાત તેનાંં સગાં સાથે ચર્ચવાનું નક્કી કર્યું.\nતેમણે અરવિંદભાઈનાં બધાં સગાંને અને અરુણાબેનને ઑફિસમાં બોલાવીને દર્દીની વણસી રહેલી અને સારવારની આગળની પરિસ્થિતિની ચર્ચા કરી. સારવાર કોઈપણ રીતે ચાલુ રાખવાનું નક્કી થયું. એ પણ નક્કી થયું કે બહારથી, ઇંગ્લૅંડથી પણ દવાઓ મંગાવવાની વ્યવસ્થા તેઓ કરશે જ કરશે! અરૂણાબેને પણ કહ્યું કેઃ\n“ડૉક્ટર, મારે અરવિંદને કોઈ પણ ભોગે બચાવવો જ છે, તમતમારે સારવારની જરૂરિયાત લખી આપો!”\n“બહેન, તમે જુઓ છો ને, કે બધો જ સ્ટાફ મન મૂકીને સારવાર કરે છે! અમારા સ્ટાફ બાબતે ખાત્રી રાખજો.”\nઅને એ સાથે જ બધી વ્યવસ્થા થવા માંડી. ડૉ. પરેશે અંગત રીતે દવાખાનાની ફાર્મસીમાં થોડી નવી જાતની, નસમાં આપી શકાય એવી બોટલ મિનરલ્સ નાખીને બનાવડાવી. આવા કેસની જર્નલો અને અભ્યાસી ચોપડીઓમાંથી નવી સારવાર પદ્ધતિઓ શોધીને તેનો અમલ કરવા માટે ડૉક્ટરોની ટીમ તૈયાર કરી. ફરીથી ઑપરેશન કરી આંતરડાની લીકને રિપેર કરવાનું અશક્ય હતું, કારણ કે દર્દીની મેડિકલ સ્થિતિ સારી નહોતી, નાનું આંતરડું ખૂબ જ ઓછું બચ્યું હતું, અને આ બધા સમય દરમ્યાન પેટના બધા જ અવયવો અને આંતરડાં રસીને લીધે ચોંટી ગયાં હોય છે. હવે તો કુદરતી રીતે જ આંતરડાની લીક બંધ થાય એની રાહ જોવાની, અને દર્દીને પૂરતું પોષણ મળે એ માટે નસ વાટે જરૂરી કેલરીઝ અને બીજાં પોષક તત્વો આપ્યા કરવાં, એ જ રસ્તો બચ્યો હતો.\nઅરુણાબહેનની હાજરી સતત હોય જ! જરૂરી વસ્તુઓ, દવાઓ તરત જ હાજર કરી દેવાય, એ બધું ખરેખર દાદ માગી લે એવું હતું. સગાં અને અરુણાબેનનો સંપૂર્ણ સહકાર ડૉક્ટરોની ટીમને પ્રોત્સાહન પૂરું પાડતો હતો. આમ ધીરે-ધીરે અરવિંદભાઈની તબિયત સુધરવા માંડી હતી, તેને હવે થોડું-થોડું પ્રવાહી આપવાનું શરૂ કર્યું હતું. ખાટલામાં બેસીને તેઓ વાતો કરી શકતા હતા. આંતરડાની લીક પ્રમાણમાં ઓછી થતી હતી. સાથે ગુદાદ્વાર વાટે હવા છૂટતી હતી એટલે આંતરડાં કામ કરશે એની ખાત્રી થતી હતી. સૌને લાગવા માંડ્યું હતું કે હવે તે જીવી જશે. અરુણાબેન અને ડૉ. પરેશની ટીમના બીજા ડૉક્ટરોના ચહેરા પર સ્મિત ફરકવા માંડ્યું હતું. બધો સ્ટાફ અને સગાંઓ ખુશ જણાતાં હતાં, અને ભગવાનનો પાડ માનતાં અને પાર્થના કર્યે રાખતાં હતાં.\nએક દિવસ રાઉન્ડ દરમિયાન સીનિયર પ્રોફેસરની નજર ડૉ. પરેશની આંખો પર પડી;\n“ડૉ. પરેશ, Your eyes look yellow, get checked for Jaundice.”\nબધાંની નજર પરેશની આંખો પર મંડાઈ, અને સૌનાં માથાં હકારમાં હલી ગયાં. ડૉ. પરેશને થોડા દિવસોથી અશક્તિ જેવું લાગતું તો હતું જ, પણ કમળો હશે એ તેના ધ્યાનમાં આવ્યું નહોતું! હવે શું?\nબીજા દિવસે ડૉ. પરેશે લૅબોરેટરીમાં લોહીની તપાસ કરાવી તો પ્રોફેસરની વાત સાચી નીકળી, તેને કમળો હતો. પ્રોફેસર અને અન્ય ડૉક્ટર-મિત્રોની સલાહ પ્રમાણે તેણે આરામ કરવા માટે માંદગીની રજા પર ઊતરી જવું પડ્યું. દર્દી અરવિંદની સારવાર માટે વૉર્ડના જુનિયર ડૉક્ટરોને સોંપણી કરવી પડી, સૌએ પૂરતી કાળજી લેવાની ખાત્રી આપી.\nડૉ. પરેશનો કમળો વધી ગયો હતો, બિલિરુબીન ૨૫ મી.ગ્રા. થઈ ગયું હતું. ખોરાકની પરેજી, આરામ અને બીજી સપોર્ટિવ સારવાર સિવાય કંઈ થઈ શકે એમ નહોતું. ઊલટીઓ થાય, જમવાનું ભાવે નહીં, થોડો તાવ આવે, પુષ્કળ કળતર થાય, એ બધું જ એક દર્દીની જેમ ડૉ. પરેશે પણ સહન કરવાનું હતું. આમ ને આમ ૩-૪ અઠવાડિયાં થવા આવ્યાં, પછી ધીરે-ધીરે તેને સારું થવા માડ્યું. આ દરમ્યાન દર્દી અરર્વિંદ તેને અનેકવાર યાદ આવી જાય, સમાચાર મળે કે એને સારું થાય છે, પણ ડૉક્ટર પરેશને પોતાની પણ ખૂબ જ ચિંતા થતી હતી. શરીર અશક્ત હતું. હજી થોડાં અઠવાડિયાં આરામ કરવાની સલાહ મળી હતી, એટલે એ તેના રૂમ પર આરામ કરતો હતો, અને સર્જરીને લગતું અને અન્ય સાહિત્ય વાંચતો હતો. ઘણીવાર મિત્રો મળવા આવે ખરા, પણ આરામ અને એકાંત અકળાવી મૂકે એવું હતું!\nએક દિવસ બપોરના સમયની ઊંઘમાં હતો ત્યારે બારણે ટકોરા પડ્યા. ટકોરા સાંભળી તે સફાળો જાગી ગયો. જોયું તો કોઈ ભાઈ પૂછતા હતા;\n“હું અંદર આવી શકું, ડૉક્ટર સાહેબ?”\n“હા, આવો ને! પણ.. પણ.. મેં તમને ઓળખ્યા નહીં”\n“ના ઓળખ્યો? હું એ જ પેલો દર્દી છું, જેના મરવાની રાહ તમે ડૉક્ટરો ઘણાં અઠવાડિયાં સુધી જોતા હતા! હું અરવિંદ!” એ હસવા માંડ્યો!\n“અરે અરવિંદ, તું એકદમ સારો થઈ ગયો? આટલાં સારાં કપડાં પહેરેલો મેં તને કદી જોયો જ નહોતો! એટલે ક્યાંથી ઓળખું? તારા પત્ની ક્યાં છે?” એમ કહેતાં બંને ભેટી પડ્યા.\nએટલામાં બહાર સંતાઈને ઊભેલાં અરુણાબેન હસતાં-હસતાં અંદર દાખલ થયાં, અને કહ્યું;\n“તમે અરવિંદને ઓળખો છે કે નહીં તે જોવા માટે જ હું અહીં બારણા બહાર સંતાઈને ઊભી હતી. આજે તો ડૉ. પરેશભાઈ, અમે તમારો આભાર માનવા આવ્યાં છીએ. ગયા અઠવાડિયે અમને રજા મળી ગઈ, પણ ફરીથી આવીને તમને મળવાનું ગોઠવ્યું હતું. કારણ કે મારે બાધા પૂરી કરવાની હતી. અરવિંદને સાજા ઘરે લઈ જતાં પહેલાં મારે નાથદ્વારા દર્શન કરાવવા લઈ જવાના હતા.”\n“તમને બંનેને જોઈ ખૂબ જ આનંદ થયો. અરવિંદભાઈ, તારી પત્નીએ જે સારવાર કરી છે એનો જોટો જડે એમ નથી! હું તો માનું છું કે એને આ જમાનાની સાવિત્રી કહેવું પડે!”\nઅને એ સાથે ત્રણે જણ ખૂબ જ આનંદપૂર્વક હસવા માંડ્યાં! તેમણે ડૉ. પરેશને સરસ મજાની ભેટ આપી. અને વારંવાર આભારના શબ્દો કહેતાં ગયાં. અરુણાબેનની આંખમાં હર્ષાશ્રુ ભરાયાં હતાં.\nડૉ. પરેશને એક સર્જન તરીકે ખૂબ જ સંતોષ થયો! લાગ્યું કે આધુનિક ડૉક્ટરી જ્ઞાન, ભગવાન ઉપરની આસ્થા અને અંગત સગાંનો સહકાર અશક્યને પણ શક્ય કરી શકે છે.\nસંસદીય લોકશાહીમાં ઉપલા ગૃહનું ઔચિત્ય →\n← કર્ણના જન્મનો દુઃખદ ભેદ\n1 thought on “પગદંડીનો પંથી : ભાગ ૧ – ૯. આધુનિક સાવિત્રી”\nપુરુષોત્તમ મેવાડા says:\nઆ સત્ય કથા જનકલ્યાણ સપ્ટેમ્બર ૨૦૨૧ માં પણ પ્રકાશિત થઈ છે, જાણ માટે.


article by dr. sarad thaker | વો કભી ઇસ કદર બસ ગયા થા નજરોં મેં મેરી ના કોઈ દૂસરા દિખતા થા, ન દેખને કી ચાહત થી! - Divya Bhaskar\nArticle By Dr. Sarad Thaker\nવો કભી ઇસ કદર બસ ગયા થા નજરોં મેં મેરી ના કોઈ દૂસરા દિખતા થા, ન દેખને કી ચાહત થી!\nએક જ સોસાયટીમાં સામસામે આવેલાં બે મકાનો. બે સુખી પરિવારો. સુખી એટલે ખાધેપીધે. જે જોઈ શકાય છે, તેવું સુખ માત્ર બાહ્ય જ હોય છે. માનવીના મનનાં આંતરિક સંચલનો જોઈ શકાતાં નથી. તેમાંથી જ ક્યારેક અકથ્ય અને અસહ્ય કથાઓ સર્જાતી હોય છે.\nસજન અને સહેલી. સુખી દંપતી. બે બાળકો. એક દીકરો અને એક દીકરી. સારા પગારવાળી સરકારી નોકરી. સહેલી પણ એક ખાનગી કોલેજમાં પ્રાધ્યાપિકા. ઈશ્વરે મેઝરમેન્ટ પ્રમાણે વેતરીને આપ્યું હોય એટલું પ્રમાણસરનું સુખ. ઘરની અંદર કૂક અને કામવાળી. ઘરની બહાર બે કાર.\nપાડોશીઓ પૂછતાં, ‘તમે લોકો ક્યારેક ઝઘડો છો ખરાં? ક્યારેય વાસણ ખખડવાનો અવાજ બહાર સંભળાતો નથી.’\nપ્રેમ હંમેશાં એક કાયાથી બીજી કાયા તરફ જ નથી વહેતો\nહોતો, ક્યારેક એ પ્રેમિકાના હાથની આંગળીઓમાંથી રસ બનીને પ્રેમીની જીભ સુધી પણ પહોંચતો રહે છે\nસજન એની આદત પ્રમાણે ઉડાઉ જવાબ આપતો, ‘અમે લોકો ઝઘડવા માટે ભેગાં જ ક્યાં થઈએ છીએ! દિવસ આખો બન્ને જોબ ઉપર હોઈએ છીએ. સાંજે થાકીપાકીને ઘરે આવીએ ત્યારે પ્રેમ કરવા જેટલીય શક્તિ બચી હોતી નથી. તો ઝઘડવાની શક્તિ તો હોય જ ક્યાંથી?’ અને પાડોશીઓના આ જ સવાલનો જવાબ સહેલી શરમાઈને આપતી હતી, ‘અમારા બન્નેની વચ્ચે પરફેક્ટ ટ્યુનિંગ છે. બાર વર્ષનાં લગ્નજીવનમાં હું એમની એક એક નાની-મોટી પસંદગીઓ જાણી ચૂકી છું. એમને ફરિયાદ કરવાનો એક પણ મોકો આપતી જ નથી. તેઓ એમના શોખમાં ડૂબેલા હોય. હું એમને ક્યારેય ડિસ્ટર્બ ન કરું અને તે ક્યારેય ઘરના વહીવટમાં માથું ન મારે. સાચો પ્રેમ આ જ છે. દિવસમાં પચાસ વખત આઇ લવ યુ, આઇ લવ યુ કહેવું એ નથી.’\nસહેલીની વાત સાચી હતી. સજન એક સજીવ પુરુષ હતો. એના પોતાના શોખ હતા. ઇંગ્લિશ થ્રિલર્સ બુક્સ વાંચવી, ડિવીડી પ્લેયર ઉપર ઇન્ડિયન ક્લાસિકલ મ્યુઝિક સાંભળવું, બેગમ અખ્તરીની ઠૂમરીઓ માણવી, ગુજરાતી સાહિત્યની શિષ્ટ નવલકથાઓ વાંચવી, વાઇલ્ડલાઇફ ફોટોગ્રાફી કરવી અને ક્યારેક મધરાતે ઊંઘ ઊડી જાય ત્યારે કી-બોર્ડ પર જૂની હિન્દી ફિલ્મોની ધૂનો વગાડવી. આ એના શોખ હતા.\nએને ક્યારેય છીછરા મિત્રો સાથે બેસીને ટોળટપ્પાં મારવાં કે બીડી-સિગારેટના ધુમાડા કાઢવામાં રસ પડતો નહોતો. જિંદગીને એક ઊંચા સ્તર પર એ જીવી રહ્યો હતો.\nતેમના ઘરની બરાબર સામેના મકાનમાં બીજો એક પરિવાર રહેતો હતો. નિધાન અને નવેલી. સંતાનમાં એક દીકરી. ખાધેપીધે એ લોકો પણ સુખી. નિધાન કન્સ્ટ્રક્શનના ધંધામાં હતો. સારું કમાતો હતો. ઘરમાં જોઈએ તેવી બધી સગવડો હતી, પણ નવેલીને બે વાતની ખોટ સાલતી હતી: એક, પતિ દેખાવમાં ખૂબ સામાન્ય હતો. થોડો શ્યામ, જાડો અને કંઈક અંશે ગમાર પણ ખરો. તેને એક જ દિશાનું જ્ઞાન હતું, પૈસા કમાવવા. રોજના સોળ-સત્તર કલાક એ ગધેડાની જેમ મજૂરી કરતો હતો અને પછી ઘરે આવીને હાથી જેટલું ખાતો હતો. એની પાસે બધું હતું, પણ પરિવાર માટે સમય નહોતો. કાચની પૂતળી જેવી પત્ની સામે સ્નેહભરી એક નજર નાખવાની પણ એને સુધ ન હતી.\nદર શનિવારે રાત્રે નિધાન એની પત્નીને આદેશ ફરમાવી દેતો હતો, ‘કાલે રવિવાર છે, એ યાદ છેને? મારા આઠ-દસ મિત્રોને ડિનર માટે ઇન્વાઇટ કર્યા છે. સ્વાદિષ્ટ વાનગીઓ બનાવજે. મારો વટ પડી જાય તેવી.’\nઅને રવિવારે સવારથી જ નવેલી નારી મટીને નોકરાણી બની જતી. પાંત્રીસ માણસો માટે પૂરી, બે શાક, મિષ્ટાન્ન, ફરસાણ, ચટણી, પાપડ અને કઢી-ભાત. ભોજનની શરૂઆતમાં સૂપ અને ભોજનના અંતે ડેઝર્ટ. જ્યારે બીજી ગૃહિણીઓ રવિવારે રિલેક્સ થતી હોય ત્યારે નવેલી થાકીને ચૂર ચૂર થઈ જતી.\nઆનો અંજામ જે આવવાનો હોય તેવો જ આવ્યો. નવેલી સજન પ્રત્યે આકર્ષાતી ગઈ. એક દિવસ સવારના પહોરમાં સજનના મોબાઇલમાં ગુડ મોર્નિંગનો મેસેજ આવ્યો. અજાણ્યો નંબર હતો, પણ ડીપીમાં ચહેરો જાણીતો હતો અને એ ચહેરો નવેલીનો હતો. શિષ્ટાચાર ખાતર સજને જવાબ આપ્યો: ‘ગુડ મોર્નિંગ! કેમ છો?’\nસામેથી ટૂંકો જવાબ આવ્યો, ‘મજામાં નથી. તમને જોવા છે. એક વાર બાલ્કનીમાં આવોને.’\nબન્ને પક્ષે વીજળીનો કરન્ટ ફરી વળ્યો. સજન સ્વાભાવિક અદામાં ચાલતો બાલ્કનીમાં આવીને ઊભો રહ્યો. સામેની બાલ્કનીમાં કપડાં સૂકવતી નવેલી ઊભી હતી. તાજી નહાઈને બહાર આવેલી નવેલીના કેશમાંથી જલબિંદુ ટપકતાં હતાં. તેની ભીની ભીની કાયા કોઈ પણ પુરુષનું દિમાગ ભરમાવી દે તેવી મનમોહક લાગતી હતી. સજને એક સ્મિત આપ્યું અને પાછો એના ઓરડામાં ચાલ્યો ગયો. ત્યાંથી મેસેજ કર્યો, ‘લુકિંગ ઓસમ.’\nથોડી વાર પછી નવેલીનો જવાબ આવ્યો, ‘આઇ એમ ફોર યોર આઈઝ ઓન્લી.’\nબસ, પાંચ જ મિનિટમાં બન્ને વચ્ચે એક અદ્્ભુત કેમેસ્ટ્રી રચાઈ ગઈ.\nબન્ને પરિવારોની રોજિંદગી જિંદગી એવી ગોઠવાયેલી હતી કે સજન અને નવેલીને શારીરિક છૂટછાટ લેવાનો નહોતો મોકો મળતો હતો, ન તો સમય, પણ નવેલીને જે માનસિક અભાવ પીડતો હતો, તે દૂર થઈ ગયો. એ હવે નિ:સંકોચ સજનના ઘરમાં જવા-આવવા લાગી. સહેલી સાથે પણ તેને સારું ફાવી ગયું. સજન એને પોતાને ગમતી બુક્સ આપતો. એ વાંચવામાં નવેલીને મજા આવતી હતી. ક્યારેક નવેલી નાની-નાની કવિતાઓ લખતી અને સજનને આપીને કહેતી, ‘વાંચીને કહેજો, કેવી લાગી?’ ક્યારેક ત્રણેય જણાં ભેગાં બેસીને વાર્તા-વિનોદ કરતાં. ક્યારેક જવલ્લે જ એકાંત મળતું ત્યારે નવેલી સજનને વળગી પડતી અને ઉત્કટ ભાવથી કહેતી, ‘હું તમને ખૂબ ચાહું છું.’\nસજન એની પીઠ પર હાથ ફેરવીને કહેતો, ‘હું જાણું છું, પણ વિધાતાએ આપણને ચારેયને જે ચોકઠામાં ગોઠવી દીધાં છે, તેમાં ફેરફાર ન થાય, એનું આપણે ધ્યાન રાખવું જોઈએ. આપણો પ્રેમ ક્યારેય પતનમાં ન પલટાવવો જોઈએ.’\nનવેલી પણ આ વાતમાં સંમત થઈ ગઈ. નારી પોતાના મનોભાવો અનેક રીતે વ્યક્ત કરે છે. નવેલી પણ સારી સારી વાનગીઓ બનાવીને સહેલીના ઘરે આપવા લાગી. અત્યાર સુધીમાં તેને ખબર પડી ગઈ હતી કે સજનને શું ભાવે છે. લીલવાની કચોરી, દહીંવડાં, આથેલાં મરચાં, હાંડવો, ઇડલી-સાંભાર, ગુલાબજાંબુ અને બીજી અનેક વાનગીઓ નવેલીના રસોડામાં સહેલીના વર માટે રંધાવા માંડી. પ્રેમ હંમેશાં એક કાયાથી બીજી કાયા તરફ જ નથી વહેતો હોતો, ક્યારેક એ પ્રેમિકાના હાથની આંગળીઓમાંથી રસ બનીને પ્રેમીની જીભ સુધી પણ પહોંચતો રહે છે.\nદિવસો, મહિનાઓ અને વર્ષો વીતી ગયાં. સજન અને નવેલીનો પ્રેમસંબંધ ક્રમશ: ગાઢ થતો ગયો. બન્ને અગ્નિની સાક્ષીએ ફેરા ફર્યા વિનાનાં પતિ-પત્ની બની રહ્યાં. ક્યારેય બન્ને પરિવારોના સુખમાં આંચ ન આવી.\nઅચાનક એક દિવસ સજનને યાદ આવ્યું. એણે એકાંત મળતાં નવેલીને પૂછી લીધું, ‘નવેલી, તું હંમેશાં મને કંઈક ને કંઈક આપતી જ રહી છે, પણ મેં તો તને કંઈ જ આપ્યું નથી.’\nનવેલીની આંખો ચમકી ઊઠી, ‘હું માગું તે આપશો?’\nસજને હા પાડી. નવેલીએ કહ્યું, ‘મને તમારી પસંદગીની એક સાડી લઈ આપશો?’\nસજનને આશ્ચર્ય થયું, ‘સાડી?! તું તો સાડી ભાગ્યે જ પહેરે છે. કોઈ શુભ પ્રસંગ હોય ત્યારે જ. બાકી તો રોજ સલવાર-કમીઝ અને કુરતી જેવાં વસ્ત્રો જ પહેરે છે.’\nનવેલીના અવાજમાં ભીનાશ આવી ગઈ, ‘હું સાડી પહેરવા માટે નથી માગતી, ઓઢવા માટે માગું છું. આપણામાં રિવાજ છે કે સ્ત્રી જ્યારે મૃત્યુ પામે ત્યારે એને સાડી ઓઢાડવામાં આવે છે. આપણને ખબર નથી કે કોણ ક્યારે જવાનું છે, પણ હું મારાં સંતાનોને કહીને જઈશ કે જ્યારે મને અગ્નિદાહ આપવામાં આવે ત્યારે આ જ સાડી ઓઢાડવામાં આવે.’\nઆ સાંભળીને સજને હૃદયમાંથી ઉછળતા ઉમળકાનાં મોજાં સાથે નવેલીને આલિંગનમાં ભીડી દીધી.\n(તસવીર પ્રતીકાત્મક છે)


વલસાડ News in Gujarati, Latest વલસાડ news, photos, videos | Zee News Gujarati\nવલસાડમાં કમકમાટીભર્યો ત્રિપલ અકસ્માત, મ્યૂઝિક વ્યવસાય સાથે સંકળાયેલા પતિ-પત્નીનું સ્થળ પર મોત\nવલસાડ જિલ્લાના ભિલાડ પાસે ગમખ્વાર અકસ્માત (Accident) સર્જાયો હતો. ભિલાડ પાસે ત્રણ વાહનો વચ્ચે સર્જાયેલા અકસ્માતમાં ત્રણ લોકોના કમકમાટીભર્યા મોત નિપજ્યા છે. તો ચારથી વધુ લોકો ઘાયલ થયા છે. જેમાં એક દંપતીનું મોત નિપજ્યું છે.\nNov 12, 2021, 10:34 AM IST\nવલસાડ : લોકોને આત્મહત્યા ન કરવાની પ્રેરણા આપનાર યુવતીએ જ ટ્રેનમાં જઈને સ્યૂસાઈડ કર્યું\nવલસાડ રેલવે સ્ટેશન પર ગુજરાત ક્વીન ટ્રેનના કોચમા યુવતીએ ગળે ફાંસો ખાઈ આત્મહત્યા કરી\nટ્રેન ખાલી થઈ ગયા બાદ યુવતીએ આત્મહત્યા કરી, સફાઈ કામદારોએ રેલવે પોલીસને જાણ કરી\nNov 4, 2021, 12:51 PM IST\nsocial media થકી પોતાનુ ખિસ્સુ ગરમ કરતો આરોપી પકડાયો, વલસાડની મહિલાને ઈન્સ્ટાગ્રામ પર કરતો હતો બ્લેકમેલ\nસોશિયલ મીડિયાનો ક્રેઝ જેમ જેમ વધી રહ્યો છે, તેમ તેમ સાઈબર ક્રાઈમ (cyber crime) ના કેસોમાં પણ ઉછાળો આવી રહ્યો છે. સોશિયલ મીડિયાના માધ્યમથી કેટલાક તકસાધુઓ પોતાના ખિસ્સા ગરમ કરતા હોવાના અનેક કિસ્સાઓ પ્રકાશમાં આવી ચૂક્યા છે વલસાડની એક મહિલાને ઈન્સ્ટગ્રામના માધ્યમથી એક શખ્સ બ્લેકમેલ કરતો હોવાનો કિસ્સો સામે આવ્યો છે. જોકે વલસાડ પોલીસે આ ઠગને ગણતરીના સમયમાં જ ઝબ્બે કરી જેલના સળિયા ગણાવતો કર્યો છે.\nOct 29, 2021, 11:02 AM IST\n‘પિતા’ શબ્દને લજવતો વલસાડનો કિસ્સો, પત્ની બહાર જતા જ સાવકો પિતા દીકરીને પીંખી નાંખતો...\nપિતા માટે દીકરી વ્હાલનો દરિયો માનવામાં આવે છે. જોકે આજના કળિયુગમાં એવા પણ હેવાન જોવા મળે છે જે દીકરી શબ્દની પરિભાષાને પણ લાજવતાં શરમ (woman safety) આવતી નથી. રાજ્યના છેવાડે આવેલ વલસાડ જિલ્લામાં પારડી ખાતે લિવ એન્ડ રિલેશનમાં રહેતી મહિલાની દીકરી ઉપર સાવકા પિતાએ દુષ્કર્મ (rape) આચરવાની ચોંકવનારી ઘટના પ્રકાશમાં આવી છે. છેલ્લા 10 મહિનાથી સાવકા પિતાના ત્રાસ અને અત્યાચારથી ત્રાસેલી સગીરાએ વલસાડ ચાઈલ્ડ વેલફેર ઓફિસનો સહારો લેતા પારડી પોલીસે હેવાન સાવકા પિતાની ધરપકડ કરી છે.\nOct 20, 2021, 12:10 PM IST\nરંગીન મિજાજી હોમગાર્ડના અધિકારીએ મહિલા જવાનને કહ્યું, ‘હું પ્રેમથી રાખું છું તો તમે મને મજામાં રાખો..’\nવલસાડ જિલ્લાના ધરમપુર તાલુકાનો હોમગાર્ડ કમાન્ડર મહિલા જવાનો પાસે બિભસ્ત માંગણી કરતો\nએક મહિલા જવાને હિંમત કરીને પોલીસ મથકે ફરિયાદ કરી, ઓડિયો ક્લિપ પણ રજૂ કરી\nસામી દિવાળીએ વલસાડના ખેડૂતોને કુદરતે રડાવ્યા, માત્ર5દિવસના વરસાદમાં ઉભો પાક જમીનદોસ્ત થઈ ગયો\nવલસાડ તાલુકામાં 15 હજાર હેકટર માં થતા ડાંગર ના પાક ને ભારે પવન સાથે પડેલા વરસાદને કારણે નુકશાન\nપવન સાથે પડેલા વરસાદના કારણે ખેડૂતોનો ઉભો પાક જમીન દોસ્ત થયો\nOct 14, 2021, 11:56 AM IST\nહવે વલસાડમાં બહારથી આવીને ગુનો કરતા તત્ત્વોની ખેર નથી, પોલીસની નવી APP બધો રેકોર્ડ રાખશે\nરાજ્યના છેવાડે આવેલા વલસાડ જિલ્લામાં બહારથી આવતા લોકો ઉપર નજર રાખવા માટે જિલ્લા પોલીસ દ્વારા એક અનોખી પહેલ શરૂ કરવામાં આવી છે. જિલ્લા બહારથી આવતા લોકો હવે હોટલમાં રોકાતા મુસાફરોની નોંધ ફરજિયાતપણે હોટેલ સંચાલકો દ્વારા જિલ્લા પોલીસના એપમાં કરવાની રહેશે તો શું છે આ એપ અને કેટલું ઉપયોગી બનશે આ એપ વલસાડ જિલ્લા માટે જોઈએ.\nOct 8, 2021, 08:27 AM IST\nવલસાડમાં હેવાનિયતની હદ વટાવતી ઘટના, મહિલાને બાળક ચોર સમજીને ટોળાએ માર માર્યો\nક્રુરતાની હદ વટાવતી ઘટના વલસાડ જિલ્લાના પારડી તાલુકામાં બની છે. ભીખ માંગવા આવેલી મહિલાને બાળકો ઉચકી જતી ચોર મહિલા સમજીને લોકોએ ભારે હેવાનિયતથી માર માર્યો હતો. પારડી પોલીસને જાણ થતાં તાત્કાલિક ઘટના સ્થળે પહોંચીને મહિલાને ટોળામાંથી મુક્ત કરી હતી અને તેની સારવાર કરાવી હતી. પોલીસે મહિલાની ફરિયાદના આધારે વધુ તપાસ હાથ ધરી છે.\nOct 7, 2021, 03:34 PM IST\nવલસાડના મોટરકાર વર્કશોપમાં એવી આગ ફાટી કે ફાયર ફાઈટર્સની ટીમના નાકે દમ આવી ગયો\nવલસાડ (valsad) ના ગુંદલાવ નજીક એક મોટર કાર ના વર્કશોપમાં આગ (fire) લાગતાં દોડધામ મચી ગઇ હતી. પરંતુ વર્કશોપમાં રાખવામાં આવેલો ઓઇલ અને કેમિકલનો જથ્થો મોટા પ્રમાણમાં સંગ્રહ કર્યો હોવાથી આગ બેકાબૂ બની હતી. જેને બૂઝવવા ફાયર ફાઈટરની ટીમને પણ નાકે દમ આવી ગયો હતો.\nOct 6, 2021, 10:47 AM IST\nવલસાડમાં 8 કલાકમાં 15.94 ઈંચ વરસાદ, મધુબન ડેમ છલકાયો\nવલસાડ જિલ્લામાં પણ હવામાન વિભાગની ભારે વરસાદની આગાહીને પગલે ગઈકાલથી જ વરસાદી માહોલ જામ્યો છે. ગઈકાલે દિવસ દરમિયાન છુટાછવાયા વરસાદી\nSep 29, 2021, 09:43 AM IST\nઉમરપાડામાં 8.5 ઈંચ વરસાદથી આભ ફાટ્યું, 24 કલાકમાં રાજ્યના 190 તાલુકામાં વરસાદી તાંડવ\nઆજે સુરત પોરબંદર અને જૂનાગઢ સહિત દક્ષિણ ગુજરાત અને સૌરાષ્ટ્રમાં અતિભારે વરસાદ, રાજ્યમાં ભારેથી હળવા વરસાદની આગાહી (gujarat rain) કરાઈ છે. ત્યારે મંગળવાર સાંજથી જ ગુજરાતભરમાં વરસાદ તૂટી પડ્યો છે. રાજ્યમાં છેલ્લા 24 કલાક દરમિયાન 190 તાલુકામાં વરસાદ નોંધાયો છે. જેમાં સૌથી વધુ વરસાદ સુરતના ઉમરપાડામાં 8.5 ઇંચ વરસાદ ખાબક્યો છે. ગુલાબ વાવાઝોડા (Cyclone Gulab) ની અસર દક્ષિણ ગુજરાત પર સૌથી વધુ દેખાઈ રહી છે.\nSep 29, 2021, 08:48 AM IST\nમનને વિચલિત કરી દે તેવો વીડિયો, પિતાની નજર સામે દીકરી આત્મહત્યા કરવા અગાશી પર પહોંચી\nઆજની જનરેશન પેશનલેસ બની ગઈ છે. વાત વાતમાં ગુસ્સે થઈ જાય અને ધાર્યુ ન થાય તો અકળાઈ જાય. નાની વાતમાં ધીરજ ગુમાવીને યંગસ્ટર્સ આત્મહત્યાનો રસ્તો અપનાવી લે છે. આવો જ એક કિસ્સો વલસાડમાં બન્યો છે. મનને વિચલિત કરી દે તેવી તસવીરો વલસાડ (valsad) થી સામે આવી છે. સેલવાસમાં અગાશી પર સ્યૂસાઈડ કરવા જતી એક દીકરીને પિતાએ બચાવી લીધી હતી. જેનો વીડિયો (suicide video) પણ સામે આવ્યો છે.\nSep 24, 2021, 01:24 PM IST\nવલસાડ જિલ્લાના વાપીમાં એક એવી ચકચારી ઘટના બની છે, જેને સાંભળીને કાચાપોચા હૃદયના માનવીનું હૃદય પણ બેસી જાય. આ બનાવ વાપીના ડુંગરી ફળિયા વિસ્તારમાં બન્યો છે. જેમાં આડા સંબંધના વહેમમાં પતિએ પોતાની જ પત્નીની ગળું કાપી અને પોતાના ઘરના આસપાસના વિસ્તારમાં પત્નીના મસ્તક સાથે ફર્યો હતો. ત્યાર બાદ ધડથી અલગ કરેલા પત્નીના મસ્તકને ગટરમાં ફેંકી દઈને ફરાર થઈ ગયો હતો.\nSep 19, 2021, 09:49 AM IST\nદેશભરમાં અત્યારે ભક્તિભાવપૂર્વક ગણેશ મહોત્સવ (ganesh utsav) ઉજવાઈ રહ્યો છે. ભક્તો ગણેશ પંડાલોમાં વિઘ્નહર્તાની પૂજા અર્ચના કરી ધન્યતા અનુભવી રહ્યા છે. જોકે કેટલાક એવા પણ તત્વો છે જેઓ આ પવિત્ર તહેવારમાં દૂષણ ફેલાવી રહ્યા છે. વલસાડ જિલ્લાની પારડી પોલીસે એક ગણેશ મહોત્સવમાં રેડ પાડીને અશ્લીલ ડાન્સ કરતી બે મહિલાઓ સહિત9લોકોની અટકાયત કરી છે.\nSep 17, 2021, 10:32 AM IST\nવલસાડ : 61 કિલો ગાંજો ગુજરાતમાં વેચાય તે પહેલા જ પોલીસે પકડી લીધો, કારમાં લઈ જવાતો હતો\nદક્ષિણ ગુજરાત એ ગુજરાતમાં ડ્રગ્સ ધૂસાડવાનુ પ્રવેશદ્વાર બની ગયુ છે. આ માર્ગથી ગુજરાતમાં ઘૂસાડાતો ડ્રગ્સ અનેકવાર પકડાઈ ચૂક્યો છે. ત્યારે વધુ એકવાર વલસાડમાંથી માતબર રકમનો ગાંજો પકડાયો છે.\nSep 9, 2021, 07:49 AM IST\nવલસાડમાં ભારે વરસાદનો માહોલ : 12 કલાકમાં વાપીમાં 4.36 ઈંચ વરસ્યો\nગુજરાતનો વલસાડ જિલ્લો ચેરાપુંજી કહેવાય છે. દક્ષિણ ગુજરાતનો આ જિલ્લો એવો છે, જ્યાં દર વર્ષે સારો વરસાદ વરસે છે. આ જિલ્લાના લોકોને ક્યારેય પાણી માટે વલખા મારવા પડતા નથી. વલસાડ જિલ્લામાં ચોમાસાની સેકન્ડ ઈનિંગમાં હવે વરસાદી માહોલ બરાબરનો જામ્યો છે. જિલ્લામાં ગતરોજ સાંજથી જે વરસાદની શરૂઆત થઈ છે, ત્યારથી લઈને અત્યાર સુધી ભારે ભારે વરસાદ વરસી ચૂક્યો છે. છેલ્લાં 12 કલાકમાં જિલ્લામાં ભારે વરસાદ પડ્યો છે. વલસાડ જિલ્લામાં સૌથી વધુ વરસાદ 12 કલાકમાં વાપી અને પારડીમાં પડ્યો છે. જિલ્લાનો સૌથી વધુ વરસાદ વાપીમાં 4.36 ઇંચ નોંધાયો છે.\nAug 19, 2021, 10:13 AM IST\nMilind Somanની હેલ્થ રન, વલસાડના મામલતદારને રોડ પર કરાવ્યા Push-Ups\nવલસાડના ધરમપુર ચોકડી નજીક મિલિંદ સોમનનું વલસાડ જિલ્લા માલતદાર સહિત વલસાડ જિલ્લાના અધિકારીઓ અને લોકોએ સ્વાગત કર્યું હતું\nAug 18, 2021, 04:00 PM IST\nવલસાડ શહેરના રામવાડી વિસ્તારમાં આવેલા અંકિત એમ્પોરિયમ નામની દુકાનમાં ડુપ્લીકેટ બ્રાન્ડેડ ટ્રેક અને ટીશર્ટનું વેચાણ કરતા કંપનીના અધિકારીઓ અને CID ક્રાઈમ બ્રાન્ચની ટીમે ઝડપી પાડ્યા\nAug 3, 2021, 08:41 AM IST


Old Bedi nanajibhai dug manually by whim, without government assistance | દાહોદઃ જુની બેડીના નાનજીભાઇએ સરકારી સહાય વગર જીદ કરીને જાતે કૂવો ખોદ્યો - Divya Bhaskar\nOld Bedi Nanajibhai Dug Manually By Whim, Without Government Assistance\nદાહોદઃ જુની બેડીના નાનજીભાઇએ સરકારી સહાય વગર જીદ કરીને જાતે કૂવો ખોદ્યો\nદેવગઢ બારીયાઃ દેવગઢ બારીઆ તાલુકાના અંતરીયાળ વિસ્તાર જુની બેડી ગામના નાનજીભાઇ રાઠવાએ જીદ કરી જાતે કુવો ખોદી ફળીયાવાળાની દુિનયા બદલી કાઢી છે.\nદેવગઢ બારીઆ તાલુકાના છેવાડાના વિસ્તારમાં ડુંગરાળ વિસ્તારમાં આવેલા જુનીબેડી ગામના તળાવ ફળીયામાં લગભગ6થી7ઘરોની વસ્તીમાં 60 થી 70 લોકો વસવાટ કરે છે.\n- કોઇ પણ સરકારી સહાય વગર છોકરાઓની મદદથી 29 હાથ ઉંડો કૂવો ખોદયો : ફળિયાના 60 થી 70 લોકોની પાણીની સમસ્યા દૂર થઇ\nઆ ફળીયામાં જિલ્લા ગ્રામ વિકાસ અજેન્સીના સૌજન્યથી જીવન ધારા યોજનાનો વર્ષ 1991/92માં કૂવો બનાવામાં આવ્યો હતો. આ સરકારી કૂવાનું પાણી સુકાઇ જતા અને નજીકમાં પીવાના પાણીની બીજા કોઇ પણ વ્યવસ્થા ન હોવાને કારણે આ ફળીયાના લોકોને મુશ્કેલી પડતી હતી. હેન્ડપંપ પણ બગડી ગયો હતો.\nઆ લોકોને પાણીની ખુબ તંગી પડતી હતી. આ ફળીયાના રહેવાસી નાનજીભાઇ રાઠવાએ પાણીની આ તકલીફ દુર કરવાના નિર્ધાર સાથે જાત મહેનતે કોઇ પણ સરકારી સહાય વગર કુવો ખેાદવાની જીદ કરી અને દેશી સાધનો, કોસ, ત્રિકમ, છીણી, હથોડાથી વર્ષ 2011માં કુવો ખોદવાની શરૂઆત કરી. તેમના 7માંથી પાંચ મોટા છોકરાઓએ તેમને મદદ કરી અને 29 હાથ ઊંડો કૂવો ખોદયો. જેને4વર્ષનો સમય લાગ્યો. છ હજાર ઇંટો, બે ગાડી પથ્થર 35 થેલી સીમેન્ટ વાપરીને આ કામ કર્યુ હતું. તેમના છોકરા મસરૂભાઇ, ભયલાભાઇ, મરજીભાઇ, ધનસુખભાઇ, રવજી, કરસનભાઇ, પત્ની ચતુરીબેન અને વહીરાબેને મદદ કરી હતી. આમ, આ કૂવો ખોદાતાં તેઓના આખા ફળીયાને પીવાના પાણીની તંગી દુર થઇ અને તેઓની દુિનયા બદલાઇ ગઇ છે.\nપાણીની તંગીથી કૂવો ખોદવાનો નિર્ધાર કર્યો\nઅમારા ફળીયામાં પીવાના પાણીની ખુબ તંગી હતી ખુબ દુરથી પીવાનું પાણી લાવવું પડતું હતું. જેથી મેં કૂવો ખોદવાનો નિર્ધાર કર્યો. મારા બાપદાદા ભીખાપુરા તાલુકાના બોરકુંડા ગામે રહેતા હતા ત્યારે અછતના વર્ષોમાં તેઓને મેં નાનપણમાં કુવો ખોદતા જોયા હતા. જેથી આ ગામમાં વસ્યા બાદ મેં તે પ્રમાણે દેશી હથિયારોથી ધુણ, છીણા, ત્રિકમ, કોશથી કુવો ખોદવાની શરૂઆત કરી અને મારા બળદો જોડીને કુવામાંથી માટી કાઢતા હતા આ કૂવો મેં ચાર વર્ષ દરમિયાન ખોદયો હતો. ચાર વર્ષની મહેનત બાદ બિલકુલ દેશી રીતથી આ કુવો ખોદયો છે. જેના કારણે સૌ રહીશોની પીવાના પાણીની તકલીફ દૂર થઇ છે. - નાનજીભાઇ પારસીંગભાઇ રાઠવા, કૂવો ખોદનાર\nકૂવો બનાવી અમારી સમસ્યા દૂર કરી છે\nમારા ઘર પાસે વર્ષ 1991-92માં જિલ્લા વિકાસ એજન્સીએ કૂવો બનાવ્યો હતો. આ કૂવાનું પાણી બીલકુલ સુકાઇ જતાં અમોને પીવાના પાણીની ખુબ તંગી પડતી હતી. દુર દુરથી પાણી લાવવું પડતું હતું. નજીકમાં પીવાના પાણીની કોઇ વ્યવસ્થા ન હતી બીજી કોઇ સરકારી યોજના અંતર્ગત પાણીની વ્યવસ્થા કરવામાં આવી નથી. પણ નાનજીભાઇ પારસીંગભાઇ રાઠવાએ નવો કૂવો જાતે બનાવીને અમારી પાણીની સમસ્યા દૂર કરી છે. અમે બધા તેમના કૂવાનું પાણી વાપરીએ છીએ. - પારસીંગભાઇ મલુભાઇ રાઠવા, ફળીયાના રહીશ


ગાંધીનગરમાં ન્યૂયોર્ક-મોસ્કોની પેટર્ન પર સિટી સ્કવેર બનશે | City Square on New York-Moscow pattern in Gandhinagar - Sambhaav News\nગાંધીનગરમાં ન્યૂયોર્ક-મોસ્કોની પેટર્ન પર સિટી સ્કવેર બનશે\nઅમદાવાદ: અમદાવાદીઓ માટે અત્યંત નજીક હરવા-ફરવા માટેનું એક નવું જાહેર સ્થળ ઊભું થવા જઇ રહ્યું છે. ન્યૂયોર્ક અને મોસ્કોમાં વિશ્વવિખ્યાત બનેલા સિટી સ્કવેરની પેટર્ન પર રૂ.૧૦૦૦ કરોડના ખર્ચે ગાંધીનગર ટ્વિન સિટી, સેક્ટર-રર ખાતે આકાર લેશે. આ પ્રોજેક્ટ સાકાર થતાં જ હરવા-ફરવાના સ્થળ તરીકે એક વધુ આઇકોનનાે ઉમેરો થશે.\nસિટી સ્કવેર એટલે એક જ સ્થળે તમામ પ્રકારની લોકોપયોગી મનોરંજક સુવિધાઓ ધરાવતો આ કોન્સેપ્ટ વિદેશમાં અત્યંત લોકપ્રિય છે, જેમાં ઓપન એર થિયેટર, સે‌લિબ્રેશન પ્લાઝા, વોક-વે, જો‌ગિંગ ટ્રેક, ફીચર વાેલ, મ‌િલ્ટ-સ્પેશિયાલિટી પેવે‌િલયન, ગાર્ડન, ફૂડ કોર્ટ, શોપિંગ આર્કેડ, ગ્રીન વોલ વિથ વોટર ફીચર, એડ્વેન્ચરપાર્ક, સેન્સરી ગાર્ડન, સેન્સરી વોલ, દિવ્યાંગો માટે પણ અલાયદી વ્યવસ્થા જેવી સુવિધાઓ હોય છે.\nઅત્યાર સુધી કાંકરિયા લેક, રિવરફ્રન્ટ, અક્ષરધામ, મહાત્મા મંદિર વગેરે હરવા-ફરવાના સ્થળ તરીકેની ઓળખ છે. જ્યારે દાંડી કુ‌ટિર, ગાંધીઆશ્રમ, ગિફટ સિટી એ વૈશ્વિક ઓળખ છે.\nહાલમાં ન્યૂયોર્ક, મોસ્કો, બીજિંગ, વે‌ટિકન-લંડન, મેક્સિકો, પુરુગ્વે, મોરક્કો, પ્રાગ, ચેક રિપ‌િબ્લક જેવા દેશોમાં સિટી સ્કવેર અત્યંત લોકપ્રિય છે. ટાટા કન્સલ્ટન્સીને સિટી સ્કવેર પ્રોજેક્ટની ડિઝાઇન સહિતની જવાબદારી સોંપવામાં આવી હતી.\nકંપની દ્વારા પ્રોજેક્ટ પ્લાન-એ‌સ્ટિમેટ રિપોર્ટ વગેરે ગાંધીનગર મ્યુનિસિપલ કોર્પોરેશનને અપાઇ ચૂક્યાં છે. પ્રોજેક્ટની કિંમત ૧૦૦૦ કરોડ અંદાજવામાં આવી છે, જે પૈકી શરૂઆતના તબક્કે રૂ.૧૦૦ કરોડ ખર્ચવામાં આવશે. ર૪,૪૪૮ ચોરસ મીટર વિસ્તારમાં આ સિટી સ્કવેર ઊભું કરાશે.\nઅત્યંત આધારભૂત સૂત્રોના જણાવ્યા અનુસાર શહેરી વિકાસ વિભાગ દ્વારા પ્રોજેક્ટનું પ્રેઝન્ટેશન નિહાળવામાં આવ્યું હતું. હવે દરખાસ્તને મંજૂરી મળે તે માટે આખરી તબક્કાની પ્રક્રિયા હાથ ધરાઇ છે. ત્યારબાદ ટેન્ડર પ્રક્રિયા સહિતની કામગીરી હાથ ધરાશે.\nહાલમાં આ સ્થળે માત્ર નવરાત્રી મહોત્સવનાં આયોજન થાય છે. આ જમીનની માલિકી માર્ગ-મકાન વિભાગ એટલે કે સરકારની છે. ગાંધીનગર મ્યુનિસિપલ કોર્પોરેશન આ જમીનની માગણી સરકાર પાસે કરશે. તે અંગેની દરખાસ્ત સરકારમાં રજૂ કરી દેવાઇ છે.\nનોકરીની લાલચ આપી રૂપિયા ૧.પ૦ લાખ પડાવી લઈ યુવતી પર બળાત્કાર\nહવે મોબાઇલ પર માસિક સિઝન ટિકિટ અને પ્લેટફોર્મ ટિકિટ મળશે\nનયનતારા, નંદકિશોરે સાહિત્ય અકાદમી પુરસ્કારો પાછા સ્વીકાર્યા\nભારતે આતંકવાદના કારણે ઘણું સહન કર્યુંઃ ડોનાલ્ડ ટ્રમ્પ\nપ્રેમ પ્રકરણના મુદ્દે બે યુવાનોને જાહેરમાં થાંભલા સાથે બાંધી ઢોરમાર મરાતાં ભારે ચકચાર\nઘરે બનાવો હેલ્ધી બ્રેડનો ભરપૂર ટેસ્ટી હલવો\nPrev\tNext 1 of 7,250


આ વર્ષે7બોલીવુડ એક્ટર્સ વેબ સીરિઝીસ અજમાવી રહ્યા છે\nરવિવાર, ઑક્ટોબર 21 2018, 04:50 Hrs(IST)\nનવગુજરાત સમય | Publish Date: Jun42018 11:16AM\nસિદ્ધાર્થ સેનગુપ્તા દ્વારા ડિરેક્ટેડ આ સીરિઝમાં વેબ સુપરસ્ટાર નીધિ સિંઘ પણ છે\nબોલિવૂડના સૌથી અન્ડરરેટેડ એક્ટર્સમાં નેશનલ એવોર્ડ વિનર પંકજ ત્રિપાઠીનો સમાવેશ થાય છે. લોકોને એન્ટરટેઇન કરવાની તેની આવડત જ તેને આઉટસ્ટેન્ડિંગ એક્ટર બનાવે છે. તે છેલ્લા કેટલાક સમયથી વૈવિધ્યસભર રોલ્સ પ્લે કરી રહ્યો છે. અત્યારે ‘ન્યૂટન'નો આ એક્ટર બીબીસીની ટીવી સીરિઝ ‘ક્રિમિનલ જસ્ટિસ'ની રીમેક માટે શૂટિંગ કરી રહ્યો છે. આ વેબ સીરિઝમાં જેકી શ્રોફ અને વિક્રાંત મેસ્સી પણ મહત્વના રોલ્સમાં છે. પંકજ ત્રિપાઠી ‘મિરઝાપુર' નામની એક અન્ય વેબ સીરિઝમાં પણ જોવા મળશે.\nઅક્ષય કુમારની ‘પેડમેન'માં રાધિકા આપ્ટેની કામગીરીને પસંદ કરવામાં આવી હતી. તે ટૂંક સમયમાં જ નેટફ્લિક્સની પહેલી ઇન્ડિયન ઓરિજિનલ વેબ સીરિઝ ‘સેક્રેડ ગેમ્સ'માં જોવા મળશે. તે આ પ્રોજેક્ટમાં સૈફ અલી ખાન અને નવાઝુદ્દીન સિદ્દીકી સાથે જોવા મળશે. તેના ફેન્સ ચોક્કસ જ તેના નવા પ્રોજેક્ટ સાથે તે વધુ એક વખત એન્ટરટેઇન કરે એની રાહ જોતા હશે.\nખૂબ જ ટેલેન્ટેડ વીર દાસને નેટફ્લિક્સ અને એબીસી સાથે બે શોઝ માટે સાઇન કરવામાં આવ્યો છે. છ કોન્ટિનેન્ટ્સ અને 26થી વધુ દેશોમાં પ્રવાસ કરીને તેમજ તેના હ્યૂમરથી બધાને હસાવીને તેણે ખૂબ પોપ્યુલારિટી મેળવી છે. હવે વીર વોર્નર બ્રધર્સની ડ્રામેડી વીકલી સીરિઝ ‘વ્હીસ્કી કેવલિઅર'માં જોવા મળશે. આ શો એક્શન-પેક્ડ અને કોમેડી બંને હશે. જેમાં એક એફબીઆઈ સુપર એજન્ટ વિલ ચેઝ ઉર્ફે વ્હીસ્કી કેવલિઅરની વાત છે. વીર આ સીરિઝમાં જય દત્તાનો રોલ પ્લે કરશે. તે નિખિલ અડવાણીની ‘હસમુખ' નામની દસ પાર્ટની નેટફ્લિક્સ સીરિઝ માટે પણ કામ કરી રહ્યો છે.\nછેલ્લા કેટલાક સમયથી સૈફની ફિલ્મ્સ સતત નિષ્ફળ જઈ રહી છે. જોકે, હટકે રોલ્સ પસંદ કરવા બદલ ક્રિટિક્સ દ્વારા તેની પ્રશંસા કરવામાં આવી છે. હવે સૈફ નેટફ્લિક્સની ઓરિજિનલ ‘સેક્રેડ ગેમ્સ'માં લીડ રોલ પ્લે કરીને ડિજિટલ દુનિયામાં એન્ટ્રી કરશે. વિક્રમ ચન્દ્રની થ્રિલર નોવેલ પર આધારિત આ સિરીઝને વિક્રમાદિત્ય મોટવાણે દ્વારા ડિરેક્ટ કરવામાં આવ્યો છે. આ વર્ષની આ સૌથી વધુ રાહ જોવાતી સીરિઝ છે.\nકલ્કિ અને જિમનો એવા એક્ટર્સમાં સમાવેશ થાય છે કે જેઓ કોઈ પણ રોલને સહજતાથી પ્લે કરી શકે છે. રિસન્ટલી કલ્કિએ ઝોયા અખ્તરની ‘ગલી બોય' માટે શૂટિંગ કમ્પ્લીટ કર્યું છે કે જેમાં રણવીર સિંઘ અને આલિયા ભટ્ટ લીડ રોલ્સમાં છે. જિમ છેલ્લે ‘પદ્માવત'માં જોવા મળ્યો હતો. હવે તેઓ બંને 12 એપિસોડ્ઝની વેબ સીરિઝ ‘સ્મોક'માં જોવા મળશે. જેમાં નીલ ભૂપલમ અને મંદિરા બેદી પણ જોવા મળશે. ગોવાના માફિયા અને રાજકારણ પર આધારિત આ સીરિઝમાં કલ્કિ પોર્ટુગીઝ ગોઅન ડીજે તરીકે જોવા મળશે.\nબોલિવૂડ અને એના એક્ટર્સમાં બદલાવ આવી રહ્યો છે. તેઓ ટ્રેન્ડ્સને અનુરૂપ ચેન્જ થતા રહ્યા છે. આ પહેલાં બોલિવૂડના સ્ટાર્સ ફિલ્મ્સ અથવા તો ટીવી શોઝમાં જ કામ કરવાનું પસંદ કરતા હતા. જોકે, સ્થિતિ બદલાઈ છે અને ઇન્ડિયામાં લોકો વેબ સીરિઝ જોવાનું પસંદ કરી રહ્યા છે. ગયા વર્ષે કેટલાક અસાધારણ વેબ શોઝ જોવા મળ્યા હતા. જેને ખૂબ પસંદ કરવામાં આવ્યા હતા. ઇન્ડિયન વેબ સીરિઝની પોપ્યુલારિટી અસાધારણ રીતે વધી છે. એ જોવું અમેઝિંગ છે કે, બોલિવૂડની સેલિબ્રિટીઝ પણ ડિજિટલ વર્લ્ડમાં ઝંપલાવી રહી છે. નવાઝુદ્દીન સિદ્દીકી અને સૈફ અલી ખાન જેવા બોલિવૂડ સ્ટાર્સ વેબ સીરિઝ કરી રહ્યા છે. અહીં એવા કેટલાક એક્ટર્સ પર એક નજર કરીએ કે જેઓ આ વર્ષે ડિજિટલ સ્પેસમાં એન્ટર થશે અને વ્યૂઅર્સને એન્ટરટેઇન કરશે.\n‘બ્લેકમેઇલ'માં ઇરફાન ખાનની સાથે અરુણોદયના પરફોર્મન્સની પણ પ્રશંસા કરવામાં આવી હતી. અરુણોદય સિંઘ ટૂંક સમયમાં અલ્ટ બાલાજીની સીરિઝ ‘અપહરણ'માં જોવા મળશે. આપણે તેને કોપમાંથી ક્રિમિનલ બનનારી વ્યક્તિના રોલમાં જોઇશું. ઋષિકેશની ગલીઓમાં અનેક સીન્સ માટે શૂટિંગ કરવામાં આવ્યું હતું. સિદ્ધાર્થ સેનગુપ્તા દ્વારા ડિરેક્ટેડ આ સીરિઝમાં વેબ સુપરસ્ટાર નીધિ સિંઘ પણ છે.


કોરોનાકાળમાં આ બાળક સૌથી નસીબદાર સાબિત થયું, જન્મ સાથે જ શરીરમાં આવી કોરોના સામે લડવાની શક્તિ - News Gujarat\nકોરોનાકાળમાં આ બાળક સૌથી નસીબદાર સાબિત થયું, જન્મ સાથે જ શરીરમાં આવી કોરોના સામે લડવાની શક્તિ\nતમે અલગ-અલગ ઉમરનાં લોકોને આપયેલી રસી વિશે સાભળ્યુ હશે. પરંતુ અહીં જે વાત થઈ રહી છે તેવુ અત્યાર સુધીમા પ્રથમ વખત જ બન્યુ છે. દુનિયામાં પહેલી વાર સત્તાવાર રીતે એવાં બાળકના જન્મની પુષ્ટી થઈ છે જેના લોહીમાં કોરોના સામે લડનારા એન્ટિબોડી હાજર છે. એન્ટિબોડી એટલે કે એવાં પ્રોટિન્સ જે શરીરના કોઈ વાઈરસ સામે લડવા માટે પ્રતિરોધક ક્ષમતા વધારે છે. આ બાળકમા પણ કોરોના સામે લડનાર એન્ટિબોડી હાજર હોવાનો અમેરિકામાં બાળ રોગ નિષ્ણાંતે દાવો કર્યો છે.\nજો આ બાળક વિશે મળતી જાણકારી મુજબ વાત કરીએ તો કોઈ નવજાતના લોહીમાં કોરોના સામે લડનારા એન્ટિબોડી મળી આવવાનો આ મામલો અમેરિકાના ફ્લોરિડામાં સામે આવ્યો છે. ફ્લોરિડા એટલાન્ટિક યુનિવર્સિટીના નિષ્ણાતોએ આ બાળકની ગર્ભનાળના લોહીની તપાસ કરી હતી. ફ્લોરિડા એટલાન્ટિક યુનિવર્સિટીના નિષ્ણાત પોલ ગિલબર્ટ અને ચેડ રુડનિસે આ મામલે અભ્યાસ રિપોર્ટ તૈયાર કર્યો હતો. આ રિપોર્ટમા આ મામલે પુષ્ટી પણ થઇ હતી. આ અંગે મળતી માહિતી અનુસાર બાળકની માતાને પ્રસૂતિનાં ત્રણ સપ્તાહ પૂર્વે કોરોના વેક્સિનનો પહેલો ડૉઝ અપાયો હતો. તેના પછી નક્કી 28 દિવસના અંતરાળે બીજો ડૉઝ અપાયો હતો.\nઆગળ વાત કરીએ તો બાળકીના માતાને ગર્ભાવસ્થામાં કોવિડ-19ની રસી આપવામાં આવી હતી. સ્વાસ્થ્ય વિજ્ઞાન સાથે સંબંધિત ઈપ્રિન્ટ પ્રકાશિત કરનારી ‘મેડઆર્કાઈવ’ પર પોસ્ટ કરાયેલા એક અભ્યાસ અનુસાર બાળકીની માતાને ગર્ભકાળના 36માં સપ્તાહમાં મોડર્નાની રસી લાગી હતી. ત્યારબાદના ત્રણ સપ્તાહ બાદ મહિલાએ એક સ્વસ્થ બાળકીને જન્મ આપ્યો અને જન્મના તત્કાલ બાદ તેના લોહીના નમૂના લેવામાં આવ્યા હતા. જો કે અભ્યાસમાં એ વાતની સ્પષ્ટતા થઈ નથી કે બાળકના લોહીમાં મળી આવેલા એન્ટિબોડીઝ તેને કોરોનાથી સુરક્ષિત રાખવામાં કેટલા અસરદાર સાબિત થશે?\nઆ બધાની વચ્ચે જાણવા મળી રહ્યુ છે કે માતા પોતાના બાળકને સતત સ્તનપાન કરાવી રહી છે. આ અંગે જાણકારોનુ કહેવુ છે કે માતાને કોરોના વેક્સિન લગાવવામાં આવી છે તો તેનાથી એન્ટીબોડી બાળકમાં જવાની સંપૂર્ણ શક્યતા છે અને તેનાથી બાળકના કોરોનાથી સંક્રમિત થવાનો ખતરો પણ ઓછો થાય છે. હવે જોવાનુ રહ્યુ કે કોરોના સામેની લડતમા શીશુ માટે વેક્સીન કેટલી કારગર સાબીત થાય છે.\nઆ સાથે જ જો રાજ્યમાં કોરોનાની હાલત વિશે વાત કરીએ તો ગુજરાતમાં કોરોનાના આગમનને એક વર્ષ પૂર્ણ થયું છે ત્યારે આ વૈશ્વિક મહામારી સામે રક્ષણ આપતી રસીની શોધ અને સંશોધન માટે ભારત સહિત બધા દેશના ડોક્ટર્સ અને વૈજ્ઞાનિકો સતત પ્રયત્નશીલ બન્યા હતા અને એક વર્ષ પૂર્ણ થાય એ પહેલાં જ કોરોના વાયરસની રસી આપવાનું કાર્ય શરૂ કરવામાં આવ્યું જેમાં હેલ્થ વર્કર્સ, પોલીસકર્મીઓ અને અન્ય ફ્રન્ટલાઈન કોરોના વોરિયર્સને રસી આપવાની ઝુંબેશ સમગ્ર દેશમાં શરૂ થઈ ગઈ છે.\n← ટૈરો રાશિફળ : રવિવારે કર્ક રાશિના જાતકોએ કરવો આરામ, જાણો અન્ય રાશિના કેવા રહેશે હાલ\nઆ છે વિશ્વનો સૌથી તાકાતવર વ્યક્તિ, તેના કારનામા જોઈને આંખો થઈ જશે પહોળી →\nઈન્ડિયા-ઈંગ્લેન્ડની મેચ પહેલા દુનિયાના સૌથી મોટા ક્રિકેટ સ્ટેડિયમ મોટેરાનું આ તારીખે ભવ્ય ઉદઘાટન કાર્યક્રમ\nજેમણે આરોગ્ય સેતુ એપ ડાઉનલોડ કરી હોય તેમના માટે ખાસ….